
Quisquis romani imperii historiae ab Octavio Au- 
gusto usque ad Romulum Augustulum studet, id longe 
aliter se habuissesub Constantino ejusque successori- 
bus atque sub priorum Caesarum dominatione facile 
perspicit; alii sunt mores, aliud j us civile , alia reli- 
gio; nomina magistratuum multa nova; eorumqui an- 
tiquitus exstiterant muneravalde diversa; quin imperii 
sedes ex urbe Roma in Bosphori littus translata ; lin- 
gua latina paulatim apud principes eorumque familia- 
res exolevit et graecae linguae ssepe cedit ; stat modo 
umbra romani nominis quae graeco, imo asiatico im- 
perio velut praetenditur. 

Quae rerum conversio non semel etquasi uno puncto 
temporis effectaest, sed per tria saecula et minutatim, 
non tamen composite et ordinate , nec semper eodem , 
ut ita dicam, cursu. Plurimi enim principes , primo 
praecipue saeculo, quamvis vetus libertas evanuisset, 
neque facile potestatem suam imminui paterentur, 
morem majorum servabant; optimus quisque, quia hoc 
maxime saluti reipublicae profecturum existimabat, 
ceteri ipsi nonnunqnam, seu per socordiam, sive quo 
male/actorum odium in se minus recideret. Haec 




DE GONSTITUTIONIBUS 



MABCI AURELII ANTONINI 



6 WLBFATIO. 

beamns, ne Gaii qoidem, quamvis memoria nostra 
maxima pars illius jurisconsolti Commentariorom 
lecta et explicata sit'. Modicae eraditionis et exignae 
in dijudicandis rebus sobtilitatis breviatores et scrip- 
tores vitarum, jarisperitorum fragmenta per Justi- 
niani Pandectas sparsa , pauca placita ejosdem Codici 
inserta, inscriptiones illa aetate fere innumera sed non 
omnes pari fide dignae, denique, quod ad christianos 
attinet, ecclesiastici scriptores nobis adjumento erunt. 
Marco Antonino apud recentiores non defuerunt 
historiarum scriptores 2 , neque philosophi qui de ejus 
libro disputarent 3 , quorum operibus etiam utemur. 



1. His Commentariis utemur quos edidit E. Dubois ex Stu- 
demundi Apographo (Lutetiae Parisiorum, 1880). 

2. Inter quos imprimis memorandi sunt : 

Gautier de Sibert, Vies des empereurs Tite-Antonin et Marc- 
Aurele. Paris, 1769. 

Ripault, Marc-Aurele ou Histoire philosophique de Vempe- 
reur Marc-Antonin. Paris, 1820. 

E. de Suckau, Etude sur Marc-Aurele. Paris, 1837, 

A. Heysler, De vita et placitis Marci Aurelii Antonini im- 
peratoris. (Kniponti, 1858. 

NoSI des Vergers, Essai sur Marc-Aurele d'apres les docu- 
ments tpigraphiques. Paris, 1860. 

Napp, De rebus ab imperatore M. Aurelio Antonino in 
Onente gestis. Bonn, 1879. 

E. Renan, Conferences d'Angleterre... Marc-Aurele. Paris, 
1880. 

Id. Marc-Aurele et la fin du monde antique. Paris, 1882 

Vid. etiam omnes eos qui de imperio romano generaiiter 
disseruerunt, Le Nain de Tillemont, de Champagny, Merivale, 
Zeiler, Duruy, etc. — Liber cujus inscriptio : Histoire de Marc- 
Aurele, empereur romain, vray miroir et horloge des princes, 
recueillie par le S. Don Antoine de Gueuarre... trad... par 
R. B. de Grise, depuis reveue et corrigee... par feu N. de 
Herberay... Paris, mdlxv, nil nisi fabulaest— Ejusdem prin- 
cipis Panegyricus quem Thomas elegantissime scripsit, A. D. 
1770, parum histori m prodest. 

3. Quorum enumeratio reperitur, accurata satis, apud A. 

Nec praetermittendi sunt ii qui specialiter juri Antoni- 
niano studuerunt, pauci quidem : Papirius Justus, 
Marco Aurelio aequalis , dicitur illius constitutiones in 
viginti libros collegisse, non jam exstantes. Haud ita 
pridem J. 0. Westenbergius antecessor non spernen- 
dum volumen scripsit de iisdem constitutionibus , sed 
parum pressum et paulo prolixius 1 ; cui prius viam 
ostenderat Q. G. Schacher, brevissimo quidem opus- 
culo 2 . Ambae autem hse dissertationes non tantam uti- 
litatem mihi attulere quantam sperabam; plurimae 
enim quaestiones nunc exoletae et decantatae in iis 
tractantur , aliae autem multae omissae ; neque earum 
auctores in promptu habebant qusecumque hodie cog- 
noscere possumus, ante omnia scilicet jam supra dic- 
tos Gaii Commentarios , qui, etsi truncati, in legibus 
romanis multa obscura illustraverunt ; quibus etiam 
Fragmenta dicta Vaticana et monumenta quaedam 
epigraphica addenda sunt nuper reperta. Denique non 
silentio praeterire aequum est D. Gustavum Hcenel per 
cujus compilationem longis fastidiosisque indagationi- 
Jbus omnes juris romani studiosi liberati sunt 3 . 

Auctorum qui tantum singulares ad materiam operis 
nostri pertinentes res memoraverunt , quemque suo 
loco laudabimus. 



Braune, Marc AureVs Meditationen in ihrer Einheit und Be- 
deutung. Altenburg, 1878. Add. Martha, Les Moralistes sous 
Vempire romain, 3 e 6dit., Paris, 1872. 

1. Divus Marcus, seu dissertaJtiones Marci Aurelii Antonini 
imperatoris. Lugd. Bat., 1736. 

2. Singularia Marci Antonini Philosophi jurisprudentice ca- 
pita... Lipsise, 1732. Quem libellum (Ettinger Rivino per erro- 
rem assignat, qui thesi praeses fuerat. 

3. Corpus legum ab imperatoribus romanis latarum quce 
extra constitutionum codices supersunt... Lipsiae, 1857. 

Ut facilius de Marco Antonino juris conditore disse- 
ramus, divisionem ab ipsis Romae jurisconsultis ad- 
mis8am sequemur, qui jus publicum privatumque 
secernebant , prout ad statum reipublicae vel ad sin- 
gulorum utilitatem illud pertineret *. 

i. Ulp. L. 1, S 2, D., DejtutUia etjure, i, i. 

Publicum jus, ait Ulpianus, in sacris, in sacerdoti- 
bus, in magistratibus consistit 1 . Quae enumeratio 
valde imperfecta est. Praetermittit enim jurisconsultus 
multa quae haud dubie ad jus publicum spectant, scili- 
cet varios imperii incolarum ordines, rei nummariae 
constitutionem , collegia et sodalicia, annonam, spec- 
tacula, exercitus , bonos mores, poenas quae scelestis 
irrogentur 2 . De his fere cunctis aut nova statuit aut 
vetera conflrmavit Noster ; quse nobis nunc diligentiiis 
examinanda. 

Ac priore loco qui fuerint magistratus, quae senatus 
auctoritas Marco Antonino imperante dispiciamus ; 
dein de aliis romani status muneribus et variis cor- 
poribus disputabimus. 



i. Ibid. 

2. Judicia in facinorosos homines a plurimis hodie recte ad 
jus publicum pertinere videntur : post jus privatum et quasi 
partem ejusdem juris vero Justinianus ea explicat in Institu- 
tionibus. — De jure publico ita Franciscus Baconius disserit: 
« Neque tamen jus pubiicum ad hoc tantum spectat, ut addatur 
tanquam custos juri privato ne illud violetur, atque ut cessent 
injuriae : sed extenditur etiam ad religionem, et arma, et dis- 
ciplinam, et ornamenta, et opes, denique ad omnia circa bene 
esse civitatis. » Aph. iv. 

§ 1. — De principatu. 

Primus imperatoriae potestatis conditor Octavius , 
cum principatus nomine munus novum, aliis omnibus 
re , non verbo superius, creasset, nibil adbuc ignotum 
vel inusitatum in civitatem introferre curaverat , nec 
facile creditur Dioni eum memoranti a senatu omnibus 
legibus solutum esse 1 . In milites imperium, proconsu- 
latrnn, principis senatus dignitatem, tribunitiam po- 
testatem, summum pontificatum, censoria munera sub 
praefectus morum nomine , accepit , non semel sed va- 
riis temporibus, et alia in perpetuum, alia ad tempus. 
Nibil de ejus successore decretum fuerat, nedum here- 
ditas principatus constituta esset; nec postea eadem 
bereditas constituta est; mos autem apud imperatores 
viguit sibi fllios vel naturales, vel adoptivos pro parte 
potestati suae consociandi; cujus consociationis exem- 
plum ipse Augustus dederat. Cum Hadrianus Titum 
Antoninum adrogavit, bic Marcum Annium Verum 2 , 
patris uxoris suse fllium, et Lucium Commodum , L. 
Veri Caesaris, adoptavit 3 . Aliquanto post Marco, fllio 

1. Quibusdam solummodo solutus est, ut ex senatusconsulto 
constat, quo Vespasianusjura adeptus est jam antea Augusto 
Tiberioque et Claudio tributa : « Utique quibus legibus ple- 
beive scitis scriptum fuit ne D. Aug. Tib. J. Caesar. Claud. C®s. 
Aug. tenerentur, iis legibus plebisve scitis Imp. Caesar Vespas. 
Aug. solutus sit. » Hoc taliaque senatusconsulta sine dubio 
illius Legis Regice fabul» originem dedere, a posterioris asta- 
tis prudentibus laudate, qua populus « principi et in princi- 
pem omne suum imperium et potestatem contulisset. » (L. 1, 
D. De constitutionibus principum, 1, 4.) 

2. De variis Marci Antonini nominibus, vid. Westenbergium, 
op. cit., p. 3-6. 

3. Alii a Tito Antonino Verumjnon tanquam fllium, sed tan- 
quam nepotem e Marco natum adoptatum esse putant. Vid. 

adoptivo , Csesaris nomen imposuit, eumque ita ad 
principatum designavit ; namque hoc nomen a Galbse 
temporibus veluti dignitatis titulus, solummodo Au- 
gusti nomini inferior , a principibus assuraptum erat. 
Ad praecipuos civitatis honores per ordinem provectus, 
ut minora hic omittam , tribunitiamjpotestatem , pro- 
consulatum, jus quintse relationis accepit Marcus Au- 
relius 1 , non semel consul designatus est; eum jam 
imperatorem Fronto nominat, quam appellationem 
etiam paucae inscriptiones, nulli tamen, ut videtur, 
nummi , eodem tempore ferunt K Nec Augustus factus 
est ante patris mortem. Quae omnia nihil singulare 
sane habebant 3 . 

At, ubi Pius vita concessit, nova h^tctenus et inaudita 
summae potestatis partitio facta est ; nara Marcus aequo 
jure sibi consociavit fratrem, L. Verum 3 . Tiberius qui- 
dem, Titusque et ceteri a parentibus, ut supra dixi- 
mus, ad certam auctoritatis partem exercendam vocati 
erant, nunquam vero ab iis Augusti et collegae facti. 
Quam novitatem tantum aequales mirati sunt ut auc- 
toribus quibusdam id quasi alterius sseculorum ordinis 
initium visum sit. 

Capitol. M. Ant. Phil., 5; Ver. 2; qui sibi contradicit : M. Ant. 7 
et Ver. 3. Cf. Spartian. Eadrian. 22. 

.1 Vid. A. Paiilard, Hist. de la transmission dupouvoir im- 
perial d Rome et d Constantinople. Paris, 1875. 

2. De his non exactissime disseruit E. de Suckau (op. cit., 
p. 443-144) qui eum ab Antonino Pio Augustum creatum fuisse 
existimare videtur A. D. 148. — Cf. Capitoiinum, in M. Ant. 
Phil. 7 : « Tunc primum (post excessum D. Pii) romanum im- 
perium daos Augastos habere coepit. » — Eutrop. Brev. vm, 9. 

3. Num L. Verus et pontifex maximus factus fuerit dubita- 
tur. Cf. Mommsen, I. R. Neap., 442, 443; Handb. der roem. 
AU. II, 2, p. 1053; Bouche-Leciercq, Les Pontifes de Vancienne 
Rome, p. 370. Vid. tamen Amm. XXVII, 6; Oreili, 873, 3682, 
5483, 5484; Capit., Max. et Balb. 8. 

Aliquot post anais (A. D. 166), L. Verus senatum 
rogavit ut gemini Marci fllii , L. Commodus et Annius 
Verus Caesares salutarentur; inde effectum est ut, 
brevi temporis spatio, duo Augusti et Caesares duo im- 
perium tenuerint, et tetrarchia qualis deinde fuitDio- 
cletiani tempore constituta sit ; haec quoque similitudo 
notanda; ut Diocletianus postea alterum Augustum 
Maximianum, sic M. Antoninus L. Verum semper an- 
tecessit. Forsan et provinciarum divisio effecta esset, 
ni Verus, qui solus in Orientem missus erat ad Parthos 
debellandos , se imperii oneri imparem praestitisset , 
dein mature obiisset. Unus Commodus , patruo et 
fratri §uperstes, quanquam adolescentulus, tribuni- 
tiam potestatem adeptus, mox Augustus, vivo patre , 
factusest 1 . 

Quamobrem a Marco Antonino principium repeti 
potest ejus imperii divisionis quae, non sine intermis- 
sione primum, dein ordinaria, post Theodosium in 
perpetuam orbis romani sectionem evasit. 

Ex iis quae exposuimus, intelligimus etiam qua ra- 
tione Marci Aurelii edicta vel rescripta aut sub nomine 
ejus Veriqtfe (qui Divi Fratres saepius appellantur), 
aui ejus unius, aut ejus Commodique pro temporibus 
sint : quse tamen cuncta promiscue ut Nostri opera 
considerare licet, propter Veri desidiam Commodique 
pueritiam. — Nec mediocrem partem in multis Pii 
constitutionibus habuisse eum verisimile est, cum in 



1. Quem successorem quod elegisset saepenumero historici 
Marcum incusaverunt, inique autem : nam minor etiara tum 
viginti annis erat cum pater morte extinctus est. Atrocem 
animum ab infantia eum ostendisse dicitur, nescio an-parum 
recte; verum Titus, deliciae generis humani, et ipse crudelis- 
simus primum fuerat. 

omnibus illius consiliis adhiberetur et in reipublicse 
consortione esset. Post mortem patris ejusdemque 
pptimi principis , illius exemplum fldeliter secutus est 
utpote qui difflcillimae imperandi arti jamdiu esset 
assuefactus. 

Hsec de divisione imperii. — Nunc disquirendum 
quo more Marcus erga magistratus ordinesque civi- 
tatis se gesserit. A praeceptoribus odium tyrannidis 
acceperat : « A Frontohe, inquit, didici intelligere 
qualis sit tyrannorum et invidentia, et versutia, et si- 
mulatio... Per eumdem [Severum] Thraseam, Helvi- 
dium, Catonem, Brutum cognovi et animo concepi 
imaginem reipublicae liberae, in qua sequis legibus et 
eodem jure y omnia administrarentur, et regni quod ci- 
vium libertatem omnium maximi sestimet... Cave ne 
in mores csesareos degeneres, ne inflciaris 1 ... » Inde 
concludi possit quod Capitolinus de eo memorat: 
« Jus potius antiquum restituit quam novum consti- 
tuit 2 . » Quinetiam ipse scribit : « Finis animalium 
ratione praeditorum est urbis et civitatis antiquissimae 
rationi et legi obsequi 3 » , et Pium laudat quod « more 
majorum omnia egerit, ne illud quidem ipsum affec- 
tans ut morem majorum servare videretur 4 . » Nenio 
ignorat quanta apud Romanos moris majorum semper 
auctoritas fuerit, nec mirandum si illum Marcus per- 



i. « Hapa4>p6vxo)vo;, to ercfrojaai, ota 7) TupavvtX7) paaxavta, xai TCoixtXfa, 
xa\ U7c6xptats... Ka\ to St' auiov yv&vat 0paa£av, *EX6(dtov, Kdxwva, Atcova, 
Bpoihov, xa\ ^pavxaafav Xa6etv 7:oXtTe(a$ ?aov6piou, xaxa fa^TTjTa xa\ larfloptay 
5iotxou[iiv7)c, xa\ (JaatXetac. Tt[Ati)07]t, 7idwTtuv [AdtXiaTa T7jv !XeuOep(av tcov apyo. 
(xev(ov... w 0^a, {X7j dnoxataapwOrjc, ptrj pa<p7Js. » 'EtcJauT^vj 1, 11, 14, VI, 30. 

2. M. Anl. Phil. 11. 

3. « T£Xo$ 81 Xoyixwv £tf>tov, to iTcsaOat tw T7Jc. 7:6Xiti>c. xa\ 7ro^'.T£ia$ T7Jc. 
7tpea6uT4t7)5 X6*y«i> xat GeajxG). » 'Et? Iaut6v, II, 16. 

4. lbid. 

ssepe laudavit et secutus est aut potius se secutum 
existimavit. Apud alios quoque et recentiores po- 
pnlos veterum nominum veneratio cum rerum mutan- 
darum et emendandarum voluntate consociata est; 
vulgus ut antea omnia manere putat, quoniam ap- 
pellationes eaedem manserunt; cuncta tamen sensim 
immutantur. Num Marcus Antoninns patris suasque 
constitutiones longe a pristino jure recedere conscius 
fuerit, duhium ; recessisse autem eas ab illo non con- 
tinuo quidem sed frequenter certissimum est. De ordi- 
nibus primum disputabimus. 

§ 2. — De civilatis ordinibus. 

A senatu exordium capere decet, cujus gravissima 
in republica auctoritas olim fuerat. Multum aberat, 
etsi plurimorum senatorum in principes pessimos de- 
forme obsequium fuerat, ut omnino evanuisset summi 
ordinis existimatio. Imo ab imperatoribus novis neque 
exiguis muneribus ornatus erat; legum constituenda- 
rum magistratuumque eligendorum jus ad eum trans- 
tulerat Tiberius; jam Augustus ut psene hereditaria 
senatoria dignitas fleret, caverat. Prudentissimus 
quisque princeps post Augustum Patres colere, consu- 
*ere, apud eos dominationis praesidia quaerere , seu ob 
memoriam antiquae eorum auctoritatis , sive quia ita 
semet ipsum tanquam senatus principem extollebat, 
huncque titulum splendidiorem faciebat, sive tandem 
quod facilius paucis senatoribus quam toti populo im- 
perare censebat. Ceteri vero iis timorem injicere, eos 
opprimere, vexare, quia ipsi timebant. Nerva, Traja- 
nusque, qui principatum et libertatem quantum in iis 
ftierat conjunxerant, senatus fuerant observantissimi ; 

nec posteriores principes aliter se gesserunt, neque, ut 
opinor, agere potuerunt. Hadrianus quidem , ultimis 
regni annis, a se voluntatem Patrum alienavit ; rursus 
Titus Antoninus et Marcus Aurelius eos summa vene- 
ratione prosecuti sunt. « Nec quisquam principum, ait 
Capitolinus , amplius [quam Marcus Aurelius] senatui 
detulit. In senatu autem honoriflcentiam , multis et 
praetoriis et consularibus privatis decidenda negotia 
delegavit, quo magis eorum cum exercitio juris aucto- 
ritas cresceret... multis senatoribus vel pauperibus 
sine crimine dignitates tribunitias sedilitiasque con- 
cessit, nec quemquam in ordinem legit nisi quem ipse 
bene scisset. Hoc quoque senatoribus detulit ut quoties 
eorum capite esset judicandum, secreto pertractaret, 
atque ita in publicum prodiret; nec pateretur equites 
romanos talibus interesse causis 1 ... » Postquam Avi^- 
dius Cassius interemptus fuerat, nullum senatorem 
capite puniri voluit; nec ante Quadorum cladem im- 
peratoris titulum a militibus datum acceperat nisi a 
Patribus conflrmatum*. Haec sola consideranti Augusti 
vestigia constanter tenuisse Marcus videtur et illius 
instar dyarchiam constituere voluisse, scilicet inter 
principem et curiam imperium divisum. Quae tamen 
opinio non omnino amplectenda est. Quamvis enim ab 
antiquissima stirpe, imo a Numa Pompilio oriundus 
diceretur, non nobilitatem unice aestimavit, qui scri- 
psit : « A Frontone didici intelligere... eos qui a nobis 
patricii appellantur, ut plurimum a genuino paterni 
animi affectu alienioresesse 3 . » Nec senatusidem erat 



i. M. Ant. Phil. 10. 

2. Dio Cass., LXXI, 10. 

3. «... °Otiw; IkItzxv oi xaXofyxsvoi outoi jcxs^ljarv £ujcaTp(8at, &a?opy6- 
xspoi r.o)i sfal. » 'Ei; Iout6v, I, 11. 

iii quo sub Augusto Tiberioque clarissiraa nomina 
etfulserant ; quot enim nobiles gentes nuper exstinctse ! 
quot senatores Caii, Neronis, Domitiani saevitia ab- 
«umptil quot aut nullis majoribus aut provinciales viri 
iis substitutii Et ab Hadriani tempore senatus apud 
principes auctoritas minus valuerat; cum enim Augus- 
tus in suum consilium senatores solos vocavisset, Ha- 
drianus in id equites quoque, praecipue jurisconsultos, 
primum quidem a senatu probatos, vocavit 1 . Cujus 
consilii gratia crevit in dies, quia et minus metuen- 
dum videbatur et in eo plures jurisconsulti invenie- 
bantur : ejus decisiones quotidie majus momentum 
obtinuere, senatusconsulta pauciora facta sunt. Con- 
silio suo plus etiam quam superiores principes Mar- 
cum per modestiam tribuisse probabile est, alienis 
sententiis adjuvari maxime studentem 2 . Praeterea 
magistratus quorum delectus ex imperatoris arbi- 
trio pendebat, velut praefectus prsetorio, gradatim 
jurisdictionem auxerant, et perraro senatores erant 3 . 
Ita Basseum Rufum Marci Antonini praetorio praefec- 
tum humillima ex origine natum traditum est. Qui 
etiam, cum non semel provinciae praeses fuisset, pro- 
curator a rationibus electus est 4 . lpse Marcus praefec- 
tos praetorio, qui primum tantum praetorianis militibus 

i. Hoc consilium deia aCons-taatino consistorium appellatum 
est. 

2. 'Ei? I«it6v, VII, 5. 

3. « Habuit secum praefectos quorum et auctoritate et peri- 
culo semper jura dictavit. » Capitol. M. AnL PhiL 11. Cf. 
Hirschfeid, Untersuchungen auf dem Gebiete der rcemischen 
Verwaltungsgeschichte. Berlin, 87ti, p 216. — Add. Spartian., 
Hadrian. 8; Capitoi., Pertin. 2; Tacit., Bist. IV, 68; Suet, 
Tit. 6; Lamprid., Al. Sev., 20 

4. Oreiii, 3574. Dio, LXXI, 5, refert Rufum latinam iinguam 
male intellexisse. 

praefuerant, in judicia admisit K Inde factum est ut illi 
magistratus paulatim maximam auctoritatem adepti 
sint. Neque apud Patres plerumque eligebantur pr»- 
fecti vigilum, urbis, annonse, quorum haud mediocris 
potestas erat , sed ex equestri ordine. Equitibus enim 
talia munera Augustus servaverat, quorum ordo quasi 
seminarium senatus tum factus erat et multo magis 
quam antea a ceteris civibus secretus. Marcus Antoni- 
nus quidera ei, ut pater et avus, favit 2 ; non credendum 
autem eamdem tum equitum potestatem fuisse atque 
pridem. Eorum gratia apud principem creverat, sed 
simul magis principi obnoxii facti erant^ Equestris 
dignitatis imminutionem not^ndum ab Hadriano ini- 
tium cepisse. Augustus successoresque ejus e liberti- 
nis palatii ministeria adsciverant ; non enim in nume- 
rum principis famulorum se adscribi avita gloria 
tumefacti homines passi essent : cum autem, flrmata 
imperatorum potestate, quotidie familiares eorum ma- 
gis pollerent, veluti deorum ministri considerarentur, 
inter eos recipi optabile visum est, et minime mirum 
si Hadrianus, quamvis nobili^atem in praecipuo honore 
haberet, apud domesticos equites admisit 3 : quos ita 
simul et extulit et depressit, namque, ut antea, liber- 
tos iisdem muneribus ornare perseveraverunt princi- 
pes 4 ; praesertim cum de re nummaria ageretur, ita ut 

i. Tac., Ann. I, 24; Capit , loc. cit.; Mos. et Rom. leg. Coll. 
XIV, 3, S 2. 

2. Filios et heredes Augustus prineipes juventutis (id est 
equitum, Kooxphou? t% lr.i:4SQ$) vocaverat « quia aBquum videba- 
tur eosprimum inter equites locum habere qui principes sena- 
tus olim futuri essent. » Comraodus sic a patre hoc titulo de- 
coratus est. Lamprid., Commod., 2. 

3. Spartian. Kadrian. 2. « Ab epistolis et a libeilis ferimus 
equites romanos habuit. » 

4. Nicomedes quidam, primum a eubiealo, dein L. Veri nu- 

nobiles libertorum collegae flerent. Nec brevia et ca- 
ducaHadriani dedomus administratione decreta fuere, 
quae sub ejus successoribus aut permansisse aut in- 
cremfcnta sumpsisse Aurelius Victor testatur 1 . 

Duorum igitur amplissimorum ordinum vim ac po- 
testatem tum revera extenuatam haud dubium est. 
Antiquitatem stirpis Marcum parvi fecisse demonstrat 
ejus filiae matrimonium cum equite tenui loco, non ro- 
mano, sed grseco genere orto*. 

Nec tamen quia vetus nobilitas ita deprimebatur, 
omnium civium jus aequaturn est, sed novum nobilita- 
tis genus jam apparebat, proiit quisque a principe 
discriminatus fuerat. Comes imperatoris nomen ho- 
noris erat ut inscriptiones ostendunt ubi inter titulos 
legitur : « Comiti D. Veri per Orientem... » et : 
« Comiti ejusdem in Oriente*. » Quantus hujus tituli 
splendor postea fuerit, nemo ignorat. Ex lege 11, Cod. 
Just., de Qucestion., 9, 41, comperimus etiam sub 
Marco Aurelio « eminentissimos » et « perfectissimos » 



tritor et educator, prsefectus vehiculorum, procurator summa- 
rum rationum factus est. — Prosenetem a Marco Antonino 
manumissum, primum quoque a cubiculo, procuratorem patri- 
monii, munerum, vinorum, denique ordinatum in castrense 
videmus. Orelli, 6344. — Multum sane potuerunt iiberti s.ub 
Marco et Vero Geminas et Agaclytus. Capitol. M. Ant. Phil. 15. 

1. « Officia sane publica et palatina nec non militiae in eam 
formam statuit quse paucis per Constantinum immutatis hodie 
perseverant » Epit. 14. 

2. Capitol. M. Ant. Phil., 20. — Has nuptias Friedlaender 
(Moeurs romaines du regne d'Auguste d la fin des Antonins, 
trad. Vogel, t. I, p 188) singulari Marci opinioni de omnium 
hominum pari conditione assignat; a plurimis jam tunc mi- 
noris veterem nobilitatem sestimatam esse verisimile est, su- 
pradictis ex causis. 

3. Ro.iier, MManges d'epigraphie, pp. 76 et 80. Cf. OreUi, 
3186, 3139, 3440, 3652, 5477, 5478, 5479, 6502. 

viros distinctos fuisse 1 . Verum est comites imperator 
rum senatorii ordinis viros exstitisse, senatores novis 
titulis ornatos fuisse; sed illi ad eam diem inauditi 
honores immutatum reipublicse statum demonstrant; 
jam e solo imperatore omne decus manare videtur. 
Quantum crevisset ei unice obnoxiorum magistratuum 
auctoritas, supra diximus; antiquos reipublicae ma- 
gistratus rursus omni potestate paulatim privatos ad- 
dendum est. Antonino enim imperante, octo consules 
uno anno electi sunt*. Mox Commodus quinque et 
viginti consules eodem temporis spatio facturus erat 3 . 
Quid aliud quam vacuus titulus penes eos manebat 
qui, vix munere induti, id exuere cogebantur? 

De plebe hic pauca dicenda sunt. Quse, sub Tiberio 
comitiorum ad Patres translationem duntaxat inani 
rumore questa 4 , non libertate dignior facta erat, et 
quo pejorem princeps quisque se praebuerat, eo ma- 
jore studio illum erat prosecuta. Ei Marcus panem et 
circenses non denegavit, sed, parum vulgo gratus ob 
severitatem, ante omnia quia ludos despiciebat, nullum 
ei nimirum-jus reddidit 5 . Imo eum infra videbimus 

1. Kuhn (Die stmdtische und burgerliche Verfassung des rce- 
mischen Reichs bis auf die Zeiten Juslinians. Leipzig, 1864, 1, 
n. 1442) et Hirschfeld (Untersuchungen, p. 274) putant Diocle- 
tianum in hac lege D. Marco nova verba adscripsisse qu« non 
hujus temporis fuissent : quod nonomnino probatum; tantum- 
modo dici potest non in inscriptionibus Perfectissimi titulum 
ante A. D. 201 inveniri. Gruter, 3136. 

2. Klein, Fasti consulares, Lipsi», 1881, p. 73. — Augustus... 
totam mutavit rempublicam, consulibus quidem nilpraeter no- 
men, temporis videlicet indicandi gratia, relinquens... Lydus, 
Be magistr,, II. Cf. Tac, Hist., II, 71, etc. 

3. Lamprid., Commod.. 6. 

4. Tac, Ann., I, 15. 

5. 'Et* 1»*t6v, I, 5, et passim. — « A patre [didici]... neque 
circa deos superstitiosura esse, neque circa homines popula- 

iniquas (ut recentioribus apparet) distinctiones inter 
humiliores et honestiores constituisse. 

Ex iis argumentis omnia potuisse principem, neque 
jam metuendum illi ullum ordinem fuisse constat. Nec 
longo post intervallo Ulpianus haec verba scripsit quae 
summa imperii ratio facta sunt : « Quod principi pla- 
cuit, legis habet vigorem K » Nullse jam leges; sena- 
tusconsulta , quorum olim magna copia fuerat, minus 
frequentia et ad imperatorum orationes paene omnia 
facta 2 ; constitutionum principis numerus quotidie 
auctus; jamdiu libertatis amantissimi viri reipublicae 
restaurandse spem amiserant; cuncta ad orientalem 
tyrannidem vergebant 3 . 

Qui in orbe romano effectus hujus immodici impe- 
rii philosopho et modestissimo sub imperatore fuerint 
investigando, videbimus quantum erraverint ii qui hoc 
optimum regimen fuisse censuerunt 4 : simul autem mi- 
rahimur Marci Aurelii assiduum laborem, perpetuam 
providentiam , benignissimos mores, juris scientiam. 

§ 3. — De Italia et provinciis. 

Tacitus refert Clodium Quirinalem incusatum esse 
et veneno damnationem antevertisse, quod Preefectus 
remigum qui Ravennae haberentur, velut infimam nar 

rem auram captdntem, blandientem, plebem demerentem, sed 
sobriumin omnibus et constantem... » Ibid. 1, 16. 

1. L. I, pr. D. de Cofist. princip., 1, 4. Cf. Instit. Just. 1, 2, 
86. 

2. Accarias, Pr&cis de Droit romain (2 6 6d. Paris, 1874), I, 
p. 35. 

3. Vid. Fustei de Coulanges, Instit. polit. de Vanc. France. 
Paris, 1875, p. 78. 

4. Plurimi superioris s&culi scriptores laudavere « un des- 
potisme bienfaisant. » 

tionum, Italiam luxuria saevitiaque afflictavisset 1 . A 
sociali bello usque ad Hadrianum Italia aliis imperii 
partibus longe prsecellere solita erat: verum sub illo 
principe ejusque successoribus haec differentia fere 
ablata est, seu quod Italiae jura sunt imminuta, sive 
quod provinciarum conditio melior facta fuit. 

Spartianus nos docet ab Hadriano quatuor consu- 
lares per omnem Italiam judices constitutos 2 ; Appia- 
nus quidera memorat hoc jam antea factum fuisse, 
sed in desuetudinem abiisse : « Apparet tunc quoque 
regiones Italiae distributas fuisse proconsulibus : qui 
mos quidem longo post tempore renovatus est ab Ha- 
driano imperatore, sed non diu post ejus obitum dura- 
vit 3 . » Quod imitatus est Marcus; at pro quatuor 
consularibus quinque praetorianos designavit, juridi- 
cos appellatos, inter quos distributae sunt partes Italise 
ab Augusto terminatae 4 . Tum fuere juridici : 1° per 
Transpadum; 2° per ^Emiliam et Liguriam; 3° per 
Apuleiam et Calabriam ; 4° per Lucaniam et Bruttios ; 
5° per Flaminiam et Umbriam. In Etruria Latioque et 
Campania nullum talem magistratum exstantera vide- 
mus, sine dubio quod ibi romanorum magistratuum 
jurisdictio adhuc vigebat 5 . 

Illi juridici, ut princeps magis in ditione sua Italica 
municipia haberet creati, paene omnibus provincia- 
rum praesidum muneribus fungebantur 6 , ita ut Fronto 

1. Ann., XIII, 30. 

2. Eadrian., 21. 

3. De bello civ. I, 38. 

4. Capitol., M. Ant. Phil., 11. 

5. Des Vergers, op„. cit., pp. 44 et 45. Vid. et Walter, Ges- 
chichte des rcemischen Rechts, I, p. 454. 

6. Zumpt, Comment. epigr., II, 48 ; Arnold, The Roman Sys^ 
tem of Provincial Administration, p. 155. 



24 PARS PRIOR. 

ad juridicum quemdam, familiarem suum, de ejuspro- 
vincia scriberet '. Nec multo post mortem Antonini Pii 
eos primum electos fuisse verisimileest; in inscriptione 
quadam C. Cornelio Felici Thrello Arimini cives gra- 
tias agunt « ob eximiam moderationem et in sterilitate 
annonse laboriosam erga ipsos fldem et industriam ut 
et civibus annona superesset et vicinis civitatibus sub- 
veniretur 2 . » Atqui primis Marci Antonini principatus 
temporibus rei frumentariae egestatem fuisse a Capi- 
tolino traditum est 3 , neque ulla postea memoratur. In 
ea re Marcns potius Hadriani decreta secutus est 
quam Pii qui, quanquam erga provincias benignus, 
Italiam semper coluerat et ei multo magis faverat 4 . 
— Forsan Italicarum civitatum utilitas allegata est 5 , 
sed illarum conditionem in pejus sic mutatam cre- 
dimus. 

Quantum autem in principe erat, provinciarum con- 
ditio melior facta est. E stirpe provinciali quidem se 
ipsum ortum nunquara obliviscebatur 6 . — Olim jus 
civitatis romanae provinciarum incolis raro datum 



1. Epist., II, 11. 

2. Orelli, 3177. 

3. M. Ant. Phil., 10. 

4. « Aurum coronarium quod adoptionis suse causa oblatum 
fuerat, Italicis totum, medium provincialibus reddidit. » Ca- 
pitol. in Antonin., 4. 

5. Eam etiamnunc allegat Duruy, Hist. des Romains, v 
(Paris, 1876), p. 124 : « Les Juridici de Marc Aur&le seront 
des juges plus equitables que certains magistrats munici- 
paux. » Quod saepe evenisse verisimile est; sed cum munici- 
pales magistratus iniqui essent, una civitas laborabat; cum 
juridici, tota provincia. Ceterum idem auctor paulo post scri- 
bit : « Les gouverneurs de province, qui, a Texemple desjwri- 
dici, veilleront de plus pr6s au bon ordre des cites, en arr^te- 
ront la vie. » 

6. 'Et; taui6vj vi, 44. 

erat, quippe quod pretiosissimum videretur. Nonnulli 
ex primis imperatoribus id paulo facilius, parce tamen, 
tribuerunt, indignantibus iis qui ex veteribus gentibus 
orti erant ' ; sed prsesertim jus Latii largiri solebant 2 . 
Exeunte autem altero post Christum natum saeculo, 
aut incipiente tertio, praeter libertos qui ex legibus 
^Elia Sentia et Junia Norbana aut Latini Juniani aut 
dedititii flebant, omnes liberi, ait Ulpianus, « in orbe ro- 
mano qui erant, ex constitutione imperatoris Antonini 
cives romani effecti sunt 3 ». Quis fuerit hic Antoni- 
nus, ambiguum 4 , quanquam hodie parum dubitatur 
ab Ulpiano Antoninum Caracallam, Severi fllium, de- 
signatum ; quod etDio afflrmat 5 . At cum mirandum 
videretur pessimum principem tam liberalem erga 
provinciales fuisse, scriptores crediderunt alii D. 
Pium 6 , alii D. Marcum 7 , alii etiara Hadrianum hoc 
nomine appellatum esse 8 . Spartianus ipse, quamvis 



1. De Julio Floro et Julio Sacroviro Tacitus scribit : « No- 
bilitas ambobus, et majorum bona facta, eoque romana civitas 
olim data cum id rarum nec nisi virtuti pretium esset. » Ann. 
iii, 40. Cf. Suet. Oct. 47. 

2. Tac. Ann. xv, 32; Hist. iii, 55; Plin. H. Nat. iii, 3. 

3. L. 17, D,, de Statu hominum> 1, 5. 

4. A multis imperatoribus hoc nomen post D. Pium assump- 
tum est : Marco Aurelio, L. Vero (?), Commodo, Caracalla, 
Geta, Diadumeno, Elagabalo, tyranno quodam Alexandri Se- 
veri tempore (Pauly^s Real-Encycl.V Antoninusj. Aurelii no- 
men assumpserunt Commodus, Caracalla, Elagabalus, Alexan- 
der, Claudius, Carus, Carinus, Numerianus, Diocletianus. 

5. lxxvi, 9. — Ulpianus Divum Antoninum scripsisset, si 
mortuum imperatorem signiflcasset. 

6. Justiniani Novell. lxxviii, 5. 

7. AureL Vict. Epit. in Marcum. Cf. Mahner (J. P) Commen- 
tatio de Marco Aurelio Antonino constitutionis de civitate 
universoorbi romano dataauctore... Halae, 1772. 

8. Joann. Chrysost. Ad Acta Apost 25. 

nullum principem nominet, hanc constitutionem ante 
Caracallam latam esse credebat : « Majores [Severi], 
inquit, equites romani ante civitatem omnibus da- 
tam 1 . p — Quanquam neque Antoninus neque M. Au- 
relius generaliter constituisse videntur ut omnes pro- 
vinciales cives efflcerentur, plurirnis jus illud imper- 
tivere. Multis locis ob eam erga subjectos benevolentiam 
Aristides rhefor eos laudat. 

Parum quidem tum proderat in civitatem acciri. 
Quondam hujus juris integri duas fuisse tanquam par- 
tes scimus : « Unam privatam quae cum alia quaedam, 
tum connubium et commercium amplecteretur , al- 
teram publicam quse jure suffragii et honorum conti- 
neretur*. » At non jam suffragii jus ullum manebat, 
comitiis sublatis veL ad inanem speciem redactis ; re- 
lictum unum jus honorum per quod ad honores curules 
senatoriamque dignitatem civis admitteretur. Hoc ip- 
sum mox exstinctum est ut jus peculiare; scilicet ex 
quacumque parte imperii oriundi exaequati omnes ci- 
ves : « Nam jureconsulti qui illa setate scripserunt, 
nihil de eo commemorant, Ulpianusque (Dig. i, 9, 11.) 
sine ulla exceptione quicumque senator romanus in 
aliqua civitate sit, eum muneribus municipalibus libe- 
rari docet. Effectum igitur tunc est quod Dio (lii, 19), 
Maecenatem facit Augusto suadentem : t:6; Te^svyatoTa- 

tou<; xai tsu; apiaTOUs Touq ts TCXoustarcaTou; avTstsaYaye |i.t) {/.'vov 
ix tyj^ 'iTaXta;, iXXa xal Tzzpx twv au|i.^a//ov twv ts O^y.owv 

£icXe^a|i£vs(. . . 3 . » — Praeter jus honorum, ad jura pri- 
vata civitatis concessio praesertim spectabat. Ut orbis 

1. Sever. 1. 

2. Zumpt, Sludiaromana, Berolini, 1859 (Be propag. civit. 
romance). 

3. Id. Ibid., p. 341. 



DE JURE PUBLIGO. 27 

vere romanus fleret, Antonini Severique effecere, ne- 
que postea defuere qui tanti beneficii magnitudinem 
extollerent : « Humanissime factum est, ait S. Au- 
gustinus, utomnes ad romanum imperium pertinentes 
societatem acciperent civitatis et romani cives es- 
sent 1 . » Quod certe praeparavit Marcus si non ipse 
omnino effecit, orbis terrarum civem his verbis se 
professus : « Civitas et patria mihi , ut Antonino , 
Roma; ut homini, mundus; his igitur civitatibus quae 
utilia sunt, ea mihi sola sunt bona 2 . » 

Eodem tempore vero provinciae et Italia, quam pro- 
vinciis ipsam paene similem factam diximus, majorem 
quae adhuc exstabat libertatis partem .amittebant. 
Municipia, quae sicut parvas liberae Romae imagines 
praestabant, magis atque magis subditae fuere, ita ut 
Gellius dicere potuerit : « Obscura, obliterataque sunt 
municipiorum jura, quibus uti jam per innotitiam non 
queunt 3 . » Numerus a principe electorum magistra- 
tuum auctus est. De juridicis Italiae jam pauca dixi- 
mus. Nunc ad curatores transeamus civitatum. « Cu-r 
ratores [M. Antoninus], ait Capitolinus, multis civita- 
tibus quo latius senatorias tenderet dignitates a se- 
natu dedit 4 ». Qui fuerint hi curatores, dubitatum est; 
nunc eos ab imperatore in civitates missos satis cer- 
tum est ut rem nummariam curarent 5 . Illud probant 
graecum eorum nomen Xzystxi, nec non verbum ratio- 

1 De civit. Dei. v, 17. 

2. 'Eis iauT6v, vi, 44. Memoratione dignum est eum saepe 
graeca rescripta fecisse L. 5, £ 6. D., 50, 6. 

3. Aui. Gell. Noct. att.xvi, 13. 

4. M. Ant. Phil. 11. 

5. De curatoribus civitatum vid. Zumpt. Comm. epigr. i, 
148-158 ; Arnold, The Roman System of Provincial Adminis- 
tration, p. 235, seqq. 

cinatio quod ad eos verisimiliter pertinet 1 , et non- 
nullae ex Pandectis leges*. Curatores et numero et 
muneribus et potestatis spatio a quinquennalibus sive 
censoribus prorsus diversos fuisse recte censet Zumpt, 
qui inscriptionem laudat ubi idem vir et quinquenna- 
lis et curator ejusdem civitatis nominatur 3 . At caven- 
dum ne isti reipublicse curatores a principe missi, 
cum aliis curatoribus ad certas res a civitate electis- 
confundantur 4 . Primum ii de quibus disserimus raro 
creabantur, cum aut eos municipium peteret, aut ejus 
res implicatse in se animum principis converterent 5 . 
Paulatim perpetui facti sunt, et in omnibus municipiis 
reperti; simul eorum auctoritas maxima facta. Sena- 
tus praeses ctirator erat ; publicis monumentis studium 
adhibebat, etc 6 . Papirius Justus in libro secundo de 
Constitutionibus , plurima rescripta M. Aurelii et 
L. Veri retulisse videtur quae de curatorum muneri- 
bus et periculis statuebant 7 . 

Hi etiam magistratus, primum ad adjuvandas civi- 
tates missi, ad opprimendas eas postea contulerunt ; 
non hos qusesitum munus in usus 8 ! At quamvis civi- 



1. L. 15, S 7, D., de Excusationibus, 27, 1. 

2. « Curatores qui ad colligendos civitatum publicos reditus 
eligi solent. » Vid. titulum 8, lib. L, Dig., de Administratione 
rerum ad civitates pertinentium. 

3. Op. cit. i, 158. 

4. Orelli, 3882. 

5. Tum cunatores a Trajano* vel Antonino... specialiter dati 
dicebantur. Orelli, 3898, 3899, 3902. 

6. Ulpianus de Officio curatoris reipublicce librum compo- 
suit. Vid. L. 4, D., de Decretis ab ordine faciendis, 50, 9. 

7. Una lege 9, D., 50, 8, undecim rescripta Divorum Fra- 
trum de curatoribus memorat. 

8. « This system of substituting imperial for municipal 
offlcials was probably begun with the best intentions, but it 



DE JURE PUBLICO. 29 

tatum veteres magistratus potestate sensim privaren- 
tur, semper majora iis onera incumbebant; ea quae 
fiierint, mox enumerabimus ; gravissima fuisse pro- 
bare facillimum est. Jam sub Trajano quosdam invitos 
decuriones factos constat 1 . Sub Marco Antonino ho- 
nores a plurimis evitatos haud dubium, cum tot res- 
cripta legamus ad cogendos recasantes decurionatum 
suscipere 2 . Frustra in illos personalia privilegia et 
tituli cumulabantur 3 . 

De jure municipali decisionum, quas a Marco datas 
in Corpore Juris invenimus, numerus, quam multae 
difticultates ex eo jam orirentur, demonstrat 4 . 



raarked an evil change. The brightest feature in the whole 
Roman system fades before us, as we see the government offl- 
ciai taking the duties and the responsibiiities out of the hands 
of the municipal magistrates... » Avnoid, loc. cit. — Non omnis 
culpa in imperatores recidit : dvavydCoustv jxaXXov $ pouXovi.-.:. 

dea^o-ca; e?vai tou; r)Yejx6vou; (Piutarch. Prcec. Polit , 19). 

1. Traj. ad Plin. — Plin. Epist. x, 114. 

2. L. 11, S 1 et 2, D., de Muneribus, 50, 4; 1. 6, eod. tit; 1. 13, 
2, 3, 4, de Dec, 50, 2. « Spurios posse in ordinem ailegi nuila 
dubitatio est : sed si habeat competitorem legitime quaesitum 
prseferri eum oportere Divi Fratres Loliiano Avito Bithyniaa 
praesidi rescripserunt. Cessantibus vero his, etiam spurii ad 
decurionatum, et re et vita honesta, recipientur : quod utique 
non sordi erit ordini, cum ex utititate ejus sit semper ordi- 
nem plenum habere. » L. 3, S 2, de Decur. Cf. Aristid. Sacr. 
serm. iv. Apui. Metam. iv. « Chryseros nummuiarius qui metu 
officiorum et munerum pubiicorum opes suas dissimuiabat... » 
Yid. etiam. L. 38, Ad munic. 50, 1. « Imp. Antoninus ei Verus 
rescripserunt non minus eos qui compulsi magistratu fun- 
guntur, cavere debere quam qui sponte ofhcium agnove- 
runt. » 

3. L. 6, S 2, D., de Interdictis et relegatis, 48, 22; 1. 11, Cod. 
Just., de Qucestionibus, 9, 41. 

4. L. 8, 24, 38, D., ad Munic. 50, 1; 1. 9, de Adm. rerum. 
50, 8; 1. 1, Cod. Just. de Eis qui ex officio. 11, 38; i. 6, D., de 
Operibus publicis, 50, 10; 1. 13, D., de Poliicit, 50, 8. Add. 
L. 37, S 2, D., Ad munic; 1. 6, S i, de Mun. 50, 4. 

In inscriptionibus « onus » saepe pro « honore » aut 
cum « honore » inveniturt. 

Cur autcm municipalia munera tam odiosa facta 
erant? Eruditissimus scriptor Duruy* putat ea non 
multo graviora tum fuisse quam hodie apud nos : 
« Cela ne veut pas dire qu'au premier et au deuxiftme 
« si6cle on fuyait dejk les fonctions municipales. 
« Quelques-uns les 6vitaient comme on s'y refuse 
« souvent chez nous, par d6sir du repos ou d6dain de 
« la popularit6; d'autres pour ne pas risquer leur 
« fortune. Ainsi, sous Tib6re, un Alexandrin se plaint 
« k cause de Tinsuffisance de son bien, qu'on lui im- 
« pose Tintendance du gymnase. » Et alias scribit : 
« Je ne crois pas que, k la belle 6poque du r6gime 
« municipal (quod sub Antoninis exstitisse censet), les 
« d6curions aient 6t6 soumis k Tobligation de lever 
« les impots de TEtat. » Papiniani quidem legem 17, 
§ 7, Dig., 50, 1, laudat quse ambigua satis videtur. 

Tot de fortunis decurionum rescripta quae supra 
enumeravimus, hanc opinionem vehementer im- 
pugnant. Ceterum, utcumque se ea res habuit, jam 
multis periculis municipales magistratus objicieban- 
tur; civitatis enim debitores persequi debebant, snm- 
mam pecuniae, cum magistratum inirent, praebere, lu- 
dos edere, etc 3 . Imo civitates a decurionibus plus 



1. Orelli, 3940. Arnold, op. cit, p. 238. 

2. Hist. des Romains, v, p. 108. 

3. « Imperatores Antoninus et Verus rescripserunt ad ma- 
gistratus officium pertinere exactionem pecuniae legatorum, 
et si cessavarint, ipsos vel heredes conveniri : aut si solvendo 
non sint, tidejussores eorum qui pro his caverunt. » L. 38, $ 2, 
ad Munic.y 50, i. Legata capere civitates posse ipso Marcus 
constituerat. L. 73, % 1, de Legatis, i, 30; Duruy, op, cit., 
p. H0. 

videntur petiisse quam justum : « Imperatores Anto- 
ninus et Verus ita rescripserunt , ait Papirius : Mi- 
niriie cequum est decuriones civibus suis frumentum 
vilius quam annona exigit vendere », sine dubio 
quod talis mos apud municipia nonnulla introducta 
erat'. Ita ex una parte a principe, ex altera a civibus 
suis lacessitorum curialium et prsesertim magistra- 
tuum conditio quotidie pejor fiebat. In paucis locis 
Marci Antonini temporibus honores appetebantur* ; 
verum a tertii sasculi initio in maximarum calamita- 
tum ntfmerum relati sunt. Immunitates quidem ali- 
quot erant; quse tamen, ex constitutione Marci, secu- 
ritatem non afferebant. « Quoties penuria est eorum 
qui magistratum suscipiunt, immunitas ad aliquid in- 
fringitur, sicuti Divi Fratres rescripserunt 3 . » Tantse 
molisjam erat splendissimum ordinemplenumhaberet 
Non jam timendum erat ne provincise nimis liberse 
jussa principis contemnerent, at metui poterat ne 
praasides a principe legati potestate uterentur ut re- 
bellarent. Ita Avidius Cassius, ex Asia oriundus, in 
Oriente sediiionem movit; cum intereniptus est, Mar- 
cus constituit ut nemo ei provincias pneesset ubi na- 
tusesset*. 

1. L. 3, D., de Lege Julia de annona, 48, 12. Cf. Marcian. 
L. 8, ad Munie. 50, 1 ; Paul, L. 5, de Adm. rerum ad civit. 
pertin.ua, p. 

2. Front. Ad Amic. n, 6. 

3. L. 11, S 2, de Muneribus; Cfr. L. 13, S 3, de Decurionibus ; 
I. 5, de Jure immunitatis. 

4. Dio. liii, 31. Zonar. Ann. xu, 3. — Fortaase et Marco in 
animo erat prohibere quin prasides siudiis erga propinquos 

. vel amicos in jure dicendo indulgerent. Le Nain de TJlLomont, 
Eist. des empereurs, sec. ed. 11, p. 386. Iisdem de causis jira- 
sidibus uxores ducere e proviuciis suis non licebat, L. 38, S 2, 
D., de Ritu nupliarum, ueve praedia comparare in iis provin- 
ciis. L. 6, de Officio proconsulis, 1, 16. 




32 PARS PRIOR. 

Quamvis imperatores quam maxime provinciis tum 
faverent, incolarum numerus imminuebatur, neque ad 
tuendum imperium milites reperiebantnr. « Hispaniis 
exhaustis, ait Capitolinus, Italica allectione contra 
Trajani praecepta verecunde consuluit 1 (Marcus Aure- 
lius). » Et alias : « Servos , quemadmodum bello pu- 
nico factum fuerat, ad militiam paravit, quos Volun- 
tarios exemplo volonum appellavit. Armavit etiam 
gladiatores quos Obsequentes appellavit. Latrones 
etiam Dalmatiae atque Dardanise milites f^cit. Armavit 
et Diocmitas; emit et Germanorum auxilia conlra 
Germanos 2 . » In ipsa Italia, haud procul ab Urbe, 
praedones agros vastabant; at jamdiu Italiam lati- 
fundia, immensse servorum nationes, frumenti penu- 
ria perdiderant 3 ; eadem et alia mala jam tunc pro- 
vincias populabantur , nec vectigalia a fundorum 
pauperioribus dominis certis et debitis temporibus 
solvi poterant 4 . Quod soli prsesides ditiores fierent, 
provinciales querebantur 5 . 

§ 4. — De collegiis. 

Nulla libertas, ut supra ostendimus, in pristinis ordi- 
nibus durabat;ne nova corpora auctoritatem aliquam 



1. Capitol. M. Ant. Phil., 11. 

2. Ibid., 21. 

3. Tac. Ann. III, 53, 34. 

4. « Imperatores Antoninus et Verus rescripserunt in vecti- 
galibus ipsa praedia, non personas conveniri, et ideo posses- 
sores etiam prseteriti temporis vectigal solvere debere, eoque 
exemplo actionem, si ignoraverint, habituros. » L. 7, D., de 
Publicanis, 39, 4. 

5. Vid. Mommsen, de Collegiis et sodaliciis Romanorum, 
Kiliae, 1843, p. 78 seqq. 

assumerent, imperatores summa cura caverunt. In epis- 
tolis Trajani ad Plinium limorem novorum collegiorum 
videmus a principe exhibitum paene ridiculum apud 
orbis dominum K Civem plurium civitatum esselicebat, 
non pluribus collegiis allegi, vel perraissis. « Non 
licet amplius quam unum collegium licitum habere, ut 
est constitutum et a Divis Fratribus ; et si quis in duo- 
bus fuerit , rescriptum est eligere eum oportere, in 
quo magis esse velit : accepturum ex eo collegio , a 
quo recedit , id quod ei competit ex ratione quae com- 
munis fuit 2 . » Nec modica erat collegiis illicitis poena 
imposita, quae eadem erat atque majestatis reorum 3 . 
Addendum tamen Marci temporibus Senatum per- 
misisse collegiis licitis legari , quod propter supradic- 
tam provisionem sine periculo erat 4 . 

§ 5. — De religionibus. 

Num major religionum exstiterit libertas quara Pa- 
trum populique romani, provinciarum, municipiorum, 
collegiorum, dispicere nunc milii in animo est. Magni 
momenti sane materia, cum a multis inter saevissimos 
christianorum persecutores Marcus numeretur , etiam 
a virtutis et philosophise ejus laudatoribus , hanc uni- 
cam vitee ejus labem notantibus 5 , alii autem pace 
fruitos christianos sub Antoninis censeant; et res eo 

1. Plin. Ep. X, 43; x, 97. 

2. Marcian. L. 1, S 2, D., de Collegiis, 47, 22. 

3. L. 2, eod tit. Th. L. 1, D., adlegem Juliam majestatis, 
48,4. 

4. L. 20, D., deRebus dubiis, 34, 5. 

5. H. Th. Buckle, Hist. of Civilization in England. Loa- 
don, 1868, 1, p. 185 et 186. 

3 

difficilior est quod apud Ecclesiae scriptores utraque 
opinio gravissima argumenta in promptu habet. 

Ante omnia videamus quomodo Romani erga ex- 
ternas religiones se gesserint. Non uno verbo tali 
quaestioni responderi posse opinor; multa enim accu- 
rate distinguenda sunt. Attamen generaliter asseri 
potest hanc omnium religionum sequam et benignam 
patientiam quam hodie tolerantiam vocamus a Ro- 
manis fere ignotam fuisse. Gibbon aliique plurimi ut 
virtutem laudant quod tantummodo a natura veterum 
religionum proficiscebatur : non mirandum si iidem 
qui deorum millia jam honorabant, nova in Olympum 
numina perssepe introducebant 1 ; sed non credendum 
<jst omnium variarum gentium deorum cultum pro- 
miscue acceptum esse. 

Non enim Romae ex singulorum fide pendebat reli- 
gio, sed ex summa civitatis auctoritate ; sacerdotes 
magistratus erant ; qui nullum vel unum tantum Deum 
exstare putabant , publice tamen Deos proprios civi- 
tatis excolebant. Novi dei non admittebantur nisi 
per Senatus decretum. « Separalim nemo habessit 
deos, ait M. Tullius, cum optimse reipublicae leges dat; 
neve novos, neve alienos, nisi publice adscitos, priva- 



1. « Toleration produced not only mutual indulgence, but 
even religious concord... Such was the mild spirit of anti- 
quity, that the nations were less attentive to the difference, 
than to tlie resemblance of their religioas worship. » {Decline 
and Fall ofthe Roman Empire, ch.ii). — Multo ve iorem sen- 
tentiam illam existimo quam B. Constant pronuntiavit : « La 
tolerance que l'on vante dans le Polytheisme ne reposait point 
sur le respect que la societe doit aux opinions des individus. 
Les peuples qui professaient le Polytheisme, tolerants qu'ils 
6taient les uns envers les autres, comme corps de nations, 
n'en meconnaissaient pas moins ce principe eternel, seule base 
de toute tolerance eclairee, que chacun a le droit d'adorer son 



* 

tim colunto 1 . » Facillirae Senatus eos cultus admitte- 
bat qui reipublicse utiles viderentur; ex pietate id 
antiquitus fecerat ut alienos deos Romae conciliaret ; 
dein, cum philosophia numinum multitudini fldem 
abstulisset, ut animos asseclarum devinciret. Sed 
semper illud quod vocamus raison d*Elal sequebatur , 
et privatorum opiniones parvi pendere solebat. 

Cum autem in immensum crevisset imperium , in 
variis orbis romani partibus , varium agendi modum 
variosque usus animadvertimus. In Orientis regioni- 
bus, ubi graeca lingua et grseci mores praevalebant , 
quamvis multae essent de religione et philosophia opi- 
niones, cunctse tamen tolerabantur. Quod et Cremutius 
Cordus apud Tacitum testatur : « Non attingo Grsecos, 
inquit, quorum non modo libertas, etiam libido impu- 
nita; aut, si quis advertit , dictis dicta ultus est 2 . » 
Hadrianus Alexandrise mirabatur quod plurimse su- 
perstitiones et religiones ibi adeo confunderentur ut 
unam viderentur efflcere 3 . 

Idem imperator, qui primus inter optimos principes 
Augusti instituta deseruit, potius graecus quam roma- 
nus, maxime ad omnibus religionibus favendum pro- 
nus fuit, ut postea Alexander Severus 4 . 



Dieu de la maniere qui lui semble la meilleure. » (Du Poly- 
th&isme romain. Paris, 1833, n, 3 8). 

i. Cic. de Legibus, n, 8; Cf. Tert. Apol. 5. De religione in 
imperio romano primis post Ch. n. temporibus vid. A. Schmidt, 
Geschichte der Denk-und Glaubensfreiheit im ersten Jahr- 
hundert der Kaiserherrschaft, Beriin, 1847; G. Boissier, L 
religion romaine d'Auguste aux Antonins. Paris, 1874, 2 v. 

2. Ann. iv, 35. 

3. Hadrian. Aug. ad Servianum cos., ap. Yopisc. in Sa- 
tum, 8. De religionum quae in Oriente vigebant concordia vid. 
Renan, Marc-Aurele, p. 43. 

4. Lamprid. Alex. 21, 42. 

In Occidente airtem durior populus minus alienas 
religiones patiebatur ; ut Bacchanalia omittamus quae 
propter flagitia multa prohibere necesse fuerat, apud 
Dionem Maecenas Augustum hortatur ut deos civitatis 
honoret et ab omnibus honorari jubeat *. Druidarum 
religionem ille princeps qui antiquos mores restituere 
volebat, civibus interdixit, dein Tiberius et Claudius 
penitus abolevere aut potius abolere conati sunt 2 . 

His cognitis, breviter priorum christianorum sortem 
exponamus. Apud Suetonium, Claudio imperante, eos 
primum videmus summae potestati suspectos , cum 
Judaeis mixtos : « Judaeos , ait Suetonius , impulsore 
Chresto assidue tumultuantes, Roma (Claudius ) expu- 
lit 3 ; » quibus verbis ipsos christianos designatos esse 
parum ambigitur. Et Claudius veterum populi Romani 
morum studiosissimum fuisse quis nescit ? « Splendi- 
dum virum , refert idem scriptor, Graeciaeque provin- 
ciae principem , verum latini sermonis ignarum , non 
modo albo judicum erasit, sed etiam in peregrinitatem 



1. L. 11, 36. 

2. Plin. H. N. xxx. 4. Suet. Claud. 23. Fustel deCoulanges in 
eruditissimo libro Insl. polit. de 1'anc. France, p. 59 putat 
apud Suetonium hoc verbo « religione » tantum cultus caerimo- 
nias significari. Druida^ enim tribus post Chr. n. saeculis repe- 
riuntur, nec puniti fuisse videntur. — Quod solummodo probat 
Tiberium Claudiumque non omnino successisse, et principes 
postea mitiores factos quia druidae minus timendi erant et 

benigniores mores. Vid. etiam Revue archeotogique , 1880. — 
Hic contradicimus alii docto scriptori Dubois-Guchan in cujus 
libro Taclte et son siecle, Paris, 1861, i, p. 490) iegitur : « L'in- 
tolerance etait aussi radicalement grecque que la tolerance 
etait fondamentaiement romaine. » Et Marcum Aurelium lau- 
dat Julianumque « moderes, parce quMls eiaient romains. » 
Imo Julianus, gra^ca pliilosophia imbutus, graecos libros scrip- 
sit; quod ad M. Aurelium attinet mox videbimus. 

3. Claud. 25. 

redegit 1 .» — Nero primus suppliciis christianos af- 
flixit ; etiam tum contemptos et parum cognitos *. — 
Num Domitianus Christianos vexaverit, dubium est 3 . 

Raro igitur primo saeculo christiani apud ethnicos 
scriptores nominantur ; Judaei autem multo saepius , 
adhuc, ut jam diximus, ab iis male discreti. 

Jam Tiberius hos acriter insectatus erat 4 . Sub eo 
actum de sacris ^Egyptiis Judaicisque pellendis : fac- 
tumque Patrum consultum ut quatuor millia libertini 
generis, ea superstitione infecta, quis idonea setas, in 
insulam Sardiniam veherentur, coercendis illic latro- 
ciniis, et si ob gravitatem cceli interissent, vile dam- 
num : ceteri cederent Italia , nisi certam ante diem 
profanos ritus exuissent 3 . Quse ultima sententia Ti- 



1. Claud. 16. 

2. « (Post incendium Urbis) abolendo rumori, Nero subdidit 
reos et quaesitissimis poenis affecit, quos, per flagitia invisos, 
vulgus Christianos appellabat... repressaque in praesens exi- 
tiabilis superstitio rursus erumpebat^ non modo per Judaeam, 
originem ejus mali, sed per Urbem etiam, quo cuncta undique 
atrocia aut pudenda confluunt celebranturque. Igitur primo 
correpti qui fatebantur, deinde indicio eorum, multitudo in- 
gens, haud perinde in crimine incendii, quam odio humani 
generis convicti sunt. » Tac. Ann. xv, 44. — Haec verba « rur- 
sus erumpebat » non unam persecutionem indicare mihi vi- 
dentur. 

3. Euseb. Hist. eccles. II, 18. — Cf. Aube, Hist. des perse- 
cutions de VEglise jusqu'd la fin des Antonins. Paris, 1875, 
c. rv. 

4. Augustus erga eos mitior fuerat (Joseph. Antiq. jud. XVI, 
vi, 2). — Tertullianus in Apolog. r scribit : « Tiberius cujus 
tempore nomen christianum in saeculnm intravit, annuntiata 
sibi ex SyriaPalaestina quae illic veritatem istius divinationis 
revelarent, detulit ad senatum cum praerogativa suffragii sui. 
Senatus, quia non ipse probaverit, respuit : Caesar in sen- 
tentia mansit, comminatus periculum accusatoribus Christia- 
norum. » Quod parum verisimile est. 

5. Tac. Ann. n, 85. 



38 PARS PRIOR. 

berium non publicae tranquillitati modo providisse-, 
sed ad imperii religionem eos reverti cogere voluisse 
probat 1 . De bellis judaicis non hic locus est disserendi 
in quibus non de religione sola agebatur. Domitiano 
autem imperante, iis gravissima tributa indicta sunt 2 . 

Notatione dignum est (et hoc ad melius cognoscen- 
dum quidsub Antoninis effectum fuerit non inutileest) 
fere his omnibus casibus in Italia tantum, non in 
Oriente contra Christianos vel Judseos animadversum 
esse. In ceteris Occidentis partibus tum perpaucos 
christianos exstitisse probabile est. 

Quid ex illa brevissima narratione concludemus? 
Nullam legem, nullum generale principis edictura ad- 
versus Christianos, inter Judseos saepe annumeratos, 
et a plurimis despectos, fuisse. Sed prout quisque prin- 
ceps ad mansuetudinem vel saevitiam pronuserat, eos 
aut insectabatur, aut omittebat : quod et erga Judeeos 
magosque et astrologos et alios ejusdem generis ho- 
mines flebat. Eos autem cum princeps vexaret , modo 
scelerum omnino a religione discrepantium incusabat, 
modo ob ipsam religionem exagitabat; neque, ut mox 
videbitur, criminum tituli deerant, ut damnarentur; 
in utroque casu, eos tantum Romae vel in Italia pros- 
cribere satis habebant. Praeterea facile credimus in 
provinciis praesides et civitatum magistratus saepius 
de Christianis cognovisse, ubi publicus rumor eos 
maxime persequeretur 3 . 

1. Attamen Dubois-Guchan, op. cil., p. 452, Tiberii inomnes 
religiones benignitatem, ut Claudii, ad caelum extollit*. 

2. Suet. Lomit. 12. 

3. Quam supra laudavimus Taciti sententiam « haud perinde 
in crimine incendii quam odio generis humani convicti » signi- 
flcat « quod humano generi odio erant. » Vid. C. de la Berge, 
Essai sur le rbgne de Trajan^ p. 207, n. 2. — Christianos a 

Haec usque ad Nervam. Tum magis a Judaeis discre- 
tos Christianos fuisse apparet. Sub Nerva Trajanoque 
quae fuerit Christianorum sors, minus obscurum, nec 
tamen omnino certum est. Vix memorare necesse est 
epistolam quam adPliniumTrajanus scripsit, interro- 
gantem qua poena castigandi essent 1 . Non hic locus 
est de ejus flde disserendi , sed verisimile est illam e 
longiore excerptam, quia nunquam tambreves litteras 

• 

etiam deminirais rebus Trajanus mittebat; nec rursus 
posterioris aetatis falsarium ullum exstitisse arbitror 
qui Plinii Trajanique scribend» artem tam callide imi- 
tari posset. — Non ex Trajani mandato apertissime 
apparet quae poena Christianorum esset, aut utrum 
solum Christiani nomen puniretur, an tantummodo 
aliorum criminum convictis poena irrogaretur ; nec sibi 
omnino constare princeps videtur cum dicat : « Neque 
enim in universum aliquid, quod quasi certamformam 
habeat, constitui potest. » Et rursus : « Conquirendi 
non sunt ; si deferantur et arguantur, puniendi sunt 2 . » 
Ceterum, secundo post Christum saeculo, imo postea, 
Trajanus Christianis non infensus fuisse putabatur*. 
Nusquam alibi in Plinii litteris christiani nominantur, 
Post Trajanum multa invenimus obscura et inter m 
contraria. Hadrianus, potius graecus quam romanus S 



plebe atrociorum facinorum vetyementer insimulatog , alj- 
qaando Jadaeis incitantibns, certnm est. 

1. Plin. Epist. x, 97, 98. De his vid. C- de la Berge, op. cil., 
p. 209 et 210; Anbe, op. cil.. c. v. Cf. Variot. de Plinio juniore 
et imperatore Trajano apud Christiano*... Lut. Parig,* \H~H. 
p. 83. 

2. Cf. TertnIL Apol. 3- 

3. Snlp. Ser. Hist. sac. n. 45; «r S»viri in **& Te\vl\. »Cf. 
Melitonem in Apologia; Eoseb. Hist. eccl. ir. 25. 

i. Mnlta gr&ca reseripta ejn». Tkique \TAoz.'.Zi'. *rt y.kt"'.. .: 



.j 

neque ulh srpevstuioni deditus, non inter Ecclesiae 
hostes fuit, erga omniura religionum cultores pariter 
benignus. « Christo templum facere voluit [Alexander 
Severus], ait Larapridius, eumque inter deos reci- 
pere. Quod et Hadrianus cogitasse fertur, qui templa 
omnibus civitatibus sine simulacris jusserat fleri, quae 
hodie idcirco quia non habent numina , dicuntur 
Hadriani : 'ABpiaveTa. Quae ille ad hoc parasse dicebatur, 
sed prohibitus est ab iis qui consnlentes sacra repere- 
rant, omnes Christianos futuros, si id optato evenisset, 
et templa reliqua deseren l\K » Quineliam apud ali- 
quot ecclcsiasticos scriptores Iladriani rescriptum ad 
Minucium Fundanum erga Christianos mitissimum le- 
gitur : quocl flctum hodie pleriqcie putant-. 

Utcumque se ea res habeat, sub Hadriano pauci 
martyres; Antonino Pio imperante, pax ecclesiisfuit. 3 
Jam numerosiores Christiani caput attollunt, ad prin- 
cipem apologias mittunt, nec memoratur Aristidem 
vel Quadratum aliosque ejusmodi orationum auctores 
punitos.Titi Antonini quoque litterse referuntur, aperte 
quidem falsse, in Christianos clementissimse 4 ; sed non 
dubium est eum a Christianis potius patronum quam 
persecutorem habitum esse. 

Nunc ad Marcum Antoninum transeamus. De illo om- 

Pandectis referuntur. L. 37, 48, D., de Judiciis, $ 1; 1. D., de 
Appellat., 49, 1 ; 5, D., de Jure immunit., 50, 6, etc. 

1. Lamprid. Alex. 42. 

2. Vid. Apolog. Scti Justini priorem ; Apol. Scti Melitonis, in 
Spicileg. Solesmensi, n; Dion. (Xiphil.) lxx, 3; Oros. vn, 13; 
Euseb. Hist. eccl. iv. 8. At hoc rescriptum Tertulliano igno- 
tum. Cf. Aube, op. cit., c. vi. 

3. Sulp. Sev. Hist. sac. u. 46. 

4. Cf. Aube, op. cit. 9 c. vin. Contra C. Bayet, de titulis At- 
ticce christianis antiquissimis, Lut. Paris., 1873, p. 8, hoc res- 
criptum non rejiciendum putat. 

nino diversa tradita sunt. Eusebius litteras, quas alii 
quidam ex Antonino Pio profectas dicunt, Marco 
assignat, in queis imperator non modo constitutam 
a Trajano juris regulam conflrmat, scilicet non con- 
quirendos esse Christianos, sed etiam eorum pietatem 
prsedicat : « Imperator Caesar M. Aurelius Antoninus 
Aug. Armenicus Pontifex Maximus, Tribunitiae potes- 
tatis XV, Consul III, Communi Asiae, S. Equidem scio 
Diis ipsis curae esse, ne hujusmodi homines lateant. 
Multo enim magis illis convenit, punire eos, qui co- 
lere psos recusant, quam vobis qni eorum, adversus 
quos tumultuamini, sentenliam ac propositum amplius 
confirmatis, dum eos accusatis tanquam impios. Illis 
auiem longe optabilius fuerit, ut in jus vocati mortem 
oppetere videantur pro Deo suo, quam ut incolumes 
reraaneant. Ita victores evadunt, animas suas potius 
projicientes, quam ut ea facere , quse vos jubetis, in 
animura smim inducant. Ceterum de terrae motibus qui 
vel facti sunt vel etiamnunc fiunt, non absurdum vide- 
tur vos commonere qui et animos abjicitls, qnoties 
hujusmodi casus contingunt, et vestra cum illorum 
institutis comparatis. Atque illi quidem majorem tunc 
flduciam in Deo collocant. Vos vero per omne illud 
tempus, quo prae imperitia labi roihi videmini, Deos 
negligitis, et tum alias caerimonias insuper habetis, 
tum cultum Immortalis illius. Et Christianos, qui illum 
venerantur, expellitis, et ad mortem usque infestius 
perurgetis. Porro de his hominibus provinciarum rec- 
tores Divo patri nostro antea scripserunt. Quibus ille 
rescripsit ejusmodi homines nullo molestu afflciendos 
esse, nisi forte contra statum imperii romani aliquid 
moliri viderentur. Sed et multi a me de illis retule- 
runt: quibus ego patris mei constitutionem secutus res- 

pondi. Quod si quis adhuc pergit, cuiquam illorum 
negotium facessere ex eo quod christianus sit, del,afus 
quidem crimine absolvatur, tametsi constet eum 
reipsa christianum esse. Delator autem ipse poenas 
luat. Proposita Ephesj in publico conventu Asiae 1 . » 
Nemo ignorat Quadis cladem per nimbos et fulmen 
incussam, et legionis christianae precibus, si ecclesias- 
ticis scriptoribus credatur, debitam. « Scribit [Tertul- 
lianus] 2 litteras Marci gravissimi imperatoris adhuc 
sua aetate exstitisse, quibus testaretur exercitum ro- 
manum in Germania, cum aquae penuria jamjam peri- 
turus esset, Christianorum precibus esse servatum. 
Eumdem quoque principem capitis poenam commina- 
tum esse dicit accusatoribus Christianorum. Quibus 
ista subjungit : « Quales ergo leges istae quas adversus 
nos soli exercent impii, injusti, truces, vani, demen- 
tes? quas Trajanus ex parte frustratus est, vetando 
inquiri Christianos, quas nullus Hadrianus, quanquam 
curiositatum omnium explorator, nullus Vespasianus, 
quanquam Judaeorum debellator, nullus Pius , nullus 
Verus impressit 3 ? » Aliqui etiam dicunt epistolam a 



i. Euseb. Hist. eccl., iv, 3. 

2. Apologet. 5. 

3. Euseb. H. eccl., v, 5. -— Oros. vn. 5. «Exstare etiamnunc 
apud plerosque dicuntur litterae Imp. Antonini ubi invocatione 
nominis Christi per milites christianos et sitim illam depul- 
sam et collatam fatetur fuisse victoriam. » — Xiphil. lxxi, 9. 
« His rebus Marcum vehementer obstupefactum, edicto Chris- 
tianos honorasse ipsamque legionem Fulminatricem appel- 
lasse, atque hisderebus epistolaetiam Marci exstare dicitur. » 
— Rescriptum exscribit Baronius ad ann. 176 : « ... Censeo 
autem neminem quod christianus sit essein crimen et in judi- 
cium vocandum. Quod si quis inventus fuerit crimini dare 
cuipiam quod christianus sit, ei quidem qui in crimen vocatur, 
manifestum fieri volo, si nihil aliud objectum est quam quod 

Marco missam esse ad Hieropolitanum Episcopum cum 
ipsius flliam a daemone possessam exorcizavisset 1 . 

Ut hanc fabulam omittam, utraque epistola supra- 
dicta non satis probata est. Priorem enim suppositam 
multi credunt, quippe quae Sancto Justino, Tertul- 
liano, Lactantio ignota sit; posteriorem quoque falsam 
abunde ostenderunt Westenbergius et multi alii 2 . Si 
tale rescriptum exstitisset , cur apologise essent 
scriptae? nec totam legionem unice ex Christianis col- 
lectam tunc fuisse verisimile est. — Certum autem 
tertio post Chr. n. sseculo Marcum Antoninum, veluti 
patrem avumque, Ecclesiae non infestum a multis pu- 
tatum esse. 

. Sed alii ab iis omnino dissentiunt : nam sub Marco 
Aurelio aliquot martyres in Asia, primis principatus 
temporibus , multos Lugduni ultimis necatos fuisse 
memorant : et notandum est nullum novum edictum 
tum ab imperatore promulgatum videri. Quibus cre- 
dendum est? Utrum pejor an melior Christianorum 
conditio a Marco Aurelio facta est quam antea? 

Inter jus et factum distinguendum censeo. Jus idem 
mansit ac sub Trajano Hadrianoque et Tito Antonino, 
sed majora Christianorum pericula facta erant ob 
odium plebis. Tum magnus fuit calamitatum imperii 



christianus sit tantum dimitti ; eum autem qui christianum 
accusavit, vivum exuri. » 

1. Vid. de Champagny, les Antonins, t. III, p. 19, n. 2. 

2. Divus Marcus, in Praefat. — Addendum legionem non 
Fulminalrieem, ut Xiphilinus eam nominat, sed Fulminatam 
appellatam esse, longe ante Quadorum cladem. Cf. Grotefend, 
Geschichte der einzelnen rcemischen Legionen in der Kai- 
serzeil* Pauly's Real Encycl. iv, p. 868, 901. — E. Renan putat 
duas legiones Fuiminatas nominatas esse. Marc-Aurele, 

c. XVIII. 

acervus; inedia, diluvia, pestis, bella cum barbaris 
romanum imperium afflictaverunt : neque plebs sicut 
philosophi, veteres vel novas superstitiones contem- 
nebat; existimabat contra deos infensos quod tem- 
pla desererentur, caerimoniae in desuetudinem abi- 
rent 1 ; inde tumultus qui etiamsi invitos magistratus 
inertia excutiebant. Ad tribunalia rapiebantur rei, 
a prseside interrogabantur, nec causse deerant cur 
condemnarentur 2 . Majestatis lex incerta satis et fere 
in inflnitum porrecta; magicarum artium, quarum 
multi Christianos insimulabant 3 , et novarum religio- 
num invectores saevissime puniebantur 4 , etipse Marcus 
generaliter animadvertendum rescripserat in eos qui 
aliquid facturi essent « quo leves hominum animi su- 
perstitione numinis terrerentur 5 . » Jam supra quanto 
rigore in illicitis collegiis corporati homines castiga- 
rentur diximus; Marcianus quidem scribit religionis 
causa collegia coire non prohiberi 6 , sed Christiani 
facile contra rempublicam nova moliri existimaban- 
tur; omnesque hnjus aetatis ecclesiastici scriptores 
talem incusationem confutare solebant 7 . Quae quidem 

1. Cf. Heysler, op. cit., p. 7. 

2. Cf. Le Blant, Bases juridiques des poursuites dirig&es 
contre les martyrs. (Cptes rendus Ac. insc. 1865, p. 353). 

3. Haec verba : « impietatis reus » saepissime pro his : « ma- 
jestatis reus » inveniuntur. 

4. Paul. Sent. v, 21, 8 1, seqq. 

5. L. 30. D., de Poenis, 43, 19. 

6. L. 1, S 1,D., de Collegiis, 47, 22. 

7. Hoc saeculo sacrilegium vocabatur tantum templorura 
spoliatio : quod raro Christianis objiciebatur. Paul Sent. v, 19. 
Christiani principes primum sacrilegos vocaverunt « qui di- 
vinae legis sanctitatem aut nesciendo omitterent, aut negli- 
gendo violarent et offenderent. » Cf. Aube, op. cit., p. 190; C. 
de la Berge, op. cit., p. 211, seqq ; A. de Ceuleneer, Septime- 
S6vere, p. 223. 

Smyrnae acciderunt, primis imperii Marci temporibus, 
persecutiones brevissimae fuisse videntur. At in Chris- 
tianos odium magis atque magis auctum, apologiae 
numerosiores factse ; denique Lugduni plebis ira eru- 
pit. Marcus a legato interrogatus fquod nullum antea 
edictum de Christianis generale exstitisse manifestum 
facit) ceterorum imperatorum mandata conflrmavit 1 . 

Scriptores nonnulli Marco Aurelio Christianos sin- 
gulariter invisos fuisse censuerunt, quamobrem magis 
ab eo quam ab aliis principibus vexatos. Minime hoc, 
ut videbimus, exploratum est. 

Alii erga deos pietatem ejus obtendunt : pius qui- 
dem fuit, sed non potius erga vetera civitatis numina 
quam erga alienigenarum deos; omnes enim publice 
colebat 2 ; simul unum Deum esse imo corde opinaba- 
tur 3 etcunctas religiones juxta habebat 4 . 



1. Ruinart, Act. sinc. Epist. Eccles. Vien. et Lugd. Braune 
quidem scribit : « Ein Decret in den Acten des heiligen Sym- 
phorianus traegt den Namen des Aurelianus. Allein, wenn man 
erwaegt, dass das Martyrerthum des Symphorianus kaum 
unter Aurelian Statt gefunden hat, ausserdem die Art und 
Weise von den Christen zu sprechen, auf einen neneren Ans- 
prung ihrer Religion hinweist : so wird es glaubhaft dass die 
namen Aurelius und Aurelianus verwechselt wurden. Nach 
diesen Decret, ordnete M. Aurelius an, gegen hartnaeckige 
Christen verchiedene Todesstrafen anzuwenden, um ihre Stand- 
haftigkeit zu erschutten. » {Op. cit., p. 73, 74.) Quae opinio 
mera conjectura est. 

2. Capitol. M. Ant. Phil. 13, 23. 

3. Hoc certissimum habemus, quamvis frequenter de diis 
disserat. 

4. Errasse igitur mihi videtur H. Th. Buckle, cum scripsit : 
« [Commodus and Elagabalus| were too reckless of ihe future, 
too seliish, too absorbed in their own infamous pleasures to 
mind whether truth or error prevailed ; and being thus in- 
different to the weliare of their subjects, they cared nothing 
about the progress of a creed, which they as Pagan emperors, 

Diversa praecepta Stoicorura et Christianorum talis 
-nimicitiae originem fuisse alii putant 1 ; Stoicosenim 
m ipsis, Chnstianos apud Deum malorum remedium 
quaesivisse. — At nunquam Stoici Epicuri discipulos 
propter opinionum dissimilitudinem capite damna- 
vere : ista igitur sententia omni fundamento caret. 

Alii tandem Christianorum ipsorum, quorum jam 
tum numerus frequens erat, ferocitatem incusant, sum- 
mum in animos imperium inhiantium, omnes cultus 
evertere volentium 2 . Quod nonomnino,.Antoninis im- 
perantibus, accipiendum est. Libertatem fidei solum- 
modo tum Christiano rogabant. « Tantum humani 
juris et naturalis potestas est unicuique quod putave- 
rit colere, nec alii obest et prodest religio, ait Tertul- 
lianus. Sed nec religionis est cogere religionem quae 



were bound to regard as a fatal and impious delusion. They 
therefore allowed christianity to run its course, unchecked by 
thosepenal lawswhich more honest, butmoremistaken rulers 
would assuredly have enacted. We find accordingly that the 
great enemy of Ckristianity was Marcus Aurelius, a mind of 
kindly temper, and of feariess unflinching honesty, butwhose 
reign was characterized by a prosecution from which he had 
refrained had he been iess in earnest about the reiigion of his 
fathers. » (History of CivilizationinEngland. London, 1868. i, 
p. 185, 186). De pietate Marci, vid. Marquardtu. Mommsen. 
Handbuch der rcemischen AUert. vi, 72 et 73. 

1. Braune, op. cit., p. 75. 

2. « L'immense intolerance du christianisme qui rompait 
a la fois avec toute science humaine et avec toutes ies reli- 
gions, semblait devoir Sbranler les bases mSme de Pempire. 
Surpris par 1'explosion de cette doctrine jalouse, qui ne leur 
laissait d'autre alternative que son triomphe ou leur ruine, 
les Romains se defendirent. Leur deTense fut en quelque sorte 
la defense de la tolerance contre Pintolerance. Seulement, 
c'etait une societe corrompue qui luttait contre une societ^ 
devouee et enthousiaste ; la corruption sanguinaire des Ro- 
mains, se m£lant a la lutte, la transforma en une persecution 
hideuse... » E. de Suckau, op. cit., p. 177. 

sponte suscipi debeat, non vi 1 . » Imo ad imperii ma- 
gnitudinem principumque potestatem se summa ope 
atque opera conferre velle profltebantur. « Est neces- 
sitas nobis orandi pro imperatoribus, scribitidem Ter- 
tullianus, etiam pro omni statu imperii rebusque ro- 
manis, quod vim maximam universo orbi imminentem 
ipsamque clausuram sseculi acerbitates horrendas com- 
minantem, romani imperii commeatu scimus retardari. 
Itaque nolumus experiri, et dum precamur differri, 
romanae diuturnitati favemus 2 . » Nunquam Christiani 
rebellavere, et in Apologiis imperatores maxima ve- 
neratione colebant 3 . 

Semel in libris si? iauxJv de Christianis mentionem 
facit Antoninus, quos quidem non approbat, contra 
quos autem non invehitur, nedum eos pro futuris orbis 
dominis habeat 4 . 

Haud facile sciri potest qui esset eorum numerus; 
sed a Tertulliano eum multum ampliflcatum fuisse 
parum dubium est 5 . Eos Plutarchus omittit et Lucia- 
nus male cognoscit, quamvis plures in Graecia et 
Oriente essent quam in Occidente 6 . 

1. AdScapul. 1. 

2. Tertull. Apotog. 32. 

3. « Quod si haec tuo jussu fiunt, recte atque ordine facta 
sunto. Neque enim fieri potest ut justus princeps aliquid un- 
quam injuste constituat.... Haec philosophiae secta quam pro- 
fitemur, prius quidem viguit apud barbaros. Postea vero cum 
provinciis imperii tui illuxisset, principatu magni illius Au- 
gusti qui unus ex majoribus tuis, faustum prosperumque 
omen exstitit. Ex eo siquidem tempore maximis incrementis 
aucta est majestas imperii romani cujus tu heres ac successor, 
aspirantibus omuium votis, potitus es. » Scti Meiitonis Apolog. 
ad M. Aurelium imper. in iSpicil. Soiesm. il. 

4. 'Eu £auT6v, xi, 3. 

5. Apologet. i et 37. 

6. Vid. Duruy, Hist des Romains. V, p. 476. Constantino im- 

Quae exposuiraus, supradictas historiarum scripto- 
rum dissensiones explicant. Cum Marcus Antoninus 
ipse nihil contra Christianos novi decrevisset, benigni- 
tatem ejus laudavere raulti; quinetiam, cum atrociter 
in Christi religionem ab imperatoribus quibusdam 
sseviretur, eum illi singulariter favisse confinxerunt. 
— Cum vero sub eo plures martyres quam antea fuis- 
sent, eum infensissimun Ecclesiae alii credidere. Ambae 
opiniones pariter verae aut falsse dici possunt. 

De Judaeis jam qusedam narravimus : qui, per fere 
omnes imperii civitates sparsi, modo ab imperatoribus 
exagitati erant, modo tranquilli sed contempti vixe- 
rant 1 . De eorum in Palaestina rebellionibus nihil di- 
cam, maxima saevitia repressis, nec post Hadrianum 
vel Antoninum Pium iteratis. Perpauca de iis, impe- 
rante Marco, novimus. Cum is Orientem invisit, inquie- 
tem et squalentem nationem despexit, ut Ammianus 
testatur 2 . In judaicis libris plura, sed commenticia aut 
saltem minime verisimilia reperimus. Si illis credimus, 
eorum sacerdos Rabbi Jehuda ha-Nasi principi cuidam 
romano, quem Antoninum bon-Asveri vocant, amicis- 
simus fuit. Plurimos Antoninos fuisse supra observa- 

perante, nullus Christianus in senatu, Symmachi tempore 
nobilissimae gentes ethnicae erant. — De veterum scriptorum 
valde diversis supputationibus vid. E. Renan, Marc-Aurble, 
p. 447. 

1. Vid. Kuhn, Lie stcedtische Verfass. des roemischen Reichs, 
Leipzig, 186i, I, p. 23. n. 98; Marquardt u. Mommsen, Handb. 
der roemischen Alterthumer, vi, p. 80 A Julio Caesare benigne 
habiti erant, qui Orientalibus religionibus faverat. Suet. Cces. 
42, 81. Multi eos Christianis anteferebant quia judaica religio 
propria unius populi erat. Cels. ap. Orig. V,passim. 

2. « Ille enim cum Palaestinam transiret, ^Egyptnm petens, 
foetentium Judaeorum et tumultuantium saepe taedio percitus, 
dolenter dicitur exclamasse : Marcomanni ! Quadi ! Sar- 
matae ! tandem alios vobis inertiores inveni. » rxn, 6. 

vimus; neque illius sacerdotis aetas praecise nota. Inde 
multae disceptationes. Putant quidem illum Antoninum 
Marcum fuisse prius a Severo proavo quam a Tito 
Antonino adoptatum 1 . Inflrmis, ut mihi videtur, ex 
argumentis res colligitur ; nusquam apparet M. Anto- 
ninum Judaeis favisse. In Pandectis quidem legimus : 
« Eis qui judaicam superstitionem sequantur, D. Verus 
et Antoninus honores adipisci permiserunt 2 . » Sed pro 
« Vero et Antonino » in aliis codicibus legitur : « Se- 
verus et Antoninus », id est Caracalla. Sic legi debere 
plerique putant quia in rescriptis nunquam Verum 
ante M. Aurelium nominatum dicunt 3 . Illud quidem 
perrarum est, non tamen nulla exempla inveniuntur : 
in leg. 13, D., de Excusat., 27, 1, Modestinus constitu- 
tionem quamdam laudat D. Veri et Antonini, quam 
a Marco editam probat lex 1, § 1, D., Quando appel- 
landum 49, 4. Quorumnam igitur principum supra- 
dicta constitutio fuerit , dubium est ; at ex ea decu- 
riones tum non satis facile repertos esse tantummodo 
concludi potest. Utique Judaei sub Antoninis pace fruiti 
esse videntur. Cum rebellassent, Hadrianus iis circum- 
cisione interdixerat 4 . Circumcidere fllios suos res- 
cripto Antonini Pii iis rursus permissum est 5 ; Modes- 
tinus quidem addit : « In non ejusdem religionis qui 
hoc fecerit , castrantis poena irrogatur » ; sed Judaei 
nihil curabant de proselytis. — E supradictis concludi 
potest eos melius a Romanis quam Christiani eodem 

4. Omnes de hac difflcultate auctorum sententias vid. apud 
A. Bodek, Marcus Aurelius als Freund und Zeitgenosse des 
RaJbbi Jehuda ha-Nasi, Leipzig, '868. 

2. L. 3, S 3. D., de decurionibus, 50, 2. 

3. Bodek, op. cit., p. 28 et 44. 

4. Spartian. Hadrian, 14. 

5. L. ii, D., ad leg. Cornel. de Sicariis 48, 8. 

4 

tempore erant, notos esse. Gens enim Judaeorum, 
atrocibus bellis quondam famosa, non semel debellata 
et per totum orbem terrarum sparsa fuerat : ne roma- 
num jugum cervicibus excuteret non jam timebatur, 
nec vetera imperii praecepta, a Tiberio Claudioque 
quondam adversus eos exercita, a principibus philo- 
sophis servabantur. Nonnulli credidere Judaeis tum 
imperatores favisse quod et Christianis inimici essent. 
Hoc sub Juliano verum; sub Antoninis tali auxilio 
adversus humiles subditos non indigebant. 

Ut de religionibus concludamus, ne obliviscamur 
sub Marco Aurelio Romam extraneos cultus , prsecipue 
ex ^Egypto, introductos aut republica receptos fuisse. 
Major auctoritas grsecarum superstitionum semper 
erat 1 . Praecipue apud Orientis provincias Marcus gra- 
tus fuit 2 , neque Avidius Cassius rebellare ausus esset 
ni mortis principis fama per Asiam diffusa eum ad au- 
dendum proyocasset. 

Irqperatprum cultus a Marco servatus est. Mortuo 
patre et in deorum numerum relato , collegium soda- 
lium creavit quibus nomen Antoninianorum 3 . Ultimi 
autem creati sunt. Abhinc « novae sodalitates creatse 



1. Gibbon, op. cit., c. n disserit de « the fashionable irreli- 
gion which prevailed in the age of the Antonines. » Imo illa 
aetate mentes maxime ad divina versae erant ; ut christianos 
scriptores omittam, quis nescit Plutarchum, Apuleium, Aristi- 
dem, se deorum pios cultores professos esse? Cf. Boissier, La 
Religion romaine, passim. ; Renan, Confer. d'Angleterre, 
p. 42 et 43; Friedlaender, op. cit:, iv. p. 195. 

2. « Orientalibus provinciis carissimus fuit. »Capitol. M. Ant. 
Phil. 26. Sacra Serapidis quidem a vulgaritate Pelusiae sub- 
movit {Id. ibid. 23) sed tantum ob diffluentes hujus civitatis 
mores. 

3. De quibus abunde disserit H. Dessau, DeSodalibus et Fla- 
minibus Augustalifyus, Berolini, 1877, p. 12. 

esse non omnino videntur, sed quicumque postea con- 
secrati sunt imperatores, eorum sacra curare jussi 
sunt Antoniniani ita ut nova cognomina ex nominibus 
novorum divorum tracta acciperent. Sic D. Verum ab 
Antoninianis cultum esse narrat Capitolinus, c. 15 1 . » 
Faustina quoque in numerum dearum adscita*; et 
Marcus ipse nimirum consecratus est , apudque popu- 
lum memoria et veneratio ejus propter beneflcia diu 
exstitere : dati ei sacerdotes Antoniniani et sodales 3 . 



§ 6. — De re nummaria et de impensis imperii. 

De moribus. 

Quae adhuc a Marco Antonino facta exposuimus, 
minime libertati profuisse videntur , quamvis exempla 
patris et avi jfraecipue secutus sit : saepe enim potes- 
tatem principis princeps optimus augere conatus est : 
quod semper periculosum ; nam imperatores et optimi 
mortales sunt, potestas vero summa eorum successo- 
ribus et pessimis transfertur. 

Nunc quomodo tanta potestate usus sit, videamus; 
gratum sane opus; quanta enim ejus moderatio fuit, 
quanta in rempublicam offlciosa diligentia et aequi- 
tatis cura ! A re nummaria incipiemus, quae semper in 
imperiis regendis maximi momenti fuit, praesertim ubi 
unus publicas pecunias pro arbitrio suo profundere 
potest. 

Multse impensse sub principatu necessarise factse 



i. Id. ibid., p. 15. 

2. Capit. M. Ant. Phil., 26. 

3. Id. ibid. y 18. 

fuerant; hominibus qui novis muneribus praepositi 
erant, salaria, militibus stipendia danda; ludi edendi; 
largitiones populo faciendae. Ni imperator parcus esset 
et frugi, paucos post annos pecuniam omnibus modis 
quaerere cogebatur : inde impetus in privatorum for- 
tunas , bonorum publicationes , creberrima delatorum 
turba. Primis principatus temporibus, dum pecuniam 
in promptu haberent, temperantes potestatis fuere 
Nerones et Domitiani ; cum et sumptus publicos et suos 
nequiverunt solvere, atrocissime saevierunt 1 . Fruga- 
liter Antonini se egerunt neque fiscum per confica- 
tiones augere cupiebant. Fisco Marcus Aurelius, ut 
narrat Capitolinus, in causis compendii nunquam judi- 
cans favit 2 ; ejus multa rescripta contra fiscum nobis 
tradita sunt 3 . Ante omnia Aristides parsimoniam prin- 
cipis laudat : « Quis enim vel justitiae vel humanitatis, 
vel aliarum virtutum tot tantaque, quot et quanta hic 
imperator exempla edidit I Ac primum justitiam ejus 
in tributa consideremus. Etenim cum pensiones mul- 
tae in rempublicam conferrentur, ac tributa multa 
nondum sufficerent, sed et seraria omnia essent ex- 
hausta et graviora quoque in posterum metuerentur, 



1. Tiberius fere unus simul fuit parcus et crudelis. Cf. de 
Champagny, Les Cesars, t. n, p. 8 et 9 ; W. Capes, The Ro- 
man Empire ofthe second Century. London, 1880, p. 13 et 14. 

2. M.Ant.Phil. 12. 

3. L. 3, Cod. Just.. si adversus fiscum, 2 37 ; 16 § 2, D., de 
hisquce ut indignis. 3 t, 9; 13 $ 6, 18 $ 2, 23 32, dejure fisci, 49, 
14; 16 §§ 6 et 10, de Publicanis, 39, 4. Mrarium dicebantur 
senatus pecuniae; fiscus principis : haec distinctio paulatim 
abolita est. Distinguebatur et inter fiscum et bona Caesaris 
privata. L. 3 § 10. D. 49, 14. Cf. Hirsciifeld, Untersuchungen, 
p. 8 — Fisci advocatos primus instituerat Hadrianus (Spar- 
tian. Hadr. 20) ; quos omnibus status controversiis a fisco factis 
Marcus adesse jussit 1. 7. D. eod tit. 49, 14. 

ipse majorem pecuniae summam ut conquireret coac- 
tus non fuit, nec ea de causa acerbius se gessit, verum 
tributa sublevavit, maxima non modo justitia, sed et 
humanitate praeter ceteros principes hac in re usus. 
Atque haec quidem de pecunia... 1 . » — Conspicuum 
modestiae exemplum laudat Capitolinus : « Cum autem 
ad hoc bellum (adversus Quados) omne serarium ex- 
hausisset suum , neque in animum induceret ut extra 
ordinem provinciis aliquod imponeret, in foro Divi 
Trajani auctionem ornamentorum imperialium fecit... 
et per duos quidem menses haec venditio celebrata 
est, tantumque auri redactum est ut reliquias belli 
Marcomaniyci ex sententia persecutus, postea dederit 
potestatem emptoribus, ut si quis vellet empta reddere 
atque aurum recipere sciret licere. Nec molestus ulli 
fuit qui vel reddidit empta, vel non reddidit 2 . » 

Sicut ipse nullum lucrum per inhonestas artes quae- 
sivit, cavit et ne alii subditos opprimerent : « Dedit 
curatoribus regionum et viarum potestatem utvel pu- 
nirent, vel ad prsefectum urbi puniendos remitterent 
eos qui ultra vectigalia quidquam ab aliquo exegis- 
sent... 3 » Nec sordide erga provincias se gerebat ; 
eum promptissimae liberalitatis dicit Eutropius *. 
Multa sunt apud Capitolinum hujusmodi testimonia. 

Paucas leges de flscali re omitto 5 , ut aliquas ex 



1. Aristid. (ed. Dindorf, t. I, p. 103.) 

2. M. Ant. Phil. 17. Cf. Eutrop. vm, 13; Aur. Vict. 
Epit. xvi, 8. 

3. Capitol. M. Ant. Phil. 11. 

4. VIII, 12. | 

5. Leges addidit de vicesima hereditatum. » Capitol. lbid. 11. 

— « Zu deren [arcae publicae urbis Roraael Einkiinften gehoarte, | 

namentlich der Zoll von gewissen Waaren (Vopisc. Aurel. 45.) ! 

Auf diese und aehnliche Verhaeltnisse bezieht sich, dass nach 

impensis memorem. Inter quas notatione dignissimse 
sunt quse adalimenta pertinebant. Gum Italia exhausta 
propriis necessitatibus satisfacere non posset, summa 
alimentorum cura principibus erat. « De alimentis pu- 
blicis multa prudenter invenit, ait Gapitolinus , apud 
quem copiosiora desideremus; ... Italicis civitatibus 
famis tempore frumentum ex urbe donavit ; omnique 
frumentariae rei consuluit. » 

Primus Nerva pueros puellasque parentibus eges- 
tuosis natos sumptu publico per Italica oppida ali 
jusserat. Hsec institutio a Trajano maxima diligentia 
composita est * , cujus exemplum secuti sunt et succes- 
sores ejus et divites Italiae vel provinciarum cives. 
Publica beneflcentia non exigua incrementa sub 
Marco accepit, qui humani a se alienum nihil putabat, 
nedum illius duritiae argui posset quam multi apud 
Romanos Stoicos immerito reprehenderunt 2 . Pueros 
puellasque quibus antea non subventum erat frumen- 
tarise perceptioni adscribi jussit 3 : puellas Faustinia- 

einer Constitution des Marcus Aurelius um die Stadt gewisse 
Grsenzen bezeichnet wurden, innerhaib deren die einmai ein- 
gebrachten Waaren hin und her geschafft werden durften, 
ohne abermals Zoli zu bezahlen. (Dieses zeigt die schoene Ins- 
chrift bei Orelli, t. n, n. 3347. ) » Walter, Geschichte des rce- 
mischen Rechts, I, p. 451 et 452. Marcus Aurelius primus cons- 
tituit ut thesaurus in sacris vel religiosis iocis inventus pro 
dimidia parte ad fiscum pertineret. L. 3 S 10, de jure fisci 49, 
14. Antea, ex rescripto Hadriani , totus ejus a quo inventus 
erat flebat. Inst. n, 1 S 39. 

1. Vid. ap. Hsenel, op. cit., tabulas alimentarias Trajani, 
(p. 70 seqq). Gf. E. Desjardins, de tabulis alimentariis. Lut. 
Paris., 1854. 

2. Des Vergers, op. cit., p. 147. 

3. Apud Gapitolinum (M. Ant. Phil, 7) legimus : « Pueros et 
puellas novorum hominum, frumentarise perceptioni ascribi 
praeceperunt. » Quod non faciJe inteiligi potest. Salmasius, in 
edit. Scriptorum Historiae August» cum Notis variorum, Lugd. 

nas sic constituit ex nomine uxoris. Pro procuratori- 
bus alimentorum praefectos creavit et equitum loco, 
consulares, ut hoc munus implerent, designavit 1 . 

Non congiaria abolevit, quod nullus princeps facere 
ausus erat*, et quamvis plebem despiceret, et ei 
Romae parum gratus esset, quod ad pecuniam attinet, 
muniflcus fuit 3 . 

Nec ludis finem imposuit; imo apparatissimos edi- 
dit 4 ; sed gladiatores gladiorum mucronem retundere 
jussit, ut in ludicris certaminibus quae apud recentio- 
res tomeamenta vocata sunt 5 . 

Pauca de circensibus hic dicemus. Etsi juvenis cor- 
poris exercitationibus multum usus erat 6 , mox a tali- 
bus intentionibus studium philosophiae eum abduxit : 
« gladiatoria spectacula omnifariam temperavit. Tem- 
peravit etiam scenicas donationes, jubens ut quinos 
aureos scenici acciperent : ita tamen ut nullus editor 
decem aureos egrederetur... Fuitilli consuetudo ut in 
circensium spectaculo legeret, audiretque, ac subscri- 



Batav. 1671, « novorum nominum » legit : Walter autem in 
Geschichte des roemischen Rechts, i, p. 461, n. 69. scribit « no- 
vem annorum, » ut in Pertinac. 9. 

i. Des Vergers, op. cit., p. 42. Hirschfeld, Untersuchungen, 
p. 117 seqq., de prsefectis alimentorum copiose disserit. 

2. Suet. Aug. 42. C. de la Berge, op, cit., p. 99. 

3. Dio. lxxi, 32. 

4. Eutrop. viu, 14. 

5. « Marcus Aurelius adeo non delectabatur caedibiis, ut 
Romae quoque spectaret gladiatores tanquam athletas certan- 
tes sine periculo. Nec enim gladiatoribus concessit unquara 
acuto ferro dimicare, sed obtusis gladiis et praepilatis omnes 
dimicare jussit. » Dio. lxxi, 29. — Haec praelia Graeci huma- 
niores oderant, apud Romanos paucissimi reprehendebant. 
Cf. Friedlsender, op. cit., n, p. 170 et passim. 

6. « Amavit pugilatum, luctamina et cursum, et aucupatus, 
et pila lusit apprime, et venatus est. » Capit. M. Ant. Phil. 4, 

beret : ex quo quidem saepe jocis popularibus dicitur 
lacessitus 1 . » Nec plebecula tamen sola tum circen- 
sibus oblectabatur : cum quemdam Veterasinum , 
famae detestandae , honorem petentem Marcus admo- 
neret ut se ab opinionibus populi vindicaret, ille res- 
pondit : « multos qui secum in harena pugnassent , 
se praetores videre 2 . » — Eo magis laudandus est 
princeps qui propter mansuetudinem crudeles dimica- 
tiones quas primi Christiani imperatores ipsi non sus- 
tulerunt , temperavit et minus cruentas Romse effecit. 
In aliis non tam luctuosis spectaculis etiam humanis- 
sima decrevit : cunabulis post puerum lapsum culci- 
tras subjici jussit « unde hodieque rete prsetenditur , » 
addit Capitolinus. Utinam nunc quoque hoc illius edic- 
tum vigeret ! 

Dum tanta diligentia lenitatem custodiret, in se sce- 
nicam licentiam exerceripatientissimetolerabat : adeo 
veritatis studiosus erat 3 . 

Ipse grsecis litteris et philosophia eruditus , doctri- 
narum omnium praelectiones Athenis creavit, ut nemo 
esset cui non aditus pateret , et variis linguis editas 4 , 
quod plane novum et inauditum erat. Nec, nimis mul- 
torum philosophorum instar, suae philosophiae unice 
favebat , sed apud varias philosophiae scholas profes- 
sores elegit 5 . 



1. Capit. ibid. 15. 

2. Id. ibid. 12. 

3. « Erat enim famae susb curiossimus, et requirens ad ve- 
rum quid quisque de se diceret, emendans quae bene reprehensa 
viderentur. » Capit. ibid. Quot principes omnino diverso modo 
famam suam curaverunt ! 

4. Oajiv dcvBptJtaots 8t8aaxdtXou; im Tz&<sr\$ X6you jcaiBeta^ {jtfoObv Ix7jatov 

<p£povxa?. Dio. lxxi. 31. Cf. Zonar. xii. 3. 

5. Multa de philosophis illius «etatis reperiuntur apud Fried- 

Moribus civium imperatores prsepositi erant pro 
censoribus..Multade illis statuit Marcus, testeCapitc- 
lino : « Lavacra mixta submovit ' ; mores matronarum 
composuit diffluentes et jnvenum nobilium 2 . » 

Nonnulla etiam de sepulturis edixit , quae post eum 
diu viguere ; cum pestis orbem terrarum vastavit , 
Antonini « leges sepeliendi sepulcrorumrjue acerrimas 
sanxerunt; quandoquidem caverunt ne uti quis vellet, 
fabricaret sepulcrum : quod et Capitolini tempore ser- 
vabatur 3 . » 

§ 7. — De militibus. 

Superest ut de exercitibus et de re militari , quan- 
tum ad jus publicum attinet, pauca dicamus. Ab Au- 
gusti temporibus milites imperatorum dominationis 
fulcimentum simul ac periculum fuere. Antoniuo Pio 
mortuo, Marcus Aurelius et Lucius Verus castra prae- 
toria petiverant, et «c vicena millia nummorum singu- 
lis ob participatum imperium militibus promiserant et 
ceteris pro rata*. » Nonnulla deinde militibus Marcus 
tribuit, non tamen ut multi alii principes, omnia iis 
concessit', quamvis ssepe apud eos versaretur. Neque 
ignorabat qualis mens commilitonum esset. Exbaustis 



liender, op. cit., rv, p. S39. Primus HadrianuB philosophise pro- 

fessores sumptibus publicis instituerat. 

I. Hadrianus jam pro sexibus balnea separaverat. Spaftiau. 
17. Post Marcum Aurelium, Alexander Severus quoque ea 
separari juasit Lamprid. 42. Prohibitiones mox contemptvts 
renovari swpe necesse erat. 

i. M. Ant. Phil. 23. 

3. Capit., itrid. 13. De sepulcrorum observantia a Maroi 
exhibita vid. 1. 39. D. de Religiosis, 11, 7. Cf. 1. 6 et 7 eod. tii. 

4 Capit., ibid. 7. 

provinciis, ut supra dixiraus, vastato pestilentia orbe, 
noh modo servos armaverat , sed etiam gladiatores et 
latrones; emerat etbarbarorum auxilia contra barba- 
ros 1 . Neque unquam armis togam cedere passus est , 
neque Italiam aut Romam velut Urbis ipsius debellator 
ingredi voluit 2 . Dio Cassius refert eum post victoriam 
quamdam militibus majorem largitionem quam soli- 
tam petentibus negavisse, dicentem, si concederetur, 
sanguinem parentum et proximorum hausuros 3 . 

Ulpianus jurisconsultus a Divo Augusto Marco 
constitutum nos monet ut filiusfamilias miles de eo 
peculio quod in castris acquisiverit testamentum fa- 
cere posse 4 . Un le concludere haud absurdum sit a 
Marci Antonini decreto castrense peculium originem 
duxisse. Sed eadem verba Marcum Ulpium Trajanum 
possunt designare. Ceterum multo vetustius videtur 
illud peculii genus. Justinianus enim scribit : « Quod 
quidemjus (testamenti condendi) initio tantum mili- 
tantibus datum est tam ex auctoritate Divi Augusti 
quam Nervae, nec non optimi Imperatoris Trajani : 
postea vero subscriptione Divi Hadriani, etiam dimis- 
sis militia, id est veteranis, concessum est 5 . » Trajani 
decisionem forsan Ulpianus commemorat, aut ejus 
verba corrupta fuerunt 6 . De peculio castrensi Marcus 



1. Capit., ibid. 21. — « Fuit populo hic sermo cum sustu* 
lisset ad bellum gladiatores quod populum sublatis volupta- 
tibus vellet cogere ad philosophiam. » Id. ibid., 23. 

2. « Per Brundusium veniensin Italiam togam et ipse sump- 
sit et milites togatos esse jussit : nec unquam sagati fuerunt 
sub eo milites. » Id. ibid. 27. 

3. LXXl, 3. 

4. Reg. XX, 10. 

5. Inst. II, 12. Cf. Juven. Sat. XX, v. 51. seqq. 

6. Vid. Pellat, Manualejuris synopticum, p. 745. 

aut nihil constituit, aut jam ab aliis principibus cons- 
tituta conflrmavit 1 . 

Ut matrimonia veteranorum faciliora fierent privi- 
legium non ipsis, sed soceris eorum creavit, in frag- 
mentis quse Vaticana dicuntur relatum. « Ex fllia 
nepotes non prodesse ad tutelae liberationem , sicuti 
nec ad caducorum vindicationem palam est ; nisi mihi 
proponas ex veterano prsetoriano genero socium avum 
effectum ; tunc enim secundum orationem D. Marci 
quam in castris praetoriis recitavit , Paulo iterum et 
Aproniano consulibus VIII, Id. jan., id habebit avus, 
quod habet in nepotibus ex fllio natis, cujus orationis 
verba haec sunt : Et quo facilius veterani nostri so- 
ceros reperiant, illos quoque novo privilegio sollici- 
tabimus, ut avus nepotum ex veterano prcetoriano 
natorum, iisdem commodis nomine eorum fruatur 
quibus frueretur, si eos haberet ex filio 2 . » Hanc fere 
unam juris commutationem militum gratia admisit, 
quamvis frequentissime ab aliis talia privilegia daren- 
tur, seu sibi animos militum conciliare vellent, seu 
ipsa ratio juris romani in aliquot casibus id exigeret 3 . 

§ 8. — De jure quod nunc « gentium » vocatur. 



4 

Horum verborum j uris gentium apud Romanos non 
eadem signiflcatio erat atqiie apud recentiores. « Quod 

1. De milit. testam. vid. 1. 3, 28, D., 29, i. 

2. Yatic. Fragm. 195. 

3. Juris errorem militibus non nocuisse notum est. « Arma 
magis quam jura [eosjscire sacratissimus legislator existi- 
mavit. » L. 22, Cod. Just., de jure deliberandi, 6, 30; 1. i, 
ibid., dejuris et facti ignor. i, 18. « Credunt plerique militari- 
bus ingeniis subtilitatem deesse; quia castrensis jurisdictio 
secura et obtusior, ac plura manu agens callidatem fori non 
exerceat: » Tacit. Agric. 9. 

naturalis ratio inter omnes homines constituit, ait Jus- 
tinianus, id apud omnes populos peraeque custoditur, 
vocaturque jus gentium, quasi quo jure omnes gentes 
utuntur. » Nunc illud jus gentium dicitur quo in bello 
et pace inter populos communicationes modefantur; 
nova quidem appellatio, res autem antiqua : tempore 
Marci Aurelii Gaius jurisconsultus foedera inter gentes 
contractus esse notabat, quamvis non ex actione ci- 
vili, si violata essent, agi posset, sed vis controver- 
siam disceptaret 1 . Jus fetiale urbis principio constitu- 
tum erat ab illo Numa qui Marci atavus dicebatur, et 
fetiales etiam sub Antoninis exstitisse constat. Marcus 
nimirum se orbis civem professus, summa modera- 
tione cum barbaris egit. « ^Equitatem etiam, scribit 
Capitolinus, circa captos hostes custodivit. Inflnitos 
ex gentibus in romano solo collocavit 2 . » Et Eutro- 
pius : « In re militari moderata gloria, defendere ma- 
gis provincias quam ampliflcare studens 3 ... regibus 
amicis venerabilis non minus quam terribilis, adeo ut 
barbarorum plurimae nationes, depositis armis, ad eum 
controversias suas litesque deferrent, sententiaeque 
ejus parerent 4 » — Semel ab illa mansuetudine re- 
cessit cum capitis germani cujusdam ducis pretium se 
daturum proposuit : addendum tamen duplicem mer- 
cedem si ille vivus caperetur eum promisisse. 

Tanta ejus fama fuit ut ex India ipsa legatos acce- 
perit 5 . 

1. Comment. III, § 94. 

2. M. Ant. Phil. 24. De his barbarorum coloniis mox am- 
plius dicemus, cum juri personarum studebimus. 

3. Quod ab Hadriano et Tito Antonino observatum erat; 
Trajanus contra fuerat bellicosus. 

4. Brev. VIII, 8. 

5. Friedlaender, op. cit., II, 370. 

Quinetiam Sinensium historiae memorant munera 
missH ; b Aantoun (Antonino) rege ad Hiouanti impe- 
ratorem, anno post Clir. n. 166. Forsan tamen qui haec 
munera ferebant, se legatos prsedicabant ut facilius 
iter conflcerent 1 . 

§ 9. — De^oenis. 

Apud Romanos semper leges poenales imperfectae 
fuerunt; et, quamvis M. Antoninus benigna indole 
erat, et in singularibus casibus clementissimus 2 , quse 
generaliter constituit nonnunquam duriora, ut hodie 
videtur, fuerunt. 

Servorum qusestiones hujus ssevitiae exempla nobis 
afferunt. Romanos non ignorasse quam parum secura 
illa ratio veritatis quaerendse esset, Quintilianus de- 
monstrat 3 . Attamen Trajanus qusestionem ad novos 
casus protulerat 4 ; Antoninus quidem Pius eam quasi 
reluctans servaverat 5 . M. Aurelius et L. Verus de uti- 
litate tormentorum dubitare non videntur : « Nec ser- 
vus communis civitatis, ait Marcianus, singulorum 

1. Letronne, Mem. de VAcad. des Inscript. et B. Lettres, 
nouv. serie X, p. 227. Friedlaeader, op. cit. II, p. 375. 

2. « Erat mos iste Antonino ut omnia crimina minore sup- 
p.licio quam legibus plecti solent, piiniret. » Capitol. M. Ant. 
Phil. 24. 

3. « Sicut in tormentis quoque, qui est locus frequentissi- 
mus : cum pars altera quaestionem vera fatendi necessitatem 
vocet, altera saepe etiam causam falsa dicendi, quod aliis pa- 
tientia facile mendacium faciat, aiiis infirmitas necessarium. 
Quid attinet de his plura? Plence sunt orationes veterum ac 
novorum. » Inst. or. V, 4, 1. 

4. Vid. 1. 1, D., 48, 18; 1. 10, S 1, D., 29, 5. 

5. « Divus Pius rescripsit posse de servis haberi quaestionem 
in pecuniaria causa, si aliter veritas inveniri non possit, quod 
et aUis rescriptis cavetur... » L. 9, D., de qucest. 48, 19. Cf. 
1. 1, S 13, eod. tit.; 1. 1, g 5, de Scto Silaniano, 29, 5. 

pro parte intelligitur sed universitatis. Et ideo tam 
contra civem quam pro eo posse servum civitatis tor- 
queri DiviFratres rescripserunt ] . * Ulpianus quoque : 
« Repeti posse quaestionem, inquit, Divi Fratres res- 
cripserunt*. » In epistola Voconium Saxam principes 
laudant quod servum torqueri jussit 3 . — Is quoque 
error regum et jurisperitorum in Gallia fuit usque 
ad ultimos superioris saeculi annos ! 

Marcus etiam statuit mortuum majestatis accusari 
posse : « Meminisse oportebit si quid contra majesta- 
tem imperatoris commissum dicatur, etiam post rei 
mortem instaurari solere postea quam Divus Marcus 
Drunciani , utpote senatoris , qui Cassiani furoris so- 
cius fuerat, bona post mortem fisco mndicari jussit : 
et nostro tempore multis heredibus ablata sunt 4 . » 

Saevissime etiam Marcus et Lucius operam dederunt 
ut in eos qui carcere evasissent animad verteretur 5 . 

At maxime Marco objicienda est distinctio inter hu- 
miliores et honestiores quae quotidie major facta est. 
Julius Capitolinus et Vulcatius Gallicanus eum se velle 
sine senatorio sanguine imperium transigere profes- 
sum referunt 6 ; imo post Avidium Cassium interemp- 
tum qui deportati fuissent senatores revocavit, cum 

1. M. Ant. Phil. 25, 26; Avid. Cass. 8. 

2. L. i, $ 14, D., de qumt., 48, 18. 

3. L. 1, S 27, eod. tit. Sese accusantem servum cum ad domi- 
num revertere nollet innocentem sic repertum esse verum est. 
Haec epistola quam misera aliquot servorum conditio fuerit, 
probat. — Add. 1. 17, pr., D., eod. tit. quse servum contra do- 
minum ipsius interrogari in adulterii quaestione permittit. 

4. L. 7, Cod. Just., ad legem Jul. maj. 9, 8. Add. 1. 8, eod. 
tit.; 1. ult., D., 48, 4. Le Nain de Tillemont hanc constitutionem 
a Commodo originem duxisse putat, sed non manifestum facit. 
(Hist. des empereurs, sec. 6d., t. II, p. 282.) 

5. L. i, pr., D., de effractionibus, ^47, 18. 

6. L. 6, S i 9 D., de divisione rerum, 1, 8. 

paucissimi centuriones capite essent puniti. Ita qui 
rebellioni causam dederant, impuniti, qui duces erant 
secuti necati sunt. 

« Effractorem equitem romanum, qui effiracto per- 
foratoque pariete pecuniam abstulerat, pro omni poena 
quinquennio abstinere jussit provincia Africa, unde 
erat, et Urbe, et Italia 1 . » — Quinetiam, ut Diocletia- 
nus et Maximianus monent, « Divo Marco placuit emi- 
nentissimorum nec non etiam perfectissimorum vi- 
rorum usque ad pronepotes liberos plebeiorum pcenis 
vel qusestionibus non subjici, si tamen propioris gra- 
dus liberos, per quos id privilegium ad ulteriorem 
gradum transgreditur, nulla violati pudoris macula 
aspergit % » . 

Nonne sic primores ad licentiam excitabantur ? Qui 
majorem operam ad utilitatem reipublicae conferre 
deberent aut non minus aut etiam severius puniendi 
sunt quam infima e stirpe nati bomines, quibus igno- 
rantia excusationi est, et quorum exempla baud tam 
periculosa sunt. Sed nunquam et apud prudentissimos 
Romanorum hasc sequitatis praecepta intellecta fuere , 
neque dubium Marcum quod aequum esse putabat 
effecisse 3 . 

Ceterum nonnulla quoque non dubie aequitati con- 
grua decrevit : ita a furente scelera commissa non 
punienda 4 ; et crimen vel poenam patris nullam macu- 



1. L. i, S 2, D., de effract., 47, 18. 

2. L. ii, Cod. Just . de qucest., 9, 41. 

3. « Capitales causas homiaum honestorom ipse cognovit, et 
quidem summa aeqoitate, ita ot praetorem reprehenderet qoi 
cito reorum causas aodierat, joberetqoe illum iterum cognos~ 
cere, dignitatis eornm interesse dicens ot ab eo aodirentor qui 
pro popolo judicaret. » Capitol. M. AnL PhU. 24. 

4. c Saae ai per fororem aliqois parentem oeeiderft, imponi- 

lam infligere filio pqsse, quia nullum alieni criminis 
successorem lex pateretur 1 . In Codice Gregoriano 
(XIV, 20) et apud Sanctum Augustinum (de Conjug. 
adult. II, 7) rescriptum Antonini cujusdam reperitur 
ubi legimus : « Periniquum mihi videtur esse ut pudi- 
citiam vir ab uxore exigat , quam ipse non exhibet. » 
Quse origo est nostrae legis : « L'adult6re de la femme 
ne pourra 6tre d6nonc6 que par le mari : cette facult6 
mfeme cessera s'il est dans le cas pr6vu par 1'arti- 
cle 339 2 . » — Quis sit hic Antoninus non certum : 
nonnulli putant Marcum hujus decisionis auctorem 
fuisse 3 . Utique ea notanda est cum contra generales 
juris regulas quoddam compensationis genus inter 
crimina admiserit et adulterium uxoris propter adul- 
terium mariti excusaverit. Quod apud nos intelligi 
potest quia privatum delictum adulterium est, et apud 
virum quoque puniendum, minoribus tamen poenis; 
Romse autem cuivis e populo adulteram uxorem in- 
cusare licebat, nemini autem virum 4 . 

tus erit, ut Divi Fratres rescripserunt super eo qui per furorem 
matrem necaverat : nam sufflcere furore ipso eum puniri, 
diligentiusque custodiendum esse, aut etiam vinculis coer- 
cendum » L. 9, S 2. D., de lege Pomp. 48, 9. Add. 1. 13, S 1, de 
officio prcesidis, 1, 18. 

1. L. 26. D., depcenis, 48, 19. Avidii Cassii proximis pepercit. 

2. Code Penal, 336, 329. « Le mari qui aura entretenu une 
concubine dans la maisonconjugale, et qui aura ete convaincu 
sur la plainte de la femme, sera puni d J une amende de 100 fr. 
a 2,000 francs. » 

3. Le Nain de Tillemont. op. cit. II, p. 324. 

4. L. 34. D., ad leg. Jul. de adult. 48, 5. — L. 101, D., de 
verb. signif. 0, 16. 

Ecastor, lege dura vivunt mulieres 
Multoque iniquiore quam viri. 
Nam si vir scortum duxit clam uxorem suam, 
Id si rescivit uxor, impune J st viro. 

(Plaut. Mercator, v. 796 seqq.) 

Marcus plurima de adulteriis sanxit; prsscipue ma- 
ritum qui "uxorem in adulterio deprehensam impetu 
tractus doloris interfecerit, non legis Cornelise de si- 
cariis pcenam excipere debere 1 . Pcenas dabat tamen 
vir, sed minores*. Contra ex antiquo jure patrifami- 
lias flliam in adulterio deprehensam impune occidere 
licebat '. 

In delatores etiam animadvertit, qui ssepissime ex- 
pulsi et nimia ssevitia castigati perpetuo renasceban- 
tur, ineluctabilis sub immoderata unius potestate 
pestis 4 ; nec vaticinatoribus pepurcit, adversus quos 
pater jam ssevierat, quique in imperio romano plu- 
rimi fuisse videntur 5 . 

Capite damnatis liberam mortis facultatem conce- 
dendam censuit 6 . 

In summa, ut jus poanale in melius mutaretur, An- 
toninus pauca effecit, res profecto miranda si ejus 
philosophiam erga omnes benignam consideres et 
illius setat.is jus civile perfectissimum, cum humaniora 
prsecepta in locum veterum Quiritium legum succes- 



i. L. 38, D., ad teg. Jul. de aduU. 48, S. Add. de adulteriis 
quoque : Coll. leg. mosaic. et rom. IV, 3; L. 32 ad leg. J. de 
adult; 1. 15, pr., de qucesl., 48, 18. 

2. Paul. SerU. II, 86, S 4 et 5. 

3. L. 80; 83, S 2, 3, 4, D., ad leg. J. de adult. 

4. « Calnmniis quadruplatorum intarcessit, apposita falsis 
delatoribus nota. » Capitol. M. Ant. Phil 11. — * Quadrupla- 
tores delatores erant criminum pnbiicornm in qua re nuartiim 
partem de proseriptorum bonis qnos detulerant asssequeban- 
tur. » Pseud. Ascon. in Cicer. Divin. ed. Orelli, V, 2. p. 11 >; 
Maynz, Esquisse htst. du droit crimincl de Vanc. Bome, 1882, 
pp.67et68.Cf. Suet Tit. 8; Plia., Panegyr., 35; Paul., Sen(.,V, 
4, 11, etc. 

8. Mos. et rom. legum collat. xv, 8, 3-6; Bouche-Leclercq, 
Hisloire de la Divinatian dans 1'antiquiti, iv, p. 33! 
6. L. 8 $ 1, D., depcenis, 48, 19. 

sissent. Una explanatio inveniri potest. Sub imperio 
Antoninorum composita et tranquilla respublica fuisse 
primo aspectu videtur ; sed revera in eodem statu at- 
que antea, forsan pejore erat. Latrones in ipsa Dar- 
dania et Dalmatia tam numerosos fuisse jam diximus 
ut exercitum Marco prsebuerint. In ipsa Italia eos 
haud raros fuisse Epistola Marci ad Frontonem osten- 
dit 1 . In cruentis circensium spectaculis plebis mores 
quotidie in deterius declinavisse certum est. Per legum 
atrocitatem his malis remedium afferri posse et op- 
timi principes credebant , neque compertum habebant 
poenam certam, non gravem ad terrendos scelestorum 
animos necessariam *. — Praeterea inter honestiores 
et humiliores discrimen paene semper in civitatibus 
exstitisse npvimus, ubi nobilitas potentior facta 3 . 

1. Fronton, Epist., II, 17. 

2. Montesquieu, Esprit des lois, VI, 12. 

3. Id., ibid. VI, 15. 

DE JURE CIVILI 



Apud Romanos maxime jus civile floruit; imo. cum 
imperium undique corrueret, psene incolume stabat. 
Ut Grsecia capta victorem Romannm litteris et philo- 
sophia ceperat, ita Roma a barbaris debellata legibus 
eos rursus superavit. Notatione enim dignum est jus 
civile aliter se habere quam jus publicum et jus poe- 
nale. Haec sub immodico imperio necessarie vitiosa 
sunt; illud quoquo modo res publica regatur vigere 
, potest 1 . Et pessimis dominis parum est obnoxium, 
quod non eorum licentise obstat; et ab optimis colitur 
et emendatur. 

Semper Romani juris studiosi fuerunt. Qui ad hono- 
res ascendere cupiebant inter rostra et forum tempus 
dividebant; cum rostra muta facta sunt, forensis elo- 
quentia sola permansit, quaejuris scientiam exigebat. 
Cum ad principem plurima negotia per appellationes 
vel quoquo alio modo venirent, ille jurisconsultos in 
consilium vocabat, quos frequenter summas dignitates 



1. Saepissime liberi populi jus civile pejus quam alii habue- 
runt : Atheniensium apud antiquiores, Anglorum apud recen- 
tiores, lejres civiles illis inferiores fuisse plerique fatentur 
quaB sub Theodosio vel Justiniano imperium romanum rege- 
bant. 

adeptos videmus. Jamdiu jus publice Romae doce- 
batur. 

Sub Hadriano praecipue ejusque successoribus usque 
ad mortem Alexandri Severi clarius splendet haec 
scientia. — Sub Marco Antonino ille Gaius vixit cujus 
opera cum Papiniani, Paulique, Ulpianique et Modes- 
tini libris legis auctoritatem postea habuerunt. Cer- 
tum est hujus aetatis prudentibus philosophiae studium 
multum profuisse, praesertim stoicae. Paulum vero, ut 
opinor, stoicae disciplinae in jure constituendo effectus 
ampliflcati sunt. Nam mutationes quae tum sunt intro- 
ductae, valde rationi congruas, ab omnibus considera- 
tis viris approbatas fuisse credendutn est : et Hadria- 
nus quanquam Epicuri sectator plurima in melius 
immutavit. Nec verius videtur omnia christianae reli- 
gioni ascribere, fere ignotae cum hic jurisprudentiae 
splendor incepit 1 . Per orbem jam tum multa aequita- 
tis praecepta diffundebantur quae nullius philosophiae 
aut religionis propria dici poterant, quae tamen Chris- 
tiani et cum iis Stoici melius quam alii dispexerunt. 
Ceterum minime negari potest et multos jurisconsultos 
stoicae philosophiae studuisse, et eam maxime illis con- 

i. Quod ad christianam religionem attinet, vid. Troplong, 
( Le Vinfluence du • Christianisme sur le droit civil des Eo- 
mains.) A quo ejus in jure commutando vim nimium elatam 
puto. Eam contra plane negat E. Renan : « On a pretendu de- 
cou^rir une influence chretienne dans ce grand progres du 
Droit romain. Rien de pius grat it. Les idees des chretiens et 
les idees des jurisconsultes etaient aux deux p61es opposes; 
nul rapport entre ies deux ecoles, si ce n'est des rapports de 
malveillance; pasun rapprochement serieuxentre ies textes. » 
Marc-Aurble, p. 23. Nullaauctoritateapudjuris peritos Chris- 
tianos tum fruitos fatemur. Sed christiana religio jam ad 
mores formandos multum pollebat, a quibus jus semper ori- 
ginem cepit Stoicorum et Christianorum in Ethica plurima si- 
milia erant. Cf. eumdem auctorem, ibid., p. 583. 



DB JUKE CITILI. 71 

venisse'. « Stoicam sectam in iis qiise adjuris ratio- 
nem et republicas constitntionem pertinent sibi vehe- 
menter' placere, alius licot sectae fautor... testatur 
Cicero... Hanc enim philosophise pulcherrimam esse 
partem recte videbant agere negotium publicnm, co- 
gnoscere, jndicare, proponere et exercere justitiam, 
quaeque ipsi doceant in usu habere, et hsec philoso- 
phias pars optime a stoicis exponebatur : practica 
magis eorum philosophaodi erat ratio*... » 

Stoicorum verorum falsorumque numerus in im- 
mensum crevit, stoico principe imperante. Jam Mar- 
cum se civem orbis dixisse scimus : hoc Stoico- 
rum quidem commune erat s . — Prseterea notandum 
est Romanos ipsos nullam propriam sibi sectam con- 
didisse, grsecas tantum accepisse, et multos hujus 
temporis jurisperitos ex Oriente aut Grsecia originem 
duxisse. Non mirandum igitur nobis est si vetustius 
et durius Quiritium jus civile humaniori juri locum 
cessit. 

Ipse Marcus ,juri assidue studuerat, et magistrum 
habuerat Volusium Masciauum *. Quot et quam pree- 
clari jurisconsulti tum florueruntl Salvius Julianus, 

i. Vid., inter plurimos : Ginonlhiac, de la Philosophie des 
jurisconsultes romains, 1849; J. Simonnet. La philosophie 
stoicienne et les jurisconsulles romains, 1862; L. Laferriofc , 
Mimoire concernant Vmfluence du stoicisme sur la doctriif 
des jurisconsulles ramains. (Acad. des sc. mor. t. x). Cl\ .1. 
Messchert van Vollenhoven. T)i exigua vi quam philosopl<i<\ 
grtecahabuit in efformanda jnrisprudenlia romana, 1834. 
2. J. Messehert van Voltenhoven, op. cit. p. 26. 

3 Hi mores, hasc duri immota Catonis 

Secta fuit, servare raodum finemque tenere, 
Naturamque seqni, patriseque irapendere vitam, 
Nec sibi, sed toti genitum se credere mundo. 
Pharsal. n, 380 seqq. 
4. Capitol. M. Ant. Pkil. 3. 

Sextus Pomponius, Alburnius Valens, Claudius Satur- 
ninus 1 , Q. Cervidius Scaevola 2 . Ex quibus multi e 
provinciis orientalibus vel africanis oriundi erant. Ut 
minus illustres omittam, Gaius, de cujus vita per- 
pauca tradita sunt ;i , ex ^a parte imperii originem 
duxisse creditur, quippe qui A. ise et Graeciae leges op- 
time nosset, et primum a Constantinopolitanis princi- 
pibus laudatus sit. Salvius Julianus, sub Hadriano 
Edicti perpelui auctor, et qui usque ad primos impe- 
rii Marci Antonini annos vixit, Adrumeti natus est. 
Nomen Africani illius stirpem indicavisse videtur. 
Addamus Volusium Maecianum juridicum Alexandriae 
fuisse. 

Nunquam adhuc juris scientia tanto splendore eni- 
tuerat : non cuncta illorum prudentium opera etiam 
breviter hic examinare mihi in animo est. Cum multi 
in principium consilium vocati sint, non mirum si tum 
optima rescripta edictaque et mandata edita fuere. 

Jam eo tempore ille juris fontium in Corpora vel 
Codices redigendorum labor qui apud Romanos a 
lege XII tabularum nunquam nisi a privatis effectus 
erat, quem autem principes inferioris setatis tantopere 
curaverunt, inceptus est, auspicibus imperatoribus. 
Sub Hadriano Salvius Julianus Edictum perpetuum 
composuerat ex edictis praetorum * quod a senatuscon- 

1. Quidam putant hunc eumdem fuisse atque Claudium Sa- 
turninum. (Vid. Fitting, Alter der Schriften der roemischen Ju- 
risten von Hadrian bis Alexander, 186 J, p. 17.) 

2. De his omnibus vid A. Rivier. Introduction historique au 
Droit romain, Bruxelles, 1881. 

3. Vid. Glasson, Etude sur Gaius, 1867; Caillemer, Notes 
pour la biographie du jurisconsuUe Gaius. Mem. lus a la Sor- 
bonne, 1866. 

4. Cf. 1. 2 S 18, Cod. Just., de vet. juris enucl. 1, 17; 1. 19, 
C. J., de cond. indeb. 4, 5; Aurel. Vict., de Ccesar. Rom. 19: 

sulto confirmatum fuit, ita ut jam juriscivilis pars jus 
praetorianum esset '. De hujus Edicti vi et hodie dispu- 
tatur, et errare mihi videntur qui opinantur tum edic- 
tum pro omni aevo ita absolutum fnisse ut nihil addi 
aut latius explanari deinde posset. Jus edicendi post 
Hadrianum magistratus populi romanum servavisse 
Gaius testatur 2 , at solummodo quse deessent explere 
eos abhinc potuisse verisimile est 3 . 

Jamdiu provinciarum praesides Veluti Romae prae- 
tores jus edicendi habebant, quorum edictum dice- 
batur provinciale. Ad exemplar Edicti perpetui Edic- 
tum provinciale, sine dubio a Senatu comprobatum, 
Marcus Antoninus constituisse dicitur. Quod non pro 
certo affirmare ausim : non tamen incredibile, cum 
Gaius ad Edictum provinciale Commentarium scrip- 
gerit, hodie non exstantem. Aliquot scriptores quidem 
putant jus provinciale in ipso Edicto perpetuo inclu- 
sum fuisse : libera conjectura est 4 . 

Ad jus civile sub Marc'0 Aurelio accuratius perlus- 



« Edictum in ordinem composuit quod varie inconditeque a 
praetoribus promebatur. » — Eutrop. viii, 17. — Parum fidei 
Aurelio Victori addendum fatemur, Salvium Julianum juris- 
consultum a Didio Juliano imperatore non distinguenti. 

1. Aulus Ofilius primum, teste Pomponio edictum prcetoris 
diligenter composuerat, sed nullam juris vim ejus opus rece- 
perat, L. 2 $ 44, D., de Orig.juris. 2, 14. 

2. Comm., 1, 6 

3. De his perobscuris vid. Maynz, Cours de Droit romain, 
S 187 ; Accarias, Precis de Broit romain, $ 20. 

4. « Ueber eine Zussammenstellung der Provincialedicte 
gibt es zwar keine Nachrichten ; doch lassst sich begreifen, dass 
nachdem in Laufe der Zeit die Verhaeltnisse der Provinzen 
sehr gleichartig geworden waren, fur sie leicht ein gemein- 
schaftliches Edict gebildet werden konnte, (Der Comraentar 
des Gajus ad edictum provinciale setzt ein solches gemein- 
schaftliches Edict voraus.) » Walter, op. cit. u, p. 26, 27. 

trandum, ordinera sequemnr qui a Gaio ejus principis 
tempore, postea a Justiniano adrnissus est : scilieet 
primnm de jure personarum, dein de jure rerum, de- 
nique de actionibus disseremus. 

§ 1 . — De jure personarum. 

4 

Apud omnes orbis antiqui populos summa divisio 
personarum erat liberorum et servorum 1 . De servis 
quid Marcus decreverit, prius videamus. 

A. De servis 2 . 

Quanquam ubique servitus erat in usu, neque un- 
quam ab imperatoribus abrogata est, jam non Aristo- 
telis opinio admittebatur eam juris naturalis esse 3 . 
Non multo post M. Antoninum ea deflnita est a Flo- 
rentino « Constitutio juris gentium qua quis dominio 
alieno contra naturam subjicitur 4 . » In servorum 
conditionem mutandam ex Graecia et Oriente allatas 
religiones et philosophiam plurimum contulisse cer- 
tum est. Nemo ignorat quam vehementer Annaeus 
Seneca stoicus adversus dominorum crudelitatem in- 
vectus sit 5 . 

i. Gai. i, 9. 

2. De servis vid. praecipue : H. Wallon, Histoire de Vescla- 
vage dans Vantiquite'; vid. etiam, quanquam multo minus 
accurate elaboratum opns, Hist. de Vesclavage ancien et mo- 
derne, par Tourmagne, 1880. 

3. Polit, i,2. — Cf. Cicer. ad Attic. i, 12 quod acrius morte 
servi commotus esset sese excusantem. 

4. L. 4, D., de statu hominum. 1, 5. 

5. « Servi sunt? imo homines; servi sunt? imo contuberna- 
les; servi sunt? imo humiies amici; servi sunt? imo conservi, 
si cogitaveris tantumdem in utrosque licere fortun». » 

Jurisconsulti, ut solet, dnriores diu perraansere 1 . 
Ipsi tamen, ut ex Floreotini verbis constat, antiquam 
saevitiam tandem <misere. Ceterum nonne reipubhcse 
expe iebat ne quis re sua male uteretur? Quae juris 
ratio baud parvi momenti apud eos fuisse videtur ut 
vetustas leges magno sine desiderio desererent 2 . 

Stoica disciplina imbutus Marcus Antoninus eo mi- 
tior erga mancipia erat quod pafer et avus maxime 
in illa jam benigni fuerant 3 . Et ad servorum sortem 
servitutis tempore meliorem efficiendam multa humane 
cavit, et manumissionibus favit, quae ad naturalem 
omnium bominum statum reditus videbantur. 

Hadrianus et Titus Antoninus servos a dominis ne- 
cari vel atrocius faaberi vetuerant. Marcus prohibuit 
ne venderentur ut cum bestiis pugnarent 4 : ejusdem ex 
rescripto etiam adversus proprium servum accusa- 



Fp. xlvii. 1. « Ejusdem arrogantiae proverbiom jactatur, toti- 
dem esse hostes quot servos. Non habemus illos hostes, sed 
fecimus. Alia interim crudeiia et inhumana praetereo, quod ne 
tanquam hominibus quidem sed tanquam jumentis abutimur. » 
Ep. xlvii, 3 seqq. Senecas Sanctum Paulum notum fuisse, hodie 
jam non creditur. 

1. Vid. apud Tacit. (Ann. xrv, 43), C. Cassium contraservos 
in senatu verba facientem et morem majorum extollentem. 
— Apud nos jurisperiti tormenta in suspectos servare diu va- 
luerunt. 

2. Gai. I, 53 : « Male nostro jure uti non debemus : qna ra- 
tione et prodigis interdicitur bonorum suorum administra- 
tio. >> — « Nor was the blave^s private law position affected 
by the constitutions which made it penal for his master to kill 
or grievously ill-treat him without cause. These were in truth 
anal< gous to the provisions in modern systems of public law 
for the prevention of cuelty to animals. » T. E. Holland, Ele- 
ments of Jurisprudence. Oxford, 1880, p. 236. 

3. Vid. praec. Spartian. in Hadriano, i. ; l. 2, D., de his qui 
sui vel alienijuris sunt, 1, 6; Gai. ibid. 

4. L. 42, D., de contrdh. empt. 18, 1. £ 



76 PARS POSTERIOR. 

tionem instituere ob adulterium domini debuerunt, 
nedum eos ipsi supplicio afflcere possent 1 . De talibus 
causis praefeotus urbis cognoscere debebat 2 . 

De manumissionibus fere innumerae fuerunt Marci 
constitutiones : inter quas praecipue hae notandae. 

Cum servus ea lege venditus aut donatus esset ut ab 
emptore vel donatario manumitteretur, etiam nulla 
manumissione interveniente ad libertatem perve- 
niebat 3 . 

Cum saepe fleri posset ut heres a testamento in^Ji- 
tutus ob seris alieni hereditarii magnitudinem heredi- 
tatem adire recusaret. atque ita legatse libertates ex 
j.urecivili nonjam deborentur, rescripsit Marcus, nullo 
herede adstante, bona addici posse, id est a magis- 
tratu attribui ei « qui creditoribus caveret de solido 
quod cuique deberetur solvendo. » Statim qui a de- 
functo dlrectam libertatem acceperant, liberi fiebant ; 
qui fideicommissariam, manumittendi illi erant cui 
bona addicta 4 . Quanquam haec constitutio nominatim 
de libertate testamento data tantum tractaverat, si 
quis intestato decedens codicillis libertatem nonnullis 
servis dedisset, neque hereditas ab intestato adita 
esset, ad hunc quoque casum favorem constitutionis 
extendi placuit :i . 

1. L. 5, D.,- de accusat., 48, 2. 

2. L. 1, S 5. D., de off. prwfecti urbis, 1, 12. 

3. L. 10, 20. D., de manum. 40, 1 ; 1, 3, 6, D., qui sine ma- 
num. 40. 8; 3 S 3, D. de szm,38, 16; 38, D., de liberalicama, 40, 
12; 2, Cod. Just., si mancipium, 4, 57; 3, D., de legit tut. 26, 4. 

4. Verba constitutinnis a Justiniano tradita sunt, ad Pom- 
pilium Rufum quemdam scriptae, quem Theophilus Verginii 
Valentis servum fuisse putat; haec autem nomina potius in- 
genui hominis existimat Vinnius. Vid. Inst. iii, 11; l. 6 et 15, 
C. J., de testam. manum. 7, 2. 

5. L.fc D., de fideic. lib. 40, 5; cf. 1. 4, 19, 20, eod. tit. 

Si quis servo per testamentum dedisset libertatem 
et directo et per fldeicommissum , in potestate servi 
factum est utrum vellet orcinus an heredis libertus 
fierii. 

Testamentaria, praesertim fideicommissaria libertas 
ne ab heredibus impediretur, Marcus summa diligentia 
providit : « Divus Marcus, inquit Ulpianus, rescripsit 
fideicommissas libertates neque aetate, neque condi- 
tione, neque mora non praestantium tardiusve redden- 
tium corrumpi, aut in deteriorem statum perduci *. » 

At hoc memorabilius : notissimum est Romae nullum 
patrimonium servis fuisse ; peculium enim ex arbitrio 
dominorum pendebat qui id auferre poterant. Apud 
veteres auctores tamen nonnunquam servos sese redi- 
mentes reperimus, peculium scilicet domino offerentes ; 
sed herum minime cogere poterant ut ipsos manumit- 
teret. Epistola Divorum Fratrum hoc jus commutavit 
qui servi nummos peculium nominant, tanquam pro- 
prietarii : « Si quis dicat se suis nummis emptum, ait 
Marcianus, potest consistere cum domino suo, cujus 
in fldem confugit, et queri quod ab eo non manumit- 
tatur; Romae quidem apud praefectum urbis, in pro- 
vinciis vero apud praesides ex sacris constitutionibus 
Divorum Fratrum 3 . » 

1. L. 56, D., de manum. test. 4. 

2. L. 30 S 16, D., de fideic. lib. 40, 5. Cf. eamdem leg. S 3, 
13 ; 1. 31 S i, eod. tit.; 1. 3, D., de his qui in test. 28, 4; 1. 1 8 1, 
de suis, 38, 16; 1. 33, de poenis, 48, 19; 1. 1, C. J., de necess. 
servis hered. inst. 6, 27; 1. 12, D., de fideic. lib.; 1 37, eod. tit.; 
1. 1 8 7, si is qui testamento, f ±l, 4; l. 51, de liered. inst. 28. Nec 
tamen jura patronorum legitima negligebantur; L 16 S 4, D., 
de bonis libertorum, 38, 2. Add., et in favorem libertatis ad- 
missam, 1. i, D., de manum. quce servis... 40, 3. 

3 L. 5, D., de manum. 40, 1. Cf. 1. 4, eod. tit.; L 53 et 67, 
dejudiciis, 5, i. • 

Hicetiam, ut jam in aliis locis notavimus, Augusti 
priorumque imperatorum ab exemplis Antonini reces- 
serunt qui manumissionibus per plurimas leges, ^Eliam 
Sentiam, Fuflam Caniniam * , Juniam Norbanam modum 
imposuerant. Nova mansuetudo in leges introducta 
est ; nulla subita et turbulenta fuit veteris j uris com- 
mutatio; sed graeca philosophia opus incepitquod dein 
christiana religio exsecutura erat. 

Nec Marci humanitas in intempestivam animi re- 
missionem excidebat; eam enim, cui summaope fave- 
bat, libertatem non quasi pretium pro feritate vel 
populari aura profundebat. Cum plebs in theatro 
petiisset ut leonis dominus ingentis, quod multos homi- 
nes voravisset insignis, manumitteretur, per prseconem 
respondit illum nil fecisse ut libertate dignus vide- 
retur*; imo tales in circo manumissiones non valere 
decrevit 3 . 

Jura dominorum laedere metuit , fortasse nimium * ; 
non credo tamen eum vehementer reprehendi posse 
quod ea protexerit. In legibus enim condendis eos ipsos 
qui summa potestate fruuntur respectum morum et 

• 

1. Sic apud Gaium nominatur (Comm. i, 42. ed. Dubois); 
Fusia Caninia et Furia Caninia quoque appellata est. 

2. Dio. lxxi. 29. 

3. « Si privatus coactus a populo manumiserit, quamvis 
voluntatem accommodaverit, tamen non erit liber, nam et D. 
Marcus prohibuit ex acclamatione populi manumittere. » 
L. 17, pr., Quiet aquibus... 40, 9. — « D. Marco auctore, amplis- 
simus ordo censuit ne quis spectaculo quod edatur actorem 
suum alienumve servum manumitteret, et si factum esset pro 
infecto haberetur. » L. 3, C. J., Qui manum. 7, 11. 

4. « D. Marcus oratione quam in senatu recitavit, faculta- 
tem dedit ingrediendi tam Caesaris quam senatorum et paga- 
norum prsedia volentibus fugitivos inquirere scrutarique cu- 

biUa atque vestigia occultantium » L. 3 r D., de Fugitivis, 

11, 4: CT. 1. 1 S 1 et 2, eod. tit. 

juris antiqui habere nccesse cst, et servitutem in eo 
tempore penitus et repente tolli potuisse nemo opi- 
natur : eo Hbentius princeps fugitivos servos persequi 
dominis permisit quod semper servile bellum Romani 
timebant et fugitivi ssepenumero cum latronibus qui 
vastabant aliquot provincias, et Italiam ipsam, coi- 
bant. 

Antequam de jure ingenuorum disseramus pauca de 
medio inter liberos et servos personarum ordine dicenda 
sunt, scilicet de colonis, adscriptitiis, tributariis, elc. 
quoquo modo appellentur, quorum adhuc obscura et 
origo et originis tempus. 

B. De colonis 1 . 

Colonos prsediis quse colerent adhsesisse et publicas 
functiones, id est tributa, simul cum reditibus prae- 
diorum dominis debitis solvisse e Constantini placito 
constat*. Ante Constantinum vero nonnullos colonos 
fuisse glebm adstrictos ex diversis locis apparet s ; sed 
de hujus personarum conditionis origine et auctu 
pauca tradita sunt et hodie disputatur. De qua quses- 
tione notandum est plura in Codice Justinianeo quam 
in Theodosiano reperiri, et in Pandectis perpauca; 

1. De colonis fere innumeri scriptores disseruere. Vid. 

D. Serrigny, Droit public et admin. romain, 1. U, p. 389, seqq.; 

E. Kuhn, Die stcedtische unci burgeri. Verfassung der rcemi- 
schen Seichs, 1. 1. p. 257 seqq.; H. Walloo, Eist. cle 1'esclavage 
dans VantUptUe, t. m. — Ch. Revillout, Revue kist. du Droit 
francais, 185d et 1857, et Memoires lus d la Sorbonne en 18ii:.{, 
p. 184 seqq. — Arnold, op. cit, p. 161 seqq. — Hel&terbegk, 
Die Enstehung des Colonats, Leipzig, 1876, etc. 

2. L. 1, Cod. Th., de fugit, col, S. 9, 

3. L. 112, D., de legatis I, 30; 1. 1, C. J., de infant, 
expos. 8, 62. * 

colonorum igitur numerum quijito et sexto post Chris- 
tum saeculis in immensum crevisse credibile est, neque 
hoc mirandum, cum ipsi decuriones muneri, artiflces 
fere omnes operi alligarentur, et cum singuli pariter 
statum mutare gravissima propter onera desiderantes 
in sua conditione ab imperatoribus , bonum privatum 
publicumque, ut apud aiToxpdtTopos fleri solet, allegan- 
tibus, retinerentur '. — Unam in provinciam, scilicet 
Palaestinam, Valentiniani, Theodosii et Arcadii pla- 
citum novum jus introduxisse videtur, jamdudun* in 
aliis romani orbis provinciis usitatum. « Cum per alias 
provincias... lex a majoribus constituta colonos quo- 
dam seternitatis jure detineat... neque id Palaestinse 
provinciae possessoribus suffragetur 2 ... » Unde con- 
cludi potest leges a majoribus constitutas, i.e. impe- 
ratorias constitutiones agricolas liberos quasi terrce 
servos* effecisse. Neque illa opinio omnino rejicienda, 
quippe quae a veteribus historiarum scriptoribus con- 
firmata sit. 

Apud Suetonium legimus a Caesare Augusto in 
proximis Rheno agris debellatos barbaros collocatos 
esse 4 , quod exemplum principes plurimi secuti sunt. 
Dedititios populospost Marcomannicum bellum Marcus 
Antoninus in Italiam traduxit, ad terras colendas sine 
dubio jam tum inaratas et desertas 5 . Et ab ejus suc- 
cessoribus idem factum esse saepissime referunt Eu- 
tropius, Ammianus, ceterique. Qui mos, haud ab anti- 



1. « Hoc et domino et agricolis utilius est. » L. 18, C. J., 
de agricolis, £1, 47. 

2. L. i. C. J.. de col. Pal. 1', 50. 

3. L. unic, C. J., de coL Thrac. 11, 5', etc. 

4. August. 21. 

5. Capitol. M. Ant. Phil. 22. Dio. lxxi, 11. 

quissimo populi Romani usu abhorrens, humanior esse 
videbatur quam victas gentes in servitutem redigere 
et quasi mancipia venumdare. Attamen primis tempo- 
ribus et servitium horum populorum conditio nomi- 
nata est 1 * Ipsi tributarii dicti sunt quia tributum 
annuunqt pendebant 2 ; adscriptitii quoque vel censiti; 
quae nomina etiam ceteris colonis imposita sunt; 
simul, ut ceteri coloni, militare cogebantur. 

His de causis recentiores nonnulli auctores opinati 
sunttalem fuisse omnium colonorum conditionis origi- 
nem 3 . Minime autem probatum est Marci Antonini 
temporibus has barbarorum colonias eodem jure ads- 
trictas esse quam Constantini aut Valentiniani Nam 
postea etiam non civitatum magistratibus subditi 
erant, sed praefectibus qui ipsi militiarum magistris 
parebant 4 . Praeterea, in paucis provinciis, in Gallia 
et apud Eridanum Danubiumve eae coloniae conditae 
sunt, perraro in Asia; universo tamen in imperio 
colonos fuisse certum est. 

Aliunde igitur quaerenda est horum status origo; 
M. Aureliura eum condidisse aut ei dudum condito 
leges imposuisse nonnulli putant; sed priusquam de 
hoc amplius disseramus, de colonorum distinctione 
aliqua dicenda sunt. 

Colonorum enim, aut originariorum (hac etiam 
appellatione prseter eas supra dictas notabantur cum 
loco ubi nati essent adhaererent) duo genera fuerunt : 



i. Trebell. Poll. Claud. 9. 

2. Amm. xviii, 5, 15. 

3. Zumpt, Ueber die Ensteh. des Colonats, Rhein. Mus. m. 
Jahrgg. 1845 ; etc. 

4. Eorum conditio fcamen quotidie similior conditionis colo- 
norum facta est. Vid. Arnold, loc. cit. 

6 

nam aut ingenui erant aut servi. Ingenuos quidem 
plurimos fuisse ex diversis locis apparet 1 . Cum in- 
genui coloni essent, quamvis licentiam non haberent 
e terra quam colerent recedendi et annuis functionibus 
obnoxii essent, uxores ducere, liberos in potestate 
habere, imo dominium vel acquirere vel tradere, tes- 
tamenta condere poterant, salvo jure possessorum : 
ita enim aliquot leges interpretandse sunt, quae si 
nimium ad verbum intellexeris, eorum bona servorum 
peculio omnino aequipararent 2 . 

Coloni autem servi sub potestate dominorum erant. 
Quaeduplexcolonorumconditio non unam eorumstatus 
originem esse jam ostendit, quod latius mox apparebit. 
Cujacius putat omnibus temporibus agricolas fuisse 
fundis juris quodam vinculo quasi adhaerentes, queis 
primo operariorum obcerariorumve y dein colonorum 
vel inquilinorum nomen impositum 3 . Varronis autem 
verba per quse hanc opinionem conflrmare nititur, non 
satis aperta sunt 4 , neque ex ullo veterum scriptorum 
loco concludi potest hanc conditionem jam tum notam 
fuisse. Neque raagis admittendae sunt eorum sententiae 
qui ex Gallorum Germanorumve moribus colonatum 
originem duxisse credunt, quippe qui in universo im- 
perio viguerit. Duobus e fontibus eum manavisse non 
ambigendum credimus. 

Coloni servi tempore priores, ut prsesumi potest, 



1. L. unic, C. J.. de col. Thrac, aliquando liberi dicuntur 
unice illi qui non tali vinculo s ibjecti erant, cum lex eos cum 
colonis coniert, e. g. in leg. 2, C. J., de Agric. li, 47; sed 
nullum colonum ingenuitate fruitum non ita signiflcatur. 

2. L. 2, C. J., in quibus causis col. li, 49; 1. 23 $ 1, de 
agric. etc. 

3. Ad. leg. 112 pr., D., de leg. I, 30. 

4. De re rustica, 17. 



DE JURE CIVILI. 83 

instituti sunt Cura, potentiorum opihus magis atque 
magis crescentibus, latifundia Italiam primum, postea 
provincias occupavere 1 , domini ad immensos colendos 
agros et pascenda pecora, mancipiis usi sunt*; quae 
fructuu n rationem iis quorum in pote3tate erant, red- 
dere debebant. Ssepe vero , ut magis libera esset ser- 
vorum administratio, et quia iis continuo invigilare 
difficillimum plerumque esset, domini eis certa pro 
pecunia fundos tradejbant quasi conductoribus aut 
colonis (hoc nomine enim qui fundum rusticum condu- 
cebant, designabantur). Quem usum, cum frequentior 
quotidie factus esset, ipsa lex comprobavit. « Si quis 
inquilinos sine prsediis, quibus adhaerent> legaverit, 
inutile est legatum, sed an aestimatio debeatur, ex vo- 
luntate defuncti statuendum esse Divi Marcus et Com- 
modus rescripserunt 3 . » Hic primum terrse cohaerentem 
hominem videmus; ita servorum sortem in melius 
mutatam esse parum dubium est cum jam non procul 
a patria sede mitti possent per legatum, vel, ut pro- 
babile est, per aliura quemlibet alienationis modum. 
— Inquilini etiam tum dicebantur et diu postea dicti 
sunt liberi homines alienum prsedium conducentes 4 ; 
paulatim autem inquilinorum nomen colonis (recen- 
tiore hujus verbi sensu) impositum est, cum servis, 
tum ingenuis 5 . 



i. Plin. H. N. xvm. 6. 

2. « Ne, si ingenui essent, militiae causa avocarentur ab 

opere. Atque haec ipsa quoque possessio multum eis-lucri affe- 
rebat, crescente ob numerosam prolem et immunitatem a mi- 
litia, servorum multitudine... » Appian. De bello civ. 1, 7. 

3. L. 112, pr., D., de leg I. 30. Cf. 1. 12, $ 3., D.. de instruct. 
vel instrum. leg 33, 7 ; 1. 13 $ 4; 1. 20 $ 1, eod. tit. 

4. Isid. Etymol. ix, 4. 

5. Eruditissinms scriptor Revillout {MSm. lus & la Sorbonne^ 

. Ingenui autem homines quomodo glebae servi pri- 
muin facti sint, incertum quoque; nec sub Hadriano 
ejusque successoribus ista deterior liberorum agrico- 
larum conditio jure exstitit; at moribus jam tum ins- 
tituta videtur,*invitis imperatoribus, in vectigalibus 
agris forsan et in dominorum potentiorum fundis : 
« D. Hadrianus in haec verba rescripsit, ait Callistra- 
tus : Valde inhumanus mos est iste , quo retinentur 
conductores vectigalium publicorum, et agrorum, 
si tantidem locari non possint : nam et facilius 
invenientur conductores, si scierint fore, ut sipe- 
racto lustro discedere voluerint , non teneantur ' . » 
Egregie quidem dictum, sed magis atque magis agri 
deserebantur ; praeterea rn ipsis civitatibus sensim 
quisque in eadem aite, imo in eodem munere quo 
fungi cceperat permanere cogebatur; quid mirum si 
par ratio parem agricolarum conditionem effecerit 
quam artiflcum ? Nec illum statum omnes liberi incolae 
abnuebant : « Tributarii pauperes et egestuosi, ait se- 
rius Salvianus, tradunt se ad tuendum protegendum- 



1862, p. 184 seqq.) putat id Marci Aurelii et Commodi rescrip- 
tum ad Senatusconsultum, sub Hadriano editum, accommo- 
datum fuisse, quod Ulpianus sic breviter exponit : « Ea quae 
cedibus juncta sunt, legari non possunt, quia haec legari non 
posse senatus censuit Aviola et Pansa consulibus. » (1. 41 § 1, 
de leg. I, 30) : his verbis quidquH ad ornamentum vel utilita- 
tem 1'undorum conferret designatum fuisse patat, et ipsos ser- 
vos. Quae opinio non satis comprobata mibi videtur.: jure 
romano enim cedes vocantur prcedia urbana vel cedificia : non 
fundi vel .praedia rustica, et senatusconsultum supradictum, 
aliarum legum instar, ne urbs ruinis deformaretur providisse 
verisimile est. Nec magis admitto inyuitinos quales eos in Pan- 
dectis invenimus, iis quos Theodosii et .Iustiniani codices no- 
minant omnino dissimiles fuisse, quanquam eamdem appella- 
tionem variis personarum generibus datam notandum est. 
1. L. 3 S 6, D., dejure fisci, 49, 14. 

que majoribus , dedititios se diviturn faciunt et quasi 
in jus eorum ditionemque transcendunt... Illud grave 
ac peracerbum est quod hac lege tueri pauperes vi- 
dentur ut spolient, hac lege defendunt miseros ut 
miseriores faciant defendendo... Proprietatibus [pau- 
peres] carent et vectigalibus obruuntur... itaque non- 
nulli eorum de quibus loquimur, qui aut consultiores 
sunt, aut quos consultos necessitas facit, cum domici- 
lia atque agellos suos aut pervasionibus perdunt, aut 
fugati ab exactoribus, qtiia tenere non possunt, fun- 
dos majorum expetunt, et coloni divitum fiuntK » 
Addit Salvianus ab iis jus libertatis amitti, quod, ut 
supra diximus non stricto sensu intelligendun est, 
nemini enim ingenuo seipsum servituti addicere lice- 
bat. 

Sub Marco Antonino igitur colonos exstitisse pares 
illis quos totpostea principum placitajw^o inquilince 
subjectionis submisere non affirmari potest; sed jam 
ex quorumdam servorum meliore, quorumdam inge- 
nuorumdeteriore conditione facta, mediam conditio- 
nem mox orturam prsevidere facile erat. Cujus condi- 
tionis ceterum jamdiu exempla exstiterant : apud 
Lacones enim ilotas quasi glebse fuisse servos non 
ignoratur. Jamque barbari debellati et in varias im- 
perii partes translati ut agros colerent nec servi erant, 
nec plena libertate fruebantur. 

i. De gub. Dei, 8. — Secundo post Ch. n. saeculo has a Sal- 
viano deploratas calamitates jam imperium oppressisse sane 
non credimus; sed supra vidimus multo minus prosperas fuisse 
provincias quam multi et hodie existimant. 

C. De statu ingenuorum. 

Ingenuus dicebatur is qui, cum liber natus esset, 
nunquam libertatem amiserat. Mihi non opus est re- 
ferre quanti interesset ingenuitatis probatio. Inde 
publicorum instrumentorum utilitas per quae homi- 
num status melius probaretur quam per testium me- 
moriam. Cum respublica vigeret, censores « populi 
aevitates, soboles familiasque censebant ] ». Sub primis 
Caesaribus credendum est ad ingenuorum liberos ins- 
cribendos publicas tabulas fuisse 2 . Marcus Antoninus 
cum frequentiores lites de statu personarum e manu- 
missionibus innumeris quotidie nascerentur, genera- 
lem legem edidit : « Liberales causas ita munivit ut 
primus juberet apud praefectos aerarii Saturni unum- 
quemque civium natos liberos profiteri, intra tricesi- 
mum diem nomine imposito. Per provincias tabula- 
riorum publicorum usum instituit apud quos idem de 
originibus fieret quod Romse apud prsefectos aerarii : 
ut si forte aliquis in provincia natus causam liberalem 
diceret, testationes inde ferret, atque hanc totam le- 
gem de assertionibus firmavit 3 . » Ceterum alia pro- 



1. Cic, de legibus, III. 

Add. Ovid. in Arte amat. : 

Nec quotus annus eat, nec quo sit nata require 

Consule ; quse rigidus munera censor habet. 

2 Libris actorum spargere gaudes 

Argumenta viri. Juv.. Sat. IX. 

3. Capitol., M. Ant. Phil. 9. Hic de assertionibus libertatis 
agitur. Cf. Vatic. Fragm. £68 : « Divi Marcus et Lucius Apro- 
nio Saturnino ita rescripserunt : Si instrumentis probas ha- 
bere tejustos tres liberos, etc. » 



1 

I 

bationis genera, veluti testium afflrmatio et epistolse, 
postea etiam admissa sunt 1 . 

Eodem consilio, ut lites de ingenuitate minueret, de 
statu defunctorum quaestionibus modum imposuit 2 . 

Quo filiatio certior fieret, rescriptum quod de ins- 
piciendo ventre custodiendoque partu dictum est 
Marcus et Lucius ediderunt : cum divortio facto mari- 
tus uxorem prsegnantem diceret, uxor negaret, eam 
jusserunt « a tribus obstetricibus inspici, et, si omnes 
vel duae praegnatem eam renunciavissent, custodem 
ventri designandum 3 ». 

Ad matrimonia firmanda aliqua etiam Marcus de- 
crevit. Ex antiquo jure tanta patrise potestatis vis erat 
ut pater filii filiaeve matrimonium ad libidinem suam 
rumperet. Quid mirum, cum eos necare posset? At, 
mitioribus factis moribus, cum pater fllii vel filiae ma- 
trimonio annuisset, iniquum visum est illud ex ejus 
una voluntate solvi. « Dissentientis patris qui initio 
consensit matrimonio , cum marito concordante uxore 
flliafamilias, aiunt Diocletianus et Maximianus, ratam 
non haberi voluntatem. D. Marcus, pater noster, reli- 
giosissimus imperator constituit-, nisi magna et justa 
causa interveniente hoc pater fecerit 4 . » Quod quidem 
Paulus Antonino Pio adscribere videtur 3 ; sed ejus 
receptas Sententias parum auctoritatis habere omnes 



i. L. 29, pr., D., deprobat. 22, 3. 

2. Capitol. M. Ant. Phil. 10; 1. 1 S 3, D., ne de statu defuncL 
40, 15. 

3. Venter conceptus infans nominabatur. L. 1, D., de inspic. 
ventre. 25, 4. 

4. L. 5, Cod. Just., de Repudiis, 5, 17. Add. a Marco etiam de 
divortio constituta, 1. 12, eod. tiL; et de patria potestate, 1. 1, 
C. J., 8, 47. 

5. Sent. V, 6, § 15. 

noverunt quia a Wisigothis truncatae sunt : ceterum 
quandoque Marcum patris ad exemplum Pium appel- 
latum esse certum est ] . 

Si per errorem vir et femina inutilia contraxissent 
matrimonia, non puniebantur, sed liberi ex eo coitu 
nati legitimi non habebantur 2 . Hodie contra cum con- 
jux uterque vel unus bonse fidei est, non spurii liberi 
sunt 3 , et matrimonium putativum dicitur. Quod, a 
Romanis Pontiflcibus generaliter constitutum, ejure 
canonico in nostrum introductum est 4 . — Hsec huma- 
nissima decisio e constitutione Marci originem cepit, 
a Marciano jurisconsulto sic relata : « Divi Marcus et 
Lucius imperatores Flaviae Tertullae per Mensorem 
libertum ita rescripserunt : Movemur et temporis 
diuiumitate y quo ignara juris in matrimonio 
avunculi tui fuisti, et quod ab avia tua collocata es, 
et numero liberorum vestrorum; idcircoque cum 
hcec omnia in unum concurrunt, confirmamus sta- 
tum liberorum vestrorum in eo matrimonio qucesi- 
torum quod ante annos quadraginta contractum est, 
perinde atque si legitimi concepti fuissent*. » Hujus 
rescripti verba, et lex* 3, Cod. Just. Solut matrim., 
post Marcum edita, nullam tum generalem matrimonii 
putativi constitutionem fuisse demonstrant 6 : quod 
certe desiderandum fuit ; viam tamen aperuisse Marco 
haud mediocri honori est. 

1. Suid. Lexic. V° Mdtpxo*. — L. 6, §8, D., de E&cnsat., 27, i. 

2. L. 3, C. J., Soluto matrim^ 5, 18. 

3. Cod; Civ., art. 201 et 202. 

4. Pothier, Contrat de mariage, n° 439. 

5. L. 57, 8 I, D., de Ritu nupt , 23, 2. 

6. Contra vid. Maynz, op. cit., t. III, S 323; Demangeat, 
Cours dlement. de Broit romain, sec. ed., t. I, p. 262. — Hoc 
verbum « putativum » pro « imaginario » apud Romanos acci- 
piebatur. 



DE JURE CIVILI. 89 

Senatus eo tempore nullum matrimonium esse inter 
senatoriae ordinis fllias et libertinos decrevit * : talis 
conjunctio jam a legibiis Julia et Pappia Poppaea ve- 
tita fuerat, sed num nuUajsnri effecta fuisset dubita- 
tur. Quod admittendum credimus. — Atenim illud 
senatusconsultum sub Marco latum inutile erat. — 
Minime, quoniam apud Romanos desuetudine jus 
abrogari poterat, et exempla nobis tradita suntlegum 
iterum latarum 2 . Non igitur hic jus novum a Marco 
introdiictura est; mirandum etiam sit durius jus quam 
sub Augusto ab illo conditum, cum jamdiu ab ejus 

* 

principis prseceptis imperatores descivissent. 

Cum magna soilicitudine omnes qui propter aetatis 
imbecillitatem negotia gerere nequirent, prosequere- 
tur, multa de tutela et cura prudenter cavit. 

Et primum de tutela haec. Prsetorem tutelarem pri- 
mus creavit, cum antea tutores Romae a consulibus 
poscerentur 3 . In provinciis legati proconsulum tu- 
tores dare potuerunt, Alexandrise juridicus 4 . 

Quae tutelae excusationes futurae essent exactissime 
deflnivit 5 ; et privilegia hic dedit non dignitati sed 

i. L. 16. D., de Riiu nupt., 23, 2. 

2. Notissimae sunt leges Valeria Horatia, Publilia, Horten- 
sia quibus cautum est ut plebiscita universum populum tene- 
rent. Vid. Accarias, op. cit., I, 91 a. 

3. Capit. M. Ant. Phil., 10; Orelli, 6485; Zumpt, Comm. 
epigr., II, pp. 68-70. Notatione dignum est eumdem fuisse et 
priinum juridicum per Italiam regionis Transpadan» , et pri- 
mum tutelarem praetorem. 

4. L. 1, 8 1, D., de Tutoribusy 26, 5, I. 2, D., de Officiojuri- 
dici, 1, 20. 

5. Inst., de Excusat. tut., I, 25, 8 6, 10. — Fragm. Vatic, 
151, 156, 168, 20 , 210, 224, 240, 247. — L. 1, 8 4; 6, 8 18; 13 pr. 
et 88 1 et 2; 14, S 2; 15, 8 2; 16, D., de Excusat., 27, 1. — L. 16, 
17, 18, Cod. Just., eod. tit., 5, 62. — L. 29, D., de Tutoribus, 
26, 5. Notandum est Vatic. Fragm. 245, regulis stricti juris 

labori 1 . Senatusconsulto adorationem Marci et Com- 
mbdi facto statuitur tutorem vel curatorem pupillam 
sibi vel fllio suo nuptam collocare non posse intra vi- 
cesimum sextum annum non desponsam vel destina- 
tam a patre, ne nupta pupilla ob reverentiam mariti 
vel soeeri tutelae rationes petere non posset. Qnine- 
tiam qui rationes reddiderat tutori vel curatori non 
pupillara suam uxorem ducere licebat ante annum vi- 
cesimum quintum elapsum, quia usque ad hoc tempus 
in integrum poterat restitui 2 . 

Simul patroni farniliae et liberti vincula adstricta 
sunt, nec liberto patroni liberorum tutelam recusare 
licuit 3 . 

Quae de tutela dixircus, fere omnia et curce commu- 
nia. Sed de curatoribus rem majoris momenti princeps 
decrevit. 

Ex legeXII tabularum furiosi in proximorum agna- 
torum curatione erant; dein furiosis sequiparati sunt 
prodigi quibus 3 magistratu bonis interdictum erat; 
item curatores concedi soliti sunt surdis mutisque et 
perpetuo morbo laborantibus. Adnlti autem minores 
viginti quinque annis, quanquam ob setatis inflrmita- 
tem rem familiarem bene administrare saepe non po- 



forsan parum congruum : « Quamvis singula quae litteris tuis 
complexus es non prsestent tibi justas causas excusationis, 
tamen quia multa simul congruerunt, movere nos possunt, ut 
excusatio tua a tutela recipi possit. » 

1. Ex. gr. 1. 26, D., de Excusat., 27, 1, et 1. 15, S 2, eod. tit.: 
« Scire oportet nulli dignitatem tribuere excusationem ; unde 
si quis senator fuerit, hic tutor erit, et eorum, qui inferioris 
ordinis sunt quam senatorum... » 

2. L. 59, 60, 6t, 67, D., de Ritu nupt., 23, 2; 1. 7, D., ad leg. 
JuL de aduU., 48, 5 ; 1. 123, D., de Legatis I, 30. — De eo sena- 
tusconsulto Paulus librum scripsit. 

3. Fragm. Vatic. 220; 1. 5, C. J., de Excusat. tut., 5, 62. 

terant, sine tuitione manebant. Quod mox manifestum 
fuit. Lex Plsetoria quaedam 1 , lata ignoto tempore, 
quam tamen Plauti tempore exstitisse certum est, cir- 
cumscriptos minores viginti qninque annis ab omni 
damno per judicium publicum defendit 2 ; iis autem 
licuit curatorem petere quotiescumque negotium ali- 
quod gerere vellent. Quibus praetor quoque dein suc- 
currit per in integrum restilutionem. 

Ante Marcum igitur non omnes vigintiquinque an- 
nis minores curatorem habebant; cum haberent, ha- 
bebant pro certo negotio, non perpetuo usque ad 
elapsos viginti quinque annos ; curatorum consensus 
rariorem quidem in integrum restitutionem efflciebat, 
non omnino impediebat. 

Capitolinus autem scribit : « De curatoribus vero, 
cum ante nonnisi ex lege Laetoria vel propter lasci- 
viam vel propter dementiam darentur, ita statuit ut 
omnes adulti curatores acciperent non redditis 
causis*. » Attamon in Justiniani Institutionibus iegi- 
mus : « Item inviti adolescentes curatores non acci- 
piunt, prseterquam in litem 4 ... » Et hoc a multis 
conflrmatum videmus. Papinianus enim scribit « mi- 
noribus nonnisi desiderantibus curatores dari solere»; 
Modestinus « non licere aliis curatores minoribus 
petere, sed minoribus ipsis tantum 5 . » Imperatores 
Diocletianus et Maximianus minori cuidam rescribunt 



1. Ita in tab. Heracl. nominata est; apud auctores etiam 
appellatur Lectoria, vel Lcetoria. 

2. De hac lege vid. Accarias, op. cit., I, 168. 

3. M. Ant. Phil. 10. 

4. Instit., I, 23, S 2. 

5. L. 13, S 2, D., de Tut. dat., 26, 5; 1. 2, SS 4 et 5, D., Qui 
pet. tut^ 26, 6. 

interesse utrum is curatorem habeat, an non 1 . Inde 
apparet verborum Capitolini hunc esse sensum « ut 
deinceps ex constitutione,Antonini omnes adolescent.es 
indiscrimina f im curatores accipere possent, remissa 
necessitate allegandi et probandi causas ob quas pete- 
rentur, quod exigebat lex Laetoria 2 ... » Tribus casibus 
duntaxat minores curatorem accipere cogi poterant : 
cum litem intenderent vel exciperent 3 ; si debitor vel- 
let aut cogeretur minori solvere 4 ; cum is qui tutor 
fuerat rationem administrationis suse reddere deside- 
raret 5 . — Ceterum certum est sine curatoribus mino- 
res quotidie rariores factos es^e, ita ut Ulpianus non 
multo post Marcum Aureliura dixerit minoribus vi- 
ginti quinque annis rei suae administrationem committi 
non debere, etsi rem suam bene gerentibus 6 ; neque, 
apud recentiores pupulos qui jure romano usi sunt, 
ulli adolescenti sine curatore esse licuit. 

Gaius testatur sua setate mulierum tutelam non om- 
nino evanuisse, sed tunc quotidie inutiliorem fleri. Ipse 
Senatus eam inflrmare non dubitabat 7 . Jamdiu omni- 
bus ludibrio illa erat. 

Ut de jure personarum concludamus, nonnulla de 
alimentis decrevit Marcus ,' et oratione in Senatu reci- 



1. L. 3, C. J., de in int. restit., 2, 22. 

2. Vinnius, ad Instit., % suprad. Haec opinio hodie a pluribus 
admittitur; vid. Accarias, loc. cit. 

3. L. 2, C. J., Qui leg. pers. stand. injudic, 3, 6. 

4. L. 7, S 2, D., de Minoribus, 4, 4. 

5. L. 7, C. J., Quipet. tut., 5, 31. His tribus casibus serael 
datus curator usque ad elapsos viginti quinque annos officio 
fungi debebat. 

6. L. 1, S ult., D., de Min., 4, 4. 

7. Gai., I, i73; Ulp., Reg. XI, 22. Tantummodo apud liberti- 
nas feminas tutela patronorum aliquam vim servaverat. Gai., 
I, 174. 

tata effecit ne aliter alimentorum transactio rata esset 
quam si auctore praetore facta. Adeo timebat ne h 
quibus alimenta deberentur, necessitate oppressi, mi- 
nimo pro pretio jure suo spoliarentur 1 . 

§ 2. — De jure rerum. 

Quod ad jus rerum attinet, Marci constitutiones ad 
usucapiones, hereditates et obligationes praecipue 
spectant. Quse ordine videbimus. 

A. De usucapionibus et longi temporis praescriptionibus. 

De usucapione pro herede paulo longius dissere- 
mus : ejus enim vera natura nonnisi nuperrime co- 
gnita est 2 . — Principio is qui res hereditarias omnes 
vel eorum majorem partem uno anno possederat, 
heredis ipsum titulum acquirebat, non igitur modo res 
corporales quae in ejus possessione fuerant, verum 
etiam alias res corporales et jura hereditaria. Hoc 
constitutum erat ut heredes hereditatem adire festi- 
narent, ad solvenda debita nec non sacra privata co- 
lenda. Cum autem praetor creditores in possessionem 
bonorum debitoris defuncti misit et sacra privata in 
desuetudinem abierunt, haec usucapio eo magis sin- 
gularis visa est quod jure communi res incorporales 
usucapi non poterant. Improba a jurisperitis nomi- 

i. L. 8 pr., D., de Transact., 2, 15; Cf. eamdem leg.> §§ 2, 3, 
4, 6, 8, 17, 20; 1. 23, g 2, D., de Cond. indeb., 12, 6. Omnes de 
alimentis transactiones siricto sensu interpretari jussit; l. 8, 
8 12, de T?-ansacL 

2. Cf. E. D.ibois, la Saisine her^ditaire en Droit romain, 
Nouvelle Revue historique deDroit, 1880, 101-20/. 

3. Gai. II, 54, 55; Cicer/, de Legibus, II, 19. 

nata est, nec tamen omnino sublata, secl solummodo 
commutata. Res hereditariae solae per usucapionem 
pro herede acquiri potuerunt, werum sinejusta causa 
vel bona fide, et per unum annum etiam cum fundi 
inter res hereditarias essent. Diu creditum est huic 
usucapioni locum fuisse vel cum necessarius vel suus 
heres exstaret; nunc autem melius lecti Gaii Commen- 
tarii tali casu usucapionem impeditam esse ostende- 
runt 1 . Sub Hadriano senatusconsultum vero heredi 
vel bonorum possessori permisit eum qui pro herede 
usucepisset ex bonis per petitionem hereditatis fic- 
titiam ejicere; unde talis usucapio tantum proderat 
cum hereditatem vel bonorum possessionem nemo 
peteret. Marcus Antoninus tandem non eam omnino 
sustulit sed periculosam fecit. Crimen enim expilatce 
hereditatis instituit, quod subiret quicumque sciens 
injuste res hereditarias occuparet, hereditate nondum 
ab herede possessa 2 . Abhinc usucapio lucrativa pro 
herede nusquam in legibus romanis apparet. Quae 
pro herede postea dicta est, omnino diversa erat 3 . 

Novum usucapionis vel praescriptionis genus crea- 
vit, ut rerum a flsco venditarum emptores protegeret : 
« Edicto D. Marci, ait Justinianus, cavetur eum qui a 
fisco rem alienam emit, si post venditionem quinquen- 
nium praeterierit posse dominum rei per exceptionem 



i. Vid. Dubois, Gai., Comm. II, 58; III, 211. Ex quo concludi 
potest aliquam hereditariam saisinam 'ut medii aevi prudentes 
eam vocaverunt) apnd Romanos exstitisse. Per saisinam in- 
tellijritur a defuncto ad heredem non modo dominii sed etiam 
possessionis ipso jure translatio. 

2. L. 1 et 2, D., Expil. hered., 47, 19. 

3. Vid. Dig., lib. XLI, tit. 5. E. Dubois negat ullam pro he- 
rede proprie dictam usucapionem Justiniano tempore fuisse. 
(Nouv. Revue historique, loc. cit.) 

repellere 1 . » Quod magis ad flsci utilitatem quam ad 
aequitatem sane pertinebat : posteriorum setatum 
imperatores funestam viam inire non dubitaverunt : 
Zeno constituit ut omnes qui rem alienam a fisco acci- 
perent per donationem, aut venditionem, aut alium 
titulum statim dominos fierent, neque fiscus ultra qua- 
driennium conveniri posset. Idem privilegium Justi- 
nianus principis vel Augustse alienationibus extendit. 
De praescriptione longi temporis unam decisionem 
reperimus, quse utrum ab Antonino Pio an Marco 
edictasit, dubitatur. « Rescriptis quibusdam, ait Mar- 
cianus , D. Marci [vel MagniJ Antonini cavetur, ut in 
rebus mobilibus locus sit praescriptioni diuturnse pos- 
sessionis 2 . » Inde colligi potest solam usucapionem 
rebus mobilibus usque ad hoc tempus adhibitam esse. 

B. De hereditatibus. 

In hereditatibus testamentariis pauca M. Antoninus 
mutavit; ab eo tamen haec regula pervulgata, maxime 
rationi congrua, introducta est : Substitutionem vul- 
garem pro pupillari, pupillarem pro vulgari valere 3 . 
— Magis voluntati detunctorum quam inanibus for- 
mulis obsecutus constituit ut sub irwperfecta.cretione 
heres institulus pro herede gerendo ex asse substi- 
tutum excluderet 4 . 



1. Instit. II, 6, g 14. 

2. L. 9, D., de Div. tempo7\, 44, 3. 

3. « Jam hoc jure utimur ex D. Marci et Veri constitutione, 
ut cum pater impuberi rilio in alterum casum substituisset, in 
utruinque casum substituisse intelii^atur, sive tiiius heres non 
exstiterit, sive exstiterit et impubes excesserit. » L. 4, pr., D., 
de Vulg. substit., 28, 6. 

4. Ulp., Reg. XXII, 34. 



J 

De inofficioso testamento statuit feminas testamento 
patris prseteritas, non plus nancisci posse per bono* 
rum possessionem conira tabulas quam jure accres- 
cendi 1 . 

Eo autem tempore, in hereditatibus quae ab intes- 
tato deferebantur notissimnm senatusconsultum Or- 
phitianum latum est. E prisco Quiritium jure nec 
mater liberis, nec liberi matri ab intestato sncce- 
debant, nisi mater in rnanu mariti fuisset 2 . Quamvis 
enim ea materfamilias diceretur, nullum jus ex iis 
habebat quae ad patremfamilias pertinebant : « Mulier, 
aiebarfprudentes, familiae suae et caput et flnis est. » 
Quod ut bona in iisdem gentibus permanerent consti- 
tutum erat*. Prsetor qnidem supplere, imo corrigere 
jus civile solitus ad mutuam successionem matrem et 
liberos in ordine cognatorum vocavit, quem ipse crea- 
verat et post heredes suos et agnatos tertium fecerat. 
Cognati non heredes proprie dicti, sed bonorum tan- 
tum possessores erant. Remedium sane inflrmum. Cum 
pristini mores et antiqua in feminas diffidentia pau- 



1. Gai., II, S 125. Cf. Theoph. II, 15, $ 3; 1. 4, C. J., de Lib. 
prcet., 6, 28. In hac lege alii legunt « Magni », alii « Marci ». 
Cum Gaius hanc partem Commentariorura scripsit, Antoninum 
Pium jam defunctum, probat $ 195 ejusd. libri. — De aucto- 
ritate rei judicatae in testamentis inofflciosis vid. 1. 17, $ 1, 
et 1. 18, de Inoff. test., 5, 2. In constitutione ibi laudata Divi 
Fratres admittunt qnod hodie nominatur : Th&orie du contra- 
dicteur l&gitime. — De fideicommissis vid. 1. 67, % 10, D., de 
Legatis II, 31 ; 1. 39, D., de Leg. III, 32; 1. 3, D., de Test. % milit., 
29, 1. — De heredibus indignis vid. 1. 5, $ 19; 1. 12, D., Be his 
quce ut indignis, 31, 9. — De aditione hereditatisquse solvendo 
non erat, vid. 1. 7, 8 17; 1 8, 9, 10, D., dePactis, 2, 14. 

2. Cum uxor in manu viri esset, viro loco flliae, liberis loco 
sororis erat. 

3. Veluti mulierum tutela perpetua, legis Voconise prohibi- 
tiones, etc. 

latim evanuissent, tum durius et naturae repugnans 
jus duodecim tabularum visum est. Primus Claudiu&, 
verisimiliter singulari casu matri liberorum amis- 
sorum detulerat hereditatem 1 . Dein senatusconsultum 
Tertullianum, sub Antonino Pio editum 2 , constituit ut 
mater ingenua liberorum trium jus habens, libertina 
quatuor, ad bona filiorum filiarumve admitteretur in- 
testatorum. 

« Per contrarium autem liberi ad bona matrum in- 
testatarum admittuntur ex senatusconsulto Orphi- 
tiano, quod Orphitio et Rufo consulibus effectum est, 
D. Marci temporibus; et data est tam filio quam filiae, 
legitima hereditas, etiamsi alieno juri subjecti essent. 
et praelati fuerunt consanguineis et agnatis defunctae 
matris 3 . » Nulla distinctio liberorum ex justis nuptiis 
natorum et vulgo conceptorum habebatur; nunquam 
enim talis distinctio apud Romanos , quod ad matrem 
attinebat, ante christianos principes admissa est. 

Maxime naturali aequitati congruum jus senatus- 
consultum Orphitianum inferebat; nec tamen omnino 
ei satisfaciebat. Namque filios et filias duntaxat primo 
gradu ad matris hereditatem vocavit, non nepotes et 
neptes ad hereditatem aviae 4 . Hoc principes Valenti- 

1. Inst. III, 3, 8 1. 

2. Hoc hodie generaliter admittitur. Vid. Warnkoenig, Instit. 
juris ronani, $ 497; Accarias, op. cit., II, 433. Justinianus id 
senatusconsultum sub Hadriano latum refert ; sed Tertullus et 
Sacerdos, cum Antoninus Pius viginti jam annos rei romanse 
prasfuerat, consules fuerunt. Gaius de eo tacet, sine dubio quia . 
cum partem Commentariorum de successionibus ab intestato 
delatis scriberet, nondum editum fuerat. Ab Hadriano adroga- 
tus Antoninus nimirum Hadrianus ipse nominatus est. Quod et 
confirmat Zonar. 11. 

3. Instit. III, 4, pr. 

4. Non obst. 1. 8, D., unde cognati, quse ad bonorum posses- 
sionem, a praetore datam, spectat. 

nianus, Theodosius et Arcadius correxerunt , postea 
Justinianus in Novella CXVIII. 

Cum in successionibus quae ex Orphitiano senatus- 
consulto deferebantur nulla ratio agnationis vincu- 
lorum haberetur, has capitis deminutione non perimi 
Justinianus monet 1 . 

In Pauli receptis Sententiis senatusconsulti cujus- 
dam Orphitiani mentionem reperimus, de manurais- 
sionibus aliqua statuentis. Utrum idem id sit, an 
aliud eodem nomine designatum, ignoratur; si non 
idem fuit, tempore eodem hoc latum fuisse propter 
favorem libertatis credendum est *. 

Apud christianos auctores legimus etiam majore 
parte paternae hereditatis ingratos fllios a Marco pri- 
vatos : de hoc edicto nobis tradita jurisconsultorum 
opera silent 3 . 

Senatusconsultum quoque Sabinianum a multis sub 
Marco latum esse creditur : quod non satis compertum 
est 4 . 

C. De obligationibus. 

Nihil in universo jure romano perfectius quam jus 
obligationutii fuit, neque etiam usque ad nostram seta- 

1. Inst. III, 4, 8 2. Hanc regulam hic Justinianus profltetur 
« novas hereditates legitimas capitis deminutione non perire, 
sed iilas solas quae ex lege XII tabularum deferrentur. » 

2. Sent. IV, 14, S 1. 

3. << His (Pollione et Apro) coss. lex est promulgata, qua in- 
testato patres fliiis succederent, ingrato vero fllio bonorum 
paternorum quarta duntaxat pars daretur. » Chron. Pasch. 
ad ann. 176. — « Marcus iste imperator aequissimo suo edicto 
jussit, ut intestatis liberis in bonis pater succederet : et ingra- 
tus etiam filius ex quadrante tamen heres esset. » Joannis Ma- 
lalae Chronogr., 11. 

4. Inst., III, 1, S 14. — Accarias, op. cit., II, p. 15, n. 1. 

tem multum mutatum est. Cum Marcus summam auc- 
toritatem est adeptus, jamdiu a jurisconsultis hoc jus 
constitutum erat, ut ex Gaii commentariis apparet. 
Pauca igitur, non vero negligenda, de obligationibus 
Noster edidit. Ut legem 3, D., de Transact^ 2, 15, 
omittam per quam haec notissima juris regula conflr- 
matur : « Rem inter alios actam ab iis neque nocere 
neque prodesse posse », de corapensationibus notabile 
rescriptum emissum est cujus verba ad nos non per- 
venerunt et de quo et hodie disputatur. 

Ab origine res repetamus. 

Compensatio, id est debiti et crediti inter se con- 
tributio^ quamvis postea a prudentibus necessaria 
appellata sit*, jure romano generaliter non accepta 
erat. Ita cum Titius ex stipulatione C nummos Seio 
deberet, Seius rursus Titio eamdem pecunise summam, 
Titius a Seio conventus non condictionem repellere 
poterat, solvere autem cogebatur quod erat mox peti- 
turus. Cum formulae in usum venerunt, in bonoe fidei 
actionibus judicis potestas multo major quam in aliis 
fuit, namque illi ex cequo et bono quid is unde pete- 
batur deberet eestimare licebat; inde iniquum visum 
est reum cogi ad totum debitum solvendum cum cre- 
ditor ipse actoris esset. Compensationis igitur rationem 
habere judex potuit, dummodo utraque obligatio ex 
eadem causa veniret. 

In stricti juris judiciis contra, imo in omnibus quse 
non bonae fldei erant, nullum compensationis genus 
erat 8 . Neque aliter se res habuisse videtur cum Gaius 



i. L. i, D., de Compensat., i6, 2. 

2. L. 3, eod. til. 

3. Bxtra hanc regulam tamen sunt deductio quae bonorum 

7. 

Commentariorum partem quae ad actiones spectat scri- 
beret. Justiniani vero in Institutionibus legimus : « In 
strictis judiciis ex rescripto D. Marci, opposita doli 
mali exceptione, compensatio inducebatur. » Quod 
Theophilus pariter asserit 1 . Inde duse quaestiones ortae 
sunt. Namque prius num vere Marcus compensationem 
in stricti juris actiones admiserit, dubitatur, posterius 
quae hujus rescripti vis fuerit. 

De priore quaestione non multum disserere opus est. 
Justiniani enim et Theophili satis clarae assevera- 
tiones sunt. Nec Gaii silentium in Commentariis mi- 
randum quia ante rescriptum Marci eos compositos 
esse non incredibile est. — Nonnulli quidem putant 
jam ante Marcum hocjus admissum esse et ab eo tan- 
tum conflrmatum. In Gaii enim libro quarto, inter pa- 
ragraphos 60 et 61 duas paginas nemo quivit legere 
ubi jurisconsultus de compensatione in strictis judi- 
ciis disputavisse creditur 2 . Parum probata haec opinio 
videtur, nec verisimile est Gaium d^ stricti juris actio- 
nibus primum generaliter tractasse, dein de bonse fldei 
judiciis, iterum tandem de striciis judiciis in duobus 
singularibus casibus , scilicet bonorum emptoris et 
argentarii. Aliquot fragmenta ante Marcum scripta 
in Pandectis exstant, ubi de compensatione in strictis 
judiciis agitur, sed aut de argentariorum casu in iis 
tractabatur, aut a Triboniano corrupta sunt 3 > 

Quae fuerit rescripti vis magis ambiguum. Certum 



emptori objiciebatur, et compensatio quae argentariis inter- 
ponebatur. Gai., IV, 63 seqq. 

1. Inst. IV, 6, 8 30. 

2. Vid. Dubois, Gai., Comm., p. 447. 

3. Cf. I. 2, D., de Compensat. (Julian.); 1. 15, eod. tiU (Ja- 
to1.)> etc. 

est duarum obligationum ex diversa causa natarum 
tum acceplam esse corapensationem, dum utriusque 
dies cessisset 1 . Atqui erant exceptionis doli effeotus? 
Utrum actor, cum a judice compensatio admitteretur, 
plus petendo causa cadebat, an solummodo condem- 
natio imminuebatur? Condemnationem tantum immi- 
nutam fuisse opinamur. Justinianus enim actiones bonae 
fidei et stricta judicia eodem jure recta post doli mali 
exceptionis admissionem dicit, neque ulli plurispeti- 
tioni in bonse fldei judiciis locum fuisse notissimum 
est. Nec semper facile erat actori in actione compen- 
sationis exactam rationem habere, prsesertim cum illae 
res quae hodie fungibiles dicuntur deberentur : ini- 
quum ergo fuisset propter necessarium errorem eum 
omni jure privari. Certum est duplex exceptionum 
genus exstitisse. « Exceptio, ait Paulus, est conditio 
quae modo eximit reum damnatione, modo minuit 
damnationem 2 . » 

Ex Marci rescripto et in bonae fldei judicia e diversa 
causa natarum obligationum compensationem intro- 
ductam , quamvis hoc non aperte ex Justiniani Insti- 
tutionibus appareat, constat. 

Creditorem praeterea qui « sibi ipse jus dixisset » 
sine judice res debitoris invadendo, Marcus creditum 
amittere jussit 3 ; — exceptionem non numeratse pecu- 
niae quinquennii spatio definivit 4 . 



1. L. 7, eod. tit. 

2. L. 22, D., de ExcepL, 44, i. Cf. A. Destfardins, de la Com- 
pensation, Paris, 186i; Accarias, op. cit., II, 911. Contra Orto- 
ian, Explic. historique des Institutes, 8 e 6d., III, 2167 seqq. 

3. L. 13, D., Quod metus causa, 4, 2; 1. 7, D., ad leg. Jul. de 
viprivala, 48, 7. 

4. Cod. Herm., de cauta et non numerata pecunia; Instit. 
III, 21. 

Postremo, ut docet Ulpianus, « D. Marcus ita edixit : 
Creditor gui ob restilutionem cedificiorum credi- 
derit, in pecunia quce credita erit, privilegium exi- 
gendi habebit : quod ad eum quoque pertinet qui 
redemptori, domino mandante, pecuniam subminis- 
travit 1 . » — Humanum enim est et maxime sequitati 
conveniens eum qui in patrimonio debitoris rem aii- 
quam servaverit vel meliorem feceritin ejus rei pretio 
aliis creditoribus prseferri. Insuper notandum est Ro- 
manos singulariter ut uihil in aedificiis vitii esset stu- 
duisse 2 . 

§ 3. — De Actionibus. 

Ad ipsarum actionum jus componendum eamdem 
humanitatem Marcus adhibuit atque in aliis juris par- 
tibus. In jus vocari vetuit eos qui mortuum proseque- 
rentur 3 ; jussit etiam aliquam litis delationem accipi 
propter luctum unius e litigatoribus 4 . 

Praeterea de appellationibus plurima ab eo consti- 
tuta fuerunt. 

Ante Augustum appellatio non in usu erat, nullo 



1. L. 24, S i, D., de Ttebus auct. judic. poss., 42, 5. — Cf. 
1. 1, In quibus causis pignus, 20, 2. « Senatusconsulto quod 
sub Marco imperatore factum est, pignus insulas creditori da- 
tum, qui pecuniam ob restitutionem aedificii exstruendi mu- 
tuam dedit, ad eum quoque pertinebit qui redemptori, domino 
mandante, nummos ministravit. » 

2. Cf. Cod. Civil. Gallic, art. 2103, 4-> et5°. 

3. L. 3, D., de in Jus voc, 2, 4. 

4. « Divi Fratres in haec verba rescripserunt : Humanum est, 
propter fortuitos casus dilationem accipi, veluti quod pater 
litigator filium vel filiam, vel uxor virum, vel filius parentem 
amisit, et in similibus causis cognitionem ad aliquem modum 
sustineri. » L. 36, D., de Judiciis, 5, 1. 

magistratuum certo gradu exstante 1 . Post eum ita 
constituta est ut a decisione inferioris magistratus ad 
superiorem, postremo ad principem appellaretur. Ssepe 
tres aut quatuor appellationis gradus erant, inde liti- 
gatoribus imponebantur sumptus, cunctationes, etc. 2 . 
Ut haec incommoda vitarentur, quandoque imperator 
judices dabat, a quibus provocare non liceret : quem 
usum saepe Marcum secutum refert Ulpianus 3 . Atta- 
men generaliter varios provocationis gradus servare 
jtissit, quos exactissime designavit 4 . Si quis per erro- 
rem cum alium appellare debuisset, alium appella- 
visset, Divorum Fratrum rescriptum ad majorem vel 
parem judicem provocanti id non offlcere decrevit, 
ad minorem autem nocere, nec corrigi posse 5 . Iidem 
etiam quando per procuratorem in provocatione agi 
liceret statuerunt 6 . 

Laudare quoque possumus leges 8, D., de Appella- 
tionibus, 49, 1 ; 1, eum qui appellav. 49, 11; 2, C. J., 
de Procurat. 2, 13. 

Novum in jus vocationis modum introduxit, quo 



i. Per appellationem hic intelligitur provocatio ad superio- 
rem magistratum qui novam sententiam dicat : tribuni quidem 
plebis aut collegse illius qui pronuntiaverat appellari pote- 
rant, sed non ipsi judicabant; eorum intercessio aut auxilii 
latio pure negativa, ut ita dicam, erat. Vid. Keller, de la P?*o~ 
ce*dure civile et des actions cliez les Romains, trad. Ch. Capmas, 
S 82. 

2. Sub Justiniano primum appellationum numerus circum- 
scriptus fuisse videtur, 1. unic, C. J., 7, 70. Cf. Keller, op. cit., 
n. 1003. 

3. « Interdum imperator solet judices dare, ne liceat ab eo 
provocare, ut scio ssepissime a D. Marco judices datos. » L. i, 
S 4, D., a quibus appellari, 49, 2. 

4. L. 2i, D., de Appellat., 49, i. — Capit. M. Ant. Phil. 10. 

5. L. 1, S 3, D., de Appell., 49, i. 

6. L. 1, D., Anper alium, 49, 9, 

actor renm monebat petitionis propositum, sicuti et 
hodie in Gallia fit, et qui litis denuntiatio appellatus 
est 1 . 

Capitolinus haud immerito scribit eum singularem 
judiciarise rei diligentiam adhibuisse 2 ; et causidicos 
benigne audivisse, mensuram aquse copiosam iis con- 
cedentem. Ut saepius jus dici posset, fastis dies judi- 
ciarios addidit, ita ut ducentos triginta dies annuos 
rebus agendis litibusque disceptandis constitueret 3 . Et 
simul litigantium omnium utilitati provide consulebat 4 . 



i. Aurel. Vict., de Cces., xvi, 9. 

2. M. Ant. Phil. 10. — Dio. lxxi, 6 : « Imperator quoties a 
bellis vacabat, jus dicebat. In causi> autem diligenter cognos- 
cendis atque exarainandis paulo erat longior, quo justum omni 
ex parte investigaret : nam de eadem causa dies ssepe xi aut 
xii, aliquando etiam noctu cognovit. » Add. 1. 22, D., ad Sclum 
Trebellianum 36, i, ubi a Marco sententiam in auditorio pro- 
nuntiatam laudat Scaevola. 

3. Capitol. ibid. — Grellet-Dumazeau, le Barreau romain, 
145 et 146. 

4. « Ne quis messium vindemiarumque tempore adversa- 
rium cogat ad judicium venire oratione D. Marci exprimitur. 
Sane quoties res urget, cogendi quidem sumus ad praetorem 
venire, verum ad hoc tantum cogi aequum est ut lis conteste- 
tur... » L. i, D., de Feriis, 2, 12. 



GONGLUSIO 



h 



CONCLUSIO 



Quid ez iis quse supra exposuimus colligi possit, 
nunc brevissime dicendum est. Plurimi scriptores 
bodie, etiamsi optimas imperii leges tempore Antoni- 
norum fuisse censent, summae potestatis oneri Marcum 
Aurelium imparem fuisse opinantur; quem inftrmioris 
animi et debilioris ingenii arguunt 1 . Hoc veritati 
repugnare demonstravimus ; non bonus princeps im- 
perio defuit, sed jam illud servari oon poterat. In 



1. « Atirelios speaks disparagingly of his ovn natural ge- 
nius : this may be modesty, but it agrees with the idea I form 
of him. » Merivale, Hiat. of the Romans under the Empire, 
London, 1876, VIII, 337. — « Auguste, Tibere, Claude et Vespa- 
sien aboutiront a Trajan, c'est-a-dire a la derniere incarnation 
de la grandenr romaiue, apres laquelle il n'y a plus qne des 
fantomes : le lettre Marc-Aurele lni-meme, l'un de ces fanto- 
mes, menera a la derniere incarnation paienne de Rome, au 
ettre Julien, apres lequel il n'y a plus de paganisme. Trajan 
clot, si je puis le dire, la grandeur romaine... » Dubois-Guchan, 
op. cit., I, 5i2. — « Seduite par cette purete, Itiistoire a fait a 
cet emperenr une place trop grande. Dans ce regne de dix-neuf 
ans, on ne trouve ni institutions nouvelles, ni bonne guerre, ni 
bonne paix, seulement nn grand livre. Cest assez pour le pen- 
seur, c'est trop peu pour le chef d'empire. Mettons lo donc au 
nombre des hommes a qui nons devons le plus de respect; mais 
ne le mettons pas an rang des prinees qui ont le mieux merite 
de leur pays... » Duruy, op. cit., IV, 480. — « Marc-Aurele man- 
quait d'initiative. » G. Boissier, Hevue de» DetKO-Mondes, 
1 • mars 1882, 65. Cf. deChampagny, letAntonim, P&ri 1875, 
m, «, 17, 8J, 83. 









108 CONCLUSIO. 

jure civili tam multa et utilia quam quivis ex impe- 
ratoribus Marcus decrevit, et plurimae ejus constitu- 
tiones, ad id pertinentes, in fere omnes recentiorum 
nationum leges admissse sunt. In jure publico contra 
deteriora sanxit, non quia timidus erat et nimis re- 
missus, sed quoniam jam nimis validam imperatorum 
potestatem auxit libertatisque rara vestigia adhuc 
exstantia non minus quam superiores imperatores 
tollere conatus est. Nullo jam prsesidio adversus 
Commodos et Elagabalos fretus, romanus orbis maxi- 
mis calamitatibus post eum oppressus est. — Nec 
principes mortales esse Marcus immemor erat et pes- 
simum saepe optimo succedere, sed nusquam inveniri 
poterat cui salutem civitatis et curam imperatoriae po- 
testatis circumscribendse conflderet, corrupta nobili- 
tate, corruptiore plebe. Magis quidem, fateor, ex 
officio quam ex spe melioris status sua munia exple- 
bat, cum res humanas semper eumdem per circulum 
volutari putaret; sed ad belli et pacis labores juxta 
impiger, nunquam animum despondit, eo fortasse 
acrior in exsequendis muneribus quod de senescentis 
imperii et quotidie labentis periculo nescio qua divi- 
natione certior erat. Nonnunquam enim nullam spe- 
rare salutem, si non salus, saltem ad agendum inci- 
tamentum est. Recte igitur Romani ejus memoriam 
maxima veneratione diu prosecuti sunt et Julianus ei 
inter tot imperatores primum locum concessit. — In- 
signe ejus exemplum nobis ostendit quid imperium 
pruddntisdimi et intdgdMmi viri possit : qu^nto magis 
valeat libertas ex iis supradictis facite judicabitur. 

